investicijų projektas

****

|  |
| --- |
| Šiaulių valstybinės kolegijos biomedicinos ir technologijos mokslų studijų sričių bazės modernizavimas bei sveikatinimo erdvių atnaujinimas |
| Šiaulių valstybinė kolegija |

TURINYS

[SANTRAUKA 4](#_Toc464776934)

[**1.** **PROJEKTO KONTEKSTAS** 6](#_Toc464776935)

[1.1. SOCIALINĖ-EKONOMINĖ APLINKA 6](#_Toc464776936)

[1.2. TEISINĖ APLINKA 11](#_Toc464776937)

[1.3. SPRENDŽIAMOS PROBLEMOS 12](#_Toc464776938)

[1.4. TIKSLINIŲ GRUPIŲ POREIKIAI 13](#_Toc464776939)

[**2.** **PROJEKTO TURINYS** 15](#_Toc464776940)

[2.1. PROJEKTO TIKSLAS 15](#_Toc464776941)

[2.2. PROJEKTO SĄSAJOS SU KITAIS PROJEKTAIS 15](#_Toc464776942)

[2.3. PROJEKTO RIBOS 15](#_Toc464776943)

[2.4. PROJEKTO TIKSLINĖS GRUPĖS 16](#_Toc464776944)

[2.5. PROJEKTO UŽDAVINIAI 17](#_Toc464776945)

[2.6. PROJEKTO ORGANIZACIJA 17](#_Toc464776946)

[2.7. PROJEKTU SIEKIAMI REZULTATAI 19](#_Toc464776947)

[**3.** **GALIMYBĖS IR ALTERNATYVOS** 26](#_Toc464776948)

[3.1. ESAMA SITUACIJA 26](#_Toc464776949)

[3.2. GALIMOS PROJEKTO VEIKLOS 27](#_Toc464776950)

[3.3. VEIKLŲ VERTINIMO KRITERIJAI 27](#_Toc464776951)

[3.4. TRUMPASIS VEIKLŲ SĄRAŠAS IR PROJEKTO ĮGYVENDINIMO ALTERNATYVOS 28](#_Toc464776952)

[**4.** **FINANSINĖ ANALIZĖ** 32](#_Toc464776953)

[4.1. PROJEKTO ATASKAITINIS LAIKOTARPIS 32](#_Toc464776954)

[4.2. FINANSINĖ DISKONTO NORMA 32](#_Toc464776955)

[4.3. PROJEKTO ALTERNATYVŲ LĖŠŲ SRAUTAI 32](#_Toc464776956)

[4.3.1. Projekto alternatyvų lėšų srautai 32](#_Toc464776957)

[4.3.2. Investicijų likutinė vertė 37](#_Toc464776958)

[4.3.3. Veiklos pajamos 37](#_Toc464776959)

[4.3.4. Veiklos išlaidos 38](#_Toc464776960)

[4.3.5. Mokesčiai 39](#_Toc464776961)

[4.3.6. Finansavimas 39](#_Toc464776962)

[4.4. FINANSINIAI RODIKLIAI 39](#_Toc464776963)

[4.4.1. Investicijų finansiniai rodikliai 39](#_Toc464776964)

[4.4.2. Išvada dėl finansinio gyvybingumo 40](#_Toc464776965)

[4.4.3. Kapitalo finansiniai rodikliai 40](#_Toc464776966)

[4.4.4. Rodiklių palyginimas 41](#_Toc464776967)

[**5.** **EKONOMINĖ ANALIZĖ** 42](#_Toc464776968)

[5.1. RINKOS KAINŲ PERSKAIČIAVIMAS Į EKONOMINES 42](#_Toc464776969)

[5.2. SOCIALINĖ DISKONTO NORMA 43](#_Toc464776970)

[5.3. IŠORINIO POREIKIO ĮVERTINIMAS 43](#_Toc464776971)

[5.3.1. Poveikio komponentai 43](#_Toc464776972)

[5.3.2. Poveikio mastas 45](#_Toc464776973)

[5.4. EKONOMINIAI RODIKLIAI 47](#_Toc464776974)

[5.4.1. EGDV rodiklis 47](#_Toc464776975)

[5.4.2. EVGN rodiklis 48](#_Toc464776976)

[5.4.3. ENIS rodiklis 48](#_Toc464776977)

[5.5. PROJEKTO ALTERNATYVŲ EKONOMINIŲ RODIKLIŲ ĮVERTINIMAS 48](#_Toc464776978)

[**6.** **JAUTRUMAS IR RIZIKOS** 49](#_Toc464776979)

[6.1. RIZIKŲ VALDYMO PLANAS 49](#_Toc464776980)

[**7.** **PROJEKTO VYKDYMO PLANAS** 52](#_Toc464776981)

[7.1. PROJEKTO TRUKMĖ IR ETAPAI 52](#_Toc464776982)

[7.2. PROJEKTO VIETA 52](#_Toc464776983)

[7.3. PROJEKTO KOMANDA 52](#_Toc464776984)

[7.4. PROJEKTO PRIELAIDOS IR TĘSTINUMAS 52](#_Toc464776985)

[IŠVADOS 54](#_Toc464776986)

[PRIEDAI 56](#_Toc464776987)

# SANTRAUKA

Švietimas, jo ugdymas ir puoselėjimas yra nepakeičiamas veiksnys siekiant Europos Sąjungos ir Lietuvos strateginių tikslų, t.y. gerovės, solidarumo ir saugumo. Ugdant profesinį gyventojų švietimą ir puoselėjant rinkoje paklausių studijų programų organizavimą yra siekiama prisidėti prie socialinės ir ekonominės plėtros bei darnaus vystymosi užtikrinimo. Viešoji paslauga – gyventojų profesinis ugdymas ir įvairių studijų programų organizavimas yra viena iš Šiaulių valstybinės kolegijos atliekamų funkcijų.

Lietuvos Partnerystės sutartyje pažymimas poreikis tikslinėse teritorijose 2014-2020 m. nukreipti investicijas į švietimo, įgūdžių ir mokymosi visą gyvenimą skatinimą. Spręsti susijusias problemas, efektyviai išnaudojant švietimo resursus – skatinant investicijas į švietimo infrastruktūrą, didinančią teritorijos ekonominį ir socialinį gyvybingumą: kuriančias naujus lankytojų srautus, formuojančias paklausą vietos verslams, didinančias patrauklumą investicijoms, verslo plėtrai, naujų darbo vietų kūrimui.

**Šiaulių valstybinė kolegija** yra viešoji įstaiga, esanti adresu Aušros al. 40, Šiauliai. Šiaulių valstybinė kolegija teikia profesinio bakalauro studijų programas. Nuo 2016 m. kolegijoje vykdomos atnaujintos Muzikos pedagogikos, Tarptautinio verslo programos. Parengtos studijų programos yra patrauklios suinteresuotoms šalims ir tikslinėms investicinio projekto grupėms. Pagrindinis Šiaulių valstybinės kolegijos tikslas yra jos veiklos teritorijoje rengti šiaurės Lietuvos regiono ir visos Lietuvos valstybės socialinius, ekonominius ir rinkos poreikius atitinkančius įvairių sričių į praktinę veiklą orientuotus specialistus; ugdyti švietimui, kultūrai ir sportui imlią visuomenę.

Įgyvendinamo investicijų projekto problematiką galima įvardinti kaip: ,,**kokybiškų švietimo srities paslaugų trūkumas bei naujų švietimo paslaugų ir jų prieinamumo nepakankamas užtikrinimas Šiaulių valstybinėje kolegijoje dėl esamos infrastruktūros būklės, kuri neatitinka dabartinių visuomenės poreikių**“.

Susidariusiai situacijai spręsti inicijuojamas investicijų projektas, kurio **tikslas** yra *modernizuoti biomedicinos ir technologijų mokslų studijų sričių programų praktinio mokymo bazes, biblioteką, tenkinant regiono specialistų rengimo ir visuomenei teikiamų paslaugų poreikį, atnaujinti sporto infrastruktūrą;*

Projekto tikslui pasiekti numatomas **uždavinys** – *modernizuoti Šiaulių valstybinės kolegijos infrastruktūrą, siekiant pagerinti koleginių studijų procesą;*

Projekto uždaviniui pasiekti, numatytos šios **veiklos:** *1.1) Šiaulių valstybinės kolegijos patalpų remontas; 1.2) Šiaulių valstybinės kolegijos inovatyvios įrangos įsigijimas (apima ir dėstytojų apmokymus); 1.3) Šiaulių valstybinės kolegijos inovatyvios įrangos montavimui reikalingų baldų įsigijimas.*

Įgyvendinus projekto veiklas, bus pasiektas šie **kiekybiniai rezultatai**: atnaujintos Šiaulių valstybinės kolegijos erdvės – 4 objektai; įsigyta inovatyvi įranga – 3 komplektai; įsigyti baldai – 2 komplektai.

Investicijų projekto rengimui ir alternatyvų vertinimui remtasi 2014-2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ įgyvendinimo priemonės Nr. 09.1.1-CPVA-V-720 „Studijų aplinkos ir infrastruktūros koncentravimas, tobulinimas ir informacinių sistemų plėtra[[1]](#footnote-1) (toliau – Aprašas); „Investicijų projektų, kuriems siekiama gauti finansavimą iš Europos Sąjungos struktūrinės paramos ir valstybės biudžeto lėšų, rengimo metodikos“[[2]](#footnote-2) (toliau - Metodika); „Optimalios projekto įgyvendinimo alternatyvos pasirinkimo kokybės vertinimo metodikos“[[3]](#footnote-3) (toliau – Optimalios alternatyvos metodika) nuostatomis.

1. **PROJEKTO KONTEKSTAS**
   1. **SOCIALINĖ-EKONOMINĖ APLINKA**

Projektas susijęs su aukštojo mokslo infrastruktūros tobulinimu Šiaulių valstybinėje kolegijoje, modernizuojant biomedicinos ir technologijos mokslų studijų sričių bazes bei atnaujinant sveikatingumo erdves. Modernizavus Šiaulių valstybinės kolegijos infrastruktūrą ir pritaikius inovatyvius edukacijos procesus būtų teigiamai įtakojama koleginių studijų veiklų plėtra Šiaulių regione. Aukštojo mokslo modernizuojama infrastruktūra ir studijų kryptys, kurios patenka į projekto „Šiaulių valstybinės kolegijos biomedicinos ir technologijos mokslų studijų sričių bazės modernizavimas bei sveikatinimo erdvių atnaujinimas“ apimtis:

* „Biomedicinos mokslų studijos“;
* „Technologijos mokslų studijos“;
* „Bibliotekos modernizavimas“;
* „Sporto esamos infrastruktūros ir įrangos modernizavimas“.

Pagrindiniai paslaugų gavėjai – vidurinį išsilavinimą įgiję asmenys. Šiaulių valstybinėje kolegijoje įgyvendinant projektą „Šiaulių valstybinės kolegijos biomedicinos ir technologijos mokslų studijų sričių bazės modernizavimas bei sveikatinimo erdvių atnaujinimas“, siekiama pritaikyti inovatyvias infrastruktūros technologijas, kad būtų pagerinta aukštojo mokslo paslaugų kokybė. Projekto įgyvendinimui įtakos turi socialinė – ekonominė aplinka. Aukštojo mokslo srities paslaugoms, jų kokybei, įvairovei ir prieinamumui įtakos turi paslaugų teikimo geografinė padėtis, vietos demografinė situacija, situacija koleginių studijų sistemoje, verslo aplinka.

**Geografinė padėtis.** Šiaulių valstybinė kolegija yra šiaurės Lietuvos regione, Šiaulių apskrityje, Šiaulių miesto savivaldybėje. Šiaulių apskritis, kuri sudaryta iš Akmenės, Joniškio, Pakruojo, Radviliškio, Kelmės, Šiaulių rajono bei Šiaulių miesto savivaldybių bendras plotas siekia 8 540 km2 (arba 10,5 proc. Lietuvos teritorijos ploto). Konkrečiai, Šiaulių miesto savivaldybės plotas siekia 81 km2, o Šiaulių rajono savivaldybės plotas – 1 807 km2. Šiaulių miestas laikomas apskrities centru. Šalies šiaurėje ribojasi su Latvijos teritorija, vakaruose su Telšių apskritimi, pietvakariuose su Tauragės apskritimi, pietuose su Kauno apskritimi ir rytuose su Panevėžio apskritimi.

Šiaulių miesto savivaldybėje yra 1 miestas (Šiauliai). Šiaulių miesto savivaldybės teritorija suskirstyta į 2 seniūnijas: Medelyno ir Rėkyvos.

Šiaulių rajono savivaldybėje yra 1 miestas (Kuršėnai), 7 miesteliai (Bazilionai, Gruzdžiai, Kairiai, Kurtuvėnai, Kužiai, Meškuičiai ir Šakyna), 521 kaimas. Šiaulių rajono savivaldybės teritorija suskirstyta į 11 seniūnijų: Bubių, Ginkūnų, Gruzdžių, Kairių, Kuršėnų kaimiškoji, Kuršėnų miesto, Kužių, Meškuičių, Raudėnų, Šakynos, Šiaulių kaimiškoji seniūnija.

Šiaulių valstybinė kolegija įsikūrusi Šiaulių miesto centre (Aušros al. 40). Atstumas nuo Šiaulių valstybinės kolegijos iki Šiaulių autobusų stoties, kuri taip pat randasi miesto centre, apytiksliai siekia 2 km. **Šiaulių valstybinė kolegija įsikūrusi geografiškai patrauklioje pozicijoje tiek Šiaulių miesto gyventojų, tiek ir asmenų, atvykstančių iš aplinkinių miestų, miestelių ar savivaldybių, atžvilgiu**.

**Demografinė situacija.** Lietuvos statistikos departamento išankstiniais duomenimis, 2016m. pradžioje Šiaulių mieste gyveno 102 981 gyventojai. Šiaulių rajono savivaldybės gyventojų skaičius - 41 521 gyventojai. Per penkerius metus (lyginant su 2012 m. pradžia) Šiaulių mieste gyventojų skaičius sumažėjo 4,47 proc., Šiaulių rajono savivaldybėje – 4,27 proc. Gyventojų skaičiaus mažėjimo rodiklis tiek Šiaulių mieste, tiek Šiaulių rajono savivaldybėje yra didesnis nei šalyje (3,9 proc.), tačiau Šiaulių miesto savivaldybėje gyventojų skaičius mažėja ne taip sparčiai, kaip Šiaulių apskrityje (žr. 1.1 lentelę).

**1.1 lentelė. Gyventojų skaičius metų pradžioje**

|  |  |  |  |  |  |  |
| --- | --- | --- | --- | --- | --- | --- |
| **Vietovė** | **Nuolatinių gyventojų skaičius metų pradžioje | asmenys** | | | | | |
| **2012 m.** | **2013 m.** | **2014 m.** | **2015 m.** | **2016 m.** | **Pokytis, proc.** |
| **Lietuvos Respublika** | 3003641 | 2971905 | 2943472 | 2921262 | 2888558 | -3,98 |
| **Šiaulių apskritis** | 295824 | 290471 | 285763 | 281632 | 276329 | -7,05 |
| **Šiaulių m. sav.** | 107689 | 106470 | 105610 | 104569 | 102981 | -4,57 |
| **Šiaulių r. sav.** | 43374 | 42748 | 42197 | 41767 | 41521 | -4,46 |

*\* 2016 m. – išankstiniai duomenys*

*Šaltinis: Lietuvos Statistikos departamentas*

Gyventojų skaičiaus mažėjimą tiek šalyje, tiek Šiaulių apskrityje, tiek Šiaulių rajono savivaldybėje ir Šiaulių mieste lemia senstančios visuomenės tendencijos bei neigiamas gyventojų neto migracijos rodiklis.

2016 m. Šiaulių miesto savivaldybės demografinės senatvės koeficientas (pagyvenusių (65 metų ir vyresnio amžiaus) žmonių skaičius, tenkantis 100 vaikų iki 15 metų amžiaus) buvo 130 (už Šiaulių regiono rodiklį žemesnis 10,77 proc., o už šalies rodiklį didesnis – 0,78 proc.) ir lyginant su 2011 m. šis rodiklis Šiaulių savivaldybėje išaugo 4,84 proc. (nuo 124 iki 130), kai tuo tarpu Šiaulių apskrityje augo 10,78 proc., šalyje – 4,43 proc.

Neto migracija parodo skirtumą tarp išvykstančių ir atvykstančių gyventojų. Šiaulių savivaldybėje neto migracija 2015 m., kaip šalyje ir Šiaulių regione, buvo neigiama ir lygi -1336, tačiau lyginant su 2011 m. šis rodiklis blogėjo (nuo -1011 iki -1336). Šis rodiklis taipogi prastėjo ir Lietuvoje, o Šiaulių apskrityje liko beveik nepakitęs.

**Švietimo sistema.** Bendro gyventojų išsilavinimo lygio puoselėjimas yra svarbus švietimo sistemos tikslas. **Šiaulių valstybinė kolegija yra viena iš trijų aukštųjų mokyklų visoje Šiaulių apskrityje, kuri sudaro sąlygas studentams ugdytis kūrybiškumą, saviraišką, galimybes siekti asmenybės tobulumo**. Šiaulių mieste esančios aukštosios mokyklos: Šiaulių universitetas; Šiaurės Lietuvos kolegija. Arčiausiai Šiaulių miesto (apart Šiaulių aukštųjų mokyklų) yra šios aukštosios mokyklos: Panevėžio kolegija (nuo Šiaulių miesto centro iki Panevėžio kolegijos atstumas, apytiksliai siekia 80 km). Galima daryti prielaidą, kad Šiaulių valstybinė kolegija yra patraukli ne tik Šiaulių savivaldybės, bet ir aplinkinių savivaldybių gyventojams.

Tarp Šiaulių regione veikiančių švietimo sistemos institucijų, kartu su Šiaulių valstybine kolegija, patenka ir tokios įstaigos kaip: ikimokyklinės įstaigos, bendrojo ugdymo mokyklos, neformaliojo vaikų švietimo įstaigos, švietimo pagalbos įstaigos, nevalstybinės švietimo įstaigos. Visų paminėtų įstaigų teikiamos paslaugos prisideda prie vaikų ir jaunimo užimtumo, intelektinio potencialo lavinimo bei žingeidumo skatinimo.

Šiaulių savivaldybėje 2016 m. pradžioje iš viso buvo 139 švietimo ir mokslo institucijos. 36 bendrojo ugdymo mokyklos, 34 ikimokyklinio ugdymo mokyklų, 1 švietimo pagalbos įstaiga, 2 profesinio mokymo įstaigos, 16 neformaliojo vaikų švietimo mokyklos, 2 suaugusiųjų neformaliojo švietimo mokyklos, 3 aukštosios mokyklos ir 45 kiti švietimo teikėjai (šaltinis: www.aikos.smm.lt).

**1.2 lentelė. Mokinių skaičiaus pokyčiai**

|  |  |  |  |  |  |
| --- | --- | --- | --- | --- | --- |
| **Vietovė** | **2012-2013 m.** | **2013-2014 m.** | **2014-2015 m.** | **2015-2016 m.** | **Pokytis, proc.** |
| **Lietuvos Respublika** | 373874 | 357530 | 344721 | 335202 | -11,54 |
| **Šiaulių apskritis** | 38606 | 36383 | 34627 | 33226 | -16,19 |
| **Šiaulių m. sav.** | 14724 | 14088 | 13660 | 13510 | -8,99 |
| **Šiaulių r. sav.** | 4585 | 4281 | 4008 | 3843 | -19,31 |

*Šaltinis: Lietuvos Statistikos departamentas*

Šiaulių savivaldybėje pastebimos ir mokinių skaičiaus mažėjimo tendencijos (žr. 1.2 lentelę), atspindinčios Lietuvoje susidariusią demografinę situaciją. Mokinių skaičius tolygiai mažėjo ir Šiaulių miesto savivaldybės bendrojo ugdymo mokyklose. 2010-2011 m.m. – 2015-2016 m.m. laikotarpiu mokinių skaičius visose Šiaulių miesto savivaldybės bendrojo ugdymo mokyklose sumažėjo 8,99 proc. (nuo 14724 mokinių iki 13510 mokinių), kai tuo tarpu šalyje mokinių skaičiaus sumažėjimas siekė 11,54 proc., Šiaulių apskrityje – 16,19 proc.

Lietuvos statistikos departamento duomenimis, 2011-2015 m. Šiaulių savivaldybės ikimokyklinėse įstaigose esančių auklėtinių skaičius padidėjo 10,23 proc., šalyje - 10,57 proc., Šiaulių apskrityje – 12,85 proc. (žiūrėti 1.3 lentelę). Šios tendencijos atskleidžia augančias vaikų intelektinio potencialo ugdymo perspektyvas Šiaulių rajono savivaldybėje ir Šiaulių mieste.

**1.3 lentelė. Ikimokyklinio ugdymo įstaigose esančių auklėtinių skaičiaus pokyčiai**

|  |  |  |  |  |  |
| --- | --- | --- | --- | --- | --- |
| **Vietovė** | **2012 m.** | **2013 m.** | **2014 m.** | **2015 m.** | **Pokytis, proc.** |
| **Lietuvos Respublika** | 104530 | 110125 | 113657 | 115574 | 10,57 |
| **Šiaulių apskritis** | 8741 | 9290 | 9752 | 9864 | 12,85 |
| **Šiaulių m. sav.** | 4645 | 4870 | 5090 | 5120 | 10,23 |
| **Šiaulių r. sav.** | 852 | 907 | 1005 | 1025 | 20,31 |

*Šaltinis: Lietuvos Statistikos departamentas*

**Verslo aplinka.** 2015 m. Šiaulių miesto savivaldybėje gyveno 47,3 tūkst. užimtų gyventojų, tai sudarė apie 41,37 proc. visų Šiaulių apskrities gyventojų (užimtumo rodiklis šalies mastu – 1,96 proc.). Lyginant su 2011 m. savivaldybėje užimtų gyventojų skaičius sumažėjo 6,13 proc. kai tuo pačiu laikotarpiu šalies rodiklis augo (6,49 proc. padidėjimas), tuo tarpu Šiaulių apskrityje užimtų gyventojų skaičius 2011-2015 m. laikotarpiu sumažėjo tik 1,14 proc. Visi Šiaulių miesto savivaldybės užimti gyventojai 2015 metais sudarė 3,54 proc. visų Lietuvos užimtų gyventojų bei 41,37 proc. visų Šiaulių apskrities užimtų gyventojų (žr. 1.4 lentelę).

**1.4 lentelė. Užimti gyventojai (tūkst.)**

|  |  |  |  |  |  |  |
| --- | --- | --- | --- | --- | --- | --- |
| **Vietovė** | **2011 m.** | **2012 m.** | **2013 m.** | **2014 m.** | **2015 m.** | **Pokytis, proc.** |
| **Lietuvos Respublika** | 1 253,6 | 1 275,7 | 1 292,8 | 1 319,0 | 1 334,9 | 6,49 |
| **Šiaulių apskritis** | 115,7 | 114,8 | 118,2 | 121,7 | 114,4 | -1,14 |
| **Šiaulių m. sav.** | 50,2 | 50,4 | 53 | 51,3 | 47,3 | -6,13 |
| **Šiaulių r. sav.** | 14,5 | 15,6 | 16,7 | 17,8 | 19 | 31,03 |

*Šaltinis: Lietuvos Statistikos departamentas*

Taigi, analizuojamu laikotarpiu Šiaulių miesto ir Šiaulių rajono savivaldybėse procentine išraiška užimtų gyventojų skaičius mažėjo kai tuo metu šalyje šis rodiklis augo.

Lietuvos statistikos departamento duomenimis, Šiaulių miesto savivaldybėje 2015 m. pradžioje veikė 3739 ūkio subjektai. Lyginant su 2011 m. pradžia Šiaulių miesto savivaldybėje veikiančių ūkio subjektų skaičius sumažėjo 2,63 proc. (nuo 3840 ūkio subjektų iki 3739 ūkio subjektų), kai Šiaulių apskrityje šis rodiklis sumažėjo dar daugiau 5,8 proc. Šalies mastu veikiančių ūkio subjektų skaičius nuo 2011 m. pradžios padidėjo 6,93 proc. (žr. sekančią lentelę).

**1.5 lentelė. Veikiančių ūkio subjektų skaičius**

|  |  |  |  |  |  |  |
| --- | --- | --- | --- | --- | --- | --- |
| **Vietovė** | **2011 m.** | **2012 m.** | **2013 m.** | **2014 m.** | **2015 m.** | **Pokytis, proc.** |
| **Lietuvos Respublika** | 86987 | 83624 | 86929 | 90790 | 93017 | 6,93 |
| **Šiaulių apskritis** | 7004 | 6750 | 6849 | 6896 | 6598 | -5,8 |
| **Šiaulių m. sav.** | 3840 | 3710 | 3753 | 3751 | 3739 | -2,63 |
| **Šiaulių r. sav.** | 839 | 809 | 845 | 879 | 832 | -0,83 |

*Šaltinis: Lietuvos Statistikos departamentas*

**Taigi, pagrindinės socialinės-ekonominės problemos, nustatytos Šiaulių rajono savivaldybėje ir Šiaulių mieste, yra spartesnis gyventojų skaičiaus mažėjimas, nei šalyje, mažėjantis bendrojo ugdymo įstaigas lankančių mokinių skaičius ir mažėjantis veikiančių ūkio subjektų skaičius.**

**Viešosios paslaugos švietimo srityje.** Lietuvos Respublikos švietimo įstatymo 13 straipsnyje nustatyta, kad viena iš pagrindinių aukštojo mokslo studijų paskirtis yra padėti suinteresuotiems asmenims įgyti šiuolaikinius ūkio poreikius atitinkančią aukštojo mokslo kvalifikaciją bei pasirengti aktyviai profesinei, visuomeninei ir kultūrinei veiklai. Šias viešąsias paslaugas Šiaulių apskrityje teikia Šiaulių valstybinė kolegija, koordinuojanti šias studijų sritis:

* Socialinių mokslų studijos (Bibliotekos informacijos ištekliai, Finansai, Buhalterinė apskaita, Informacijos paslaugos, Įmonių ir įstaigų administravimas, Logistikos vadyba, Viešbučių ir restoranų vadyba, Organizacijos komunikacijos vadyba, Tarptautinis verslas, Turizmas ir viešbučiai, Verslo ekonomika, Muzikos pedagogika, Socialinis darbas);
* Technologijos mokslų studijos (Aplinkos apsauga, automobilių techninis eksploatavimas, Autotransporto elektronika, Elektros energetika, Automatika, Informacinių sistemų technologija, Multimedijos technologijos, Statyba, Transporto logistikos technologijos);
* Biomedicinos mokslų studijos (Bendrosios praktikos slauga, Burnos higiena, Kineziterapija, Kosmetologija);
* Gretutinės krypties studijos (vadyba).

**Šiaulių valstybinė kolegija** yra viešoji įstaiga, esanti adresu Aušros al. 40, Šiauliai, kurios teises ir pareigas įgyvendina Lietuvos Respublikos Vyriausybė ar jos įgaliota institucija.

Pagrindinis Šiaulių valstybinės kolegijos tikslas yra jos veiklos teritorijoje rengti šiaurės Lietuvos regiono ir visos Lietuvos valstybės socialinius, ekonominius ir rinkos poreikius atitinkančius įvairių sričių į praktinę veiklą orientuotus specialistus; ugdyti švietimui, kultūrai ir sportui imlią visuomenę.

Šiaulių valstybinės kolegijos *misija:*

* sudaryti sąlygas įgyti taikomąja moksline veikla grindžiamą profesinio bakalauro laipsnį ir profesinę kvalifikaciją, užtikrinti studijų kokybę ir Europos Sąjungos standartus atitinkantį studijų procesą;
* lanksčiai ir greitai reaguoti į darbo rinkos pokyčius, rengti kvalifikuotus specialistus, vykdyti perkvalifikavimą, tęstinį mokymą, ugdyti švietimui, kultūrai, žinioms imlią visuomenę;
* ugdyti kūrybingą, išsilavinusią, orią, etiškai atsakingą, pilietišką, savarankišką ir verslią asmenybę.

Šiaulių valstybinė kolegija, stengdamasi įgyvendinti savo įstaigos misiją, teikia šias paslaugas: kolegijoje organizuojamos ir vykdomos koleginės studijos; vykdomas neformalus švietimas; plėtojami taikomieji moksliniai tyrimai, mokslo taikomoji veikla ir profesionalusis menas.

2013-2015 m. laikotarpiu Šiaulių valstybinė kolegija priėmė 2177 studentus (žiūrėti 1.6 lentelę). T.y. vidutiniškai per mokslo metus yra priimami 726 studentai. 2013 m. Šiaulių valstybinė kolegija priėmė 726 studentus, o 2015 m. – 660 studentų. Per 3-jus metus įstojusių studentų skaičius sumažėjo 9,1 proc. (nuo 726 studentų iki 660 studentų). Galima daryti išvadą, kad studentų skaičius kiekvienais metais mažėja nežymiai arba išlieka toks pat ir kolegija tinkamai organizuoja kolegines studijas neprarasdama ženklaus kiekio studentų. Tačiau įgyvendinus projektą ir atnaujinus atitinkamas studijų sritis būtų ne tik panaikintas studentų mažėjimas, bet ir pritraukti papildomi studentų srautai.

**1.6 lentelė. 2013-2015 m. į Šiaulių valstybinę kolegiją įstojusių studentų skaičius.**

|  |  |  |  |  |
| --- | --- | --- | --- | --- |
|  | **2013m.** | **2014m.** | **2015 m.** | **Pokytis, proc.** |
| **Studentų skaičius** | 726 | 791 | 660 | -9,1% |

*Šaltinis: sudaryta autorių remiantis Šiaulių valstybinės kolegijos duomenimis.*

Atkreipiant dėmesį į studijų programas, kurios susijusios su projekto įgyvendinimu, galima pastebėti, kad per penkerius metus į atitinkamas studijų programas stojančių studentų skaičius išaugo, o kitų programų sumažėjo (žiūrėti 1.7 lentelę). Didžiausias studentų prieaugis pastebimas Multimedijos technologijų studijų programoje (padidėjo 162,5 proc.). Labiausiai sumažėjo Kineziterapijos studijų programos paklausa (studentų skaičius sumažėjo 60 proc.). Bendrai vertinant studijų programų, kurios susijusios su projektu stojančių studentų srautus matome, kad stojančių studentų skaičius sumažėjo 9,5 proc. (nuo 400 iki 322 studentų.

**1.7 lentelė. 2013-2016 m. į atitinkamas Šiaulių valstybinės kolegijos programas įstojusių studentų skaičius.**

|  |  |  |  |  |  |  |  |
| --- | --- | --- | --- | --- | --- | --- | --- |
| **Studijų programa** | **2012 m.** | **2013 m.** | **2014 m.** | **2015 m.** | **2016 m.** | **Pokytis, proc.** | **2012 m. - 2016 m. Vidurkis** |
| Bendrosios praktikos slauga | 51 | 54 | 71 | 52 | 70 | 37,25 | 60 |
| Burnos higiena | 35 | 24 | 34 | 37 | 39 | 11,43 | 34 |
| Kosmetologija | 52 | 39 | 66 | 38 | 43 | -17,31 | 48 |
| Kineziterapija | 60 | 37 | 52 | 42 | 24 | -60 | 43 |
| Automobilių techninis eksploatavimas | 75 | 72 | 65 | 56 | 48 | -36 | 63 |
| Automatika | 17 | 12 | 12 | 9 | 14 | -17,65 | 13 |
| Multimedijos technologijos | 8 | 13 | 20 | 21 | 21 | 262,5 | 17 |
| Informacinių sistemų technologija | 45 | 45 | 39 | 37 | 39 | -13,34 | 41 |
| Aplinkos apsauga | 57 | 49 | 36 | 22 | 24 | -57,9 | 38 |
| Iš viso: | 400 | 345 | 395 | 314 | 322 | -19,5 | 355 |

*Šaltinis: sudaryta autorių remiantis Šiaulių valstybinės kolegijos duomenimis.*

Pastebima, jog priimtų studentų skaičius padidėjo 2015 m. Tai lėmė tiek subjektyvios, tiek objektyvios priežastys. Svarbiausia objektyvi priežastis – priėmimo taisyklių pakeitimas. Šiais metais kolegijose į valstybės finansuojamas vietas galėjo pretenduoti abiturientai, išlaikę tik mokyklinį lietuvių kalbos egzaminą, tačiau stojantieji į universitetus privalėjo būti išlaikę valstybinį egzaminą. Subjektyvus veiksniai – tai Kolegijos kryptinga studijų programų pertvarka, naujų studijų programų rengimas.

Kadangi iš anksto tiksliai numatyti/prognozuoti ateityje ketinamų įgyvendinti švietimo sistemos bei Šiaulių valstybinės kolegijos pakeitimų susijusių su koleginėmis studijomis beveik neįmanoma. Todėl, atitinkamų programų prognozuojami studentų srautai apskaičiuoti vertinant per paskutinius penkerius metus į atitinkamas programas įstojusių studentų vidurkį.

**Stojančiųjų studentų skaičiaus nežymus nuolatinis mažėjimas Šiaulių valstybinėje kolegijoje sąlygotas tiek išorinių veiksnių (tendencingas gyventojų ir studentų skaičius Lietuvos Respublikoje), tiek ir prastėjančios koleginių studijų infrastruktūros būklės ir nepakankamo aktualių bei inovatyvių technologijų panaudojimo.**

**Nepaisant to, Šiaulių valstybinė kolegiją išlieka konkurencinga švietimo paslaugų rinkoje. Galima teigti, kad Šiaulių valstybinės kolegijos studijų programas pasirenkančių studentų skaičius iki 2015 metų mažėjo, o 2015 m. ėmė nežymiai augti. Blogėjimo tendencijos ypatingai pastebimos analizuojant stojančių studentų skaičius ilguoju laikotarpiu. Tačiau, paskutiniųjų metų duomenys rodo, kad pertvarkytos studijų programos turi daug potencialo, kurį padėtų pasiekti/išpildyti Šiaulių valstybinėje kolegijoje įrengtas inovatyvių technologijų centras.**

Atsižvelgiant į išdėstytą, planuojama kurti infrastruktūra yra orientuota į prioritetines studijų kryptis ir jos naudojimas/pritaikymas bus įtrauktas į kiekvienos atnaujintos ir sukurtos studijų programos sudėtį. Praktinis žinių pritaikymas, kuris atitinkamai apima puse pasirinktos studijų programos, tiesiogiai sąveikauja su įgyjamomis teorinėmis žiniomis. Tokiu būdu yra užtikrinama, kad studentai pabaigę atnaujintas ir sukurtas studijų programas įgytų realiai rinkoje pritaikomas žinias.

Studijų perspektyvumą bei studentų skaičiaus augimą įtakoja darbo rinkos situacija bei paklausios ar perspektyvios specialybės. Siekiant nustatyti perspekyvių studijų programų tendencijas bei išanalizuoti sritis, kuriose Šiaulių valstybinė kolegija galėtų sukurti naujas studijų programas, kolegija su Baltijos baldų klasterio Focus grupe 2015 – 2016 m. atliko darbo rinkos tyrimus ir nustatė mechatronikos ir gamybos vadybos specialistų poreikį. Remiantis gautomis išvadomis yra parengtos Mechatronikos ir Gamybos vadybos ir logistikos studijų programos.

Atsižvelgiant į 2017 m. Lietuvos Respublikos ūkio ministerijos pateiktą Lietuvoje trūkstamų 27 profesijų sąrašą, prie prioritetinių ir paklausių rinkoje profesijų, taip pat, priskiriamos: informatikos inžinerijos krypties studijų programos (informacinių sistemų technologijos, multimedijos technologijos), sausumos transporto inžinerijos krypties programos ([automobilių techninis eksploatavimas](http://www.svako.lt/lt/studijos/studiju-programos/automobiliu-techninis-eksploatavimas), [autotransporto elektronika](http://www.svako.lt/lt/studijos/studiju-programos/autotransporto-elektronika), [transporto logistikos technologijos](http://svako.lt/lt/studijos/studiju-programos/transporto-logistikos-technologijos)) bei elektronikos ir elektros inžinerijos studijų krypties programos (automatika, elektros energetika).

Pažymėtina, jog studijos, kurios kolegijoje vyksta Sveikatos priežiūros fakultete yra vienos iš patraukliausių tarp pageidaujančių studijuoti  abiturientų. Tai patvirtina Europos bei nacionalinės sveikatos politika, darbo rinkos poreikių analizė. Darbo rinkoje iš šių studijų pati populiariausia yra slaugos kryptis, turinti daugiausiai studijuojančių studentų. Didelė dalis studijuojančiųjų paraleliai dirba sveikatos priežiūros įstaigose  ir baigę studijas sėkmingai įsidarbina pagal įgytą specialybę. Žvelgiant iš studento perspektyvos, patraukliai vertinamos burnos priežiūros krypties studijos - parengti specialistai įgyja teorinių ir praktinių žinių, kurias gali panaudoti tiek darbo darbo rinkoje, tiek vykdyti individualią veiklą. Vykdomos ir planuojamos Sveikatos mokslų studijos atitinka Lietuvos sveikatos 2014-2025 metų programą, Nacionalinės visuomenės sveikatos priežiūros 2016–2023 metų plėtros programą, 2014–2020 metų nacionalinės pažangos programą, Šiaulių miesto 2015-2024 metų strateginį plėtros planą.

Rinkdamiesi profesinį mokymą studentai siekia įgyti ne tik teorinių, bet ir praktinių žinių. Atitinkamai, studijų krypties konkurencingumą lemia Kolegijoje esanti intelektinė studijų bazė ir dabartinė infrastruktūra. Remiantis šiomis prielaidomis galima drąsiai teigti, kad tarp studijų kokybės didinimo, infrastruktūros gerinimo ir studentų teigiamo prieaugio yra tiesioginis ryšys. Siekiant išlaikyti stabilų studentų skaičiaus augimą Šiaulių valstybinėje kolegijoje rekomenduojama ir toliau tobulinti inovatyvias ir paklausias studijų programas bei atnaujinti ir pritaikyti rinkoje paklausias technologijas. Remiantis surinkta informacija ir sugeneruotom prielaidom, galima daryti išvadą, kad Šiaulių valstybinei kolegijai pavyks išlaikyti vidutinius esamų studentų srautus per visą projekto ataskaitinį laikotarpį.

* 1. **TEISINĖ APLINKA**

Investicijų projekto ,,Šiaulių valstybinės kolegijos biomedicinos ir technologijos mokslų studijų sričių bazės modernizavimas bei sveikatinimo erdvių atnaujinimas“ įgyvendinimas sukurs ne tik jaučiamą naudą Šiaulių apskrities gyventojams, tačiau kartu tiesiogiai prisidės prie nacionalinių, regioninių bei Šiaulių miesto ir rajono savivaldybės strateginių dokumentų nuostatų, tikslų ir uždavinių įgyvendinimo.

Šiaulių valstybinės kolegijos veikla grindžiama LR konstitucija, LRV nutarimais, LR Švietimo ir mokslo ministerijos teisės aktais, LR švietimo politikos gairėmis, Valstybine švietimo 2013-2022 m. strategija, ir kitais teisės aktais. Svarbiausias teisinis dokumentas, reglamentuojantis Šiaulių valstybinės kolegijos veiklą, yra Lietuvos Respublikos 1991 m. liepos 01 d. Švietimo įstatymas Nr. I-1489, apibrėžiantis pagrindinius švietimo tikslus, švietimo sistemos principus, švietimo sistemos sandaros, švietimo veiklos, švietimo santykių pagrindus, valstybės įsipareigojimus švietimo srityje. Šią nuostatą papildomai detalizuoja Lietuvos Respublikos mokslo ir studijų įstatymas, nurodantis mokslo ir studijų valdymo tvarką.

Įgyvendinamas investicijų projektas atitinka 2014-2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 9.1. Investicinio prioriteto „Investicijos į švietimą, profesinį mokymą, skirtos švietimo ir mokymo infrastruktūrai tobulinti, siekiant suteikti įgūdžių ir užtikrinti mokymosi visą gyvenimą galimybę“ 9.1.1. uždavinį „Tobulinti ir koncentruoti studijų infrastruktūrą, siekiant aukštesnės studijų kokybės“.

Įgyvendinamam investicijų projektui netaikomas specialusis projekto atrankos kriterijus, pateiktas projektų finansavimo sąlygų aprašo 16.1 papunktyje (Projektai turi atitikti Valstybinės studijų, mokslinių tyrimų ir eksperimentinės (socialinės, kultūrinės) plėtros veiksmų plano nuostatas. Būtina įsitikinti, kad projekto veiklos ir pareiškėjai atitinka Valstybinės studijų, mokslinių tyrimų ir eksperimentinės (socialinės, kultūrinės) plėtros veiksmų plano 1.1.5.1 ir 1.4.1.7 papunkčiuose nurodytas veiklos sritis ir prie veiklos sričių nurodytą pareiškėją (taikoma Aprašo 9.2 ir 9.3 papunkčiuose nurodytoms veikloms)), kadangi Šiaulių valstybinė kolegija neplanuoja vykdyti projektų finansavimo sąlygų apraše nurodytų veiklų, kurios pateiktos Aprašo papunkčiuose: 9.2 „fizinės infrastruktūros, reikalingos švietimo informacinėms sistemoms, švietimo nacionaliniams registrams ar duomenų bazėms funkcionuoti plėtra“ ir 9.3 „rezidentūros bazių modernizavimas“.

Įgyvendinamas investicijų projektas atitinka Valstybinių kolegijų studijų infrastruktūros tobulinimo veiksmų plano priede numatytas veiklas ir pareiškėją (išsamiau 2.7 skyriuje).

Taigi, įgyvendinamas investicijų projektas ženkliai prisideda prie Šiaulių regiono plėtros tikslų ir Lietuvos 2014-2020 metų Europos Sąjungos fondų investicijų veiksmų programos prisiimtų įsipareigojimų įgyvendinimo. Tokio tipo projekto, kai vykdomas švietimo infrastruktūros modernizavimas, įgyvendinimas savo specifika Lietuvoje nėra unikalus, todėl leidžia užtikrinti, kad projekto įgyvendinimui ir kokybiškiems jo rezultatams pasiekti yra sukaupta daug patirties bei kompetencijos tiek tarp viešojo, tiek tarp privataus sektorių atstovų.

* 1. **SPRENDŽIAMOS PROBLEMOS**

Šiaulių regiono gyventojų švietimo poreikių nepakankamą užtikrinimą sąlygoja ne tik aukštųjų mokyklų gausa ir įvairovė kituose miestuose (pavyzdžiui, Kauno, Vilniaus, Klaipėdos ir kituose miestuose), bet ir netinkama Šiaulių valstybinės kolegijos technologinė infrastruktūra, kuri neleidžia didinti koleginių studijų aktyvumo bei patenkinti gyventojų švietimo ir savirealizacijos poreikių – neužtikrinamas organizuojamų koleginių studijų programų (ypatingai biomedicinos studijų srities ir technologijos mokslų studijų srities programų) aktualumas ir teikiamų koleginių studijų paslaugų kokybė bei neišnaudojamas Šiaulių valstybinės kolegijos socialinės ir ekonominės veiklos potencialas. Šiaulių valstybinės kolegijos organizuojamų studijų programos ir naudojama infrastruktūra dėl prastos technologinės infrastruktūros būklės nepajėgi efektyviai organizuoti visuomenės švietimo, todėl ir bendras atitinkamų profesijų specialistų kvalifikacijos vertinimas nėra pakankamai aukštas.

2016 m. pradžioje Šiaulių valstybinėje kolegijoje buvo naudojami 417 kompiuterių (fakultetuose – 365, administracijoje – 52). Iš jų 322 panaudoti studijų kompiuterizavimui, 43 – bibliotekos ir savarankiškų studijų centro kompiuterizavimui, 43 – studijų aptarnavimo kompiuterizavimui ir 52 – administracijos kompiuterizavimui. Per 2015 m. laikotarpį dauguma informacinių technologijų įrangos pirkimų buvo susiję su įrangos atnaujinimu. Tačiau didžioji dalis studijų programose naudojamos technologinės įrangos nebuvo atnaujinamos.

Pagrindinė priežastis, dėl kurios Šiaulių valstybinė kolegija iki šiol neinvestavo į Šiaulių valstybinės kolegijos inovatyvias technologijas, yra lėšų trūkumas.

Šiaulių valstybinės kolegijos administracijai planuojant 2014-2020 metų Europos Sąjungos fondų investicijų veiksmų programos 9 prioriteto „„Visuomenės švietimas ir žmogiškųjų išteklių potencialo didinimas“ priemonės Nr. 09.1.1-CPVA-V-720 „Studijų aplinkos ir infrastruktūros koncentravimas, tobulinimas ir informacinių sistemų plėtra““ įgyvendinimą buvo pasirinktas būtent **Šiaulių valstybinės kolegijos biomedicinos ir technologijos mokslų studijų sričių bazės modernizavimas bei sveikatinimo erdvių atnaujinimas**. Šis investicijų projektas yra įtrauktas ir į 2014–2020 m. **Šiaulių regiono 2014-2025 metų plėtros planą** [[4]](#footnote-4).

Pagrindinės Šiaulių valstybinės kolegijos studijų programose naudojama technologijų infrastruktūros būklė lemia šias problemas, kurias išnagrinėjus Šiaulių valstybinė kolegija iniciavo investicijų projekto parengimą:

1. Problema - ribotos galimybės Technologijos mokslų studijų srities programų studentams atlikti praktinius, savarankiškus darbus bei mokslo taikomuosius tyrimus. Problemos sprendimo būdas - inovatyvių technologinių įrengimų, apimančių įvardintos studijų srities programų poreikius, įsigijimas. Projekto veikla – inovatyvių technologinių įrengimų įsigijimas.
2. Problema – nepakankama Biomedicinos mokslų studijų srities programų realizavimo kokybė rengiant aukštos kvalifikacijos specialistus. Neužtikrinamos sąlygos biomedicinos mokslų srities studijų programose plėtoti bei panaudoti inovatyvias technologijas, metodikas ir metodus, taikyti modernius mokymo būdus, priartinti mokymo procesą prie realių darbo sąlygų, skatinti inovacinę veiklą bei tenkinti poreikius inovacijoms įvairiose studijų srityse. Problemos sprendimo būdas – prietaisų skirtų biomedicinos studijų srities programų veikloms vykdyti ir priemonių reikalingų prietaisų funkcionavimui įsigijimas. Projekto veikla – inovatyvių technologinių prietaisų, skirtų inovatyvių metodikų ir metodų pritaikymui, įsigijimas.
3. Problema – nepakankamai lanksti bibliotekos išteklių valdymo tvarka ir nepakankamai užtikrinta bibliotekos fondų apsauga. Problemos sprendimo būdas – inovatyvios įrangos, skirtos bibliotekos išteklių valdymui, įsigijimas. Projekto veikla – inovatyvios programinės įrangos, skirtos bibliotekos išteklių valdymui, įsigijimas.
4. Problema – sporto salės techninė būklė neatitinka higienos normų. Salei būtini remonto darbai: būtina pakeisti susidėvėjusią grindų dangą, neefektyvią šildymo sistemą, sumontuoti vėdinimo sistemą, atlikti sienų grindų, lubų apdailos darbus. Problemos sprendimo būdas – atnaujinti ir modernizuoti sporto salės infrastruktūrą. Projekto veikla – Statybos remonto darbų, skirtų sporto salės atnaujinimui, įsigijimas.
5. Problema – ribotos galimybės, siekiant praktiškai supažindinti studentus su fitoterapija, aromoterapija, refleksoterapija, vaistiniais ir aromatiniais augalais, kurie naudojami kosmetologijoje bei įvairioms terapijoms atlikti. Problemos sprendimo būdas – atnaujinti Šiaulių valstybinės kolegijos vidinį kiemelį ir įrengti fitoterapijos, aromoterapijos ir refleksoterapijos zonas. Projekto veikla – sveikatinimo erdvių įrengimas.
   1. **TIKSLINIŲ GRUPIŲ POREIKIAI**

Pagrindinės investicijų projekto tikslinės grupės:

1. Šiaulių valstybinės kolegijos studentai. Į šios tikslinės grupės apimtis taip pat patenka ir potencialūs/būsimi studentai tose programose, kurios įtrauktos į investicijų projektą (transporto, automobilių, biomedicinos ir informacinių technologijų studijų srityse) .

Įgyvendinus projektą bus patenkinti tikslinės grupės aktyvumo, saviugdos, asmeninio intelektinio tobulėjimo, perspektyvios specialybės įgijimo, saviraiškos ir savirealizacijos poreikiai; padidėjus bei išsiplėtus švietimo paslaugų įvairovei, pagerėjus jų kokybei bei patrauklumui bus įgyventas socialinės įtraukties reikalingumo poreikis; įdiegus inovatyvias technologijas bei naujus metodus ir metodiką studijų procese bus užtikrintas teorinių ir praktinių žinių įgyjimo, kurio lygis atitiktų šiandienos rinkos standarto reikalavimus, poreikis; atnaujinus atitinkamų studijų programose naudojamą infrastruktūrą bus užtikrintas švietimo paslaugų prieinamumas ir patrauklumas studentams bei pagerinta studijų programų kokybė.

2. Šiaulių valstybinės kolegijos studentai, atvykę iš užsienio – **80 asmenų per metus** (2015 m. Šiaulių valstybinės kolegijos duomenys).

Į šios tikslinės grupės apimtis taip pat patenka ir potencialūs/būsimi studentai atvykę iš užsienio tose programose, kurios įtrauktos į investicijų projektą (transporto, automobilių, biomedicinos ir informacinių technologijų studijų srityse) .

Įgyvendinus projektą bus patenkinti tikslinės grupės aktyvumo, saviugdos ir įgūdžių tobulinimo, augantys švietimo poreikiai; atnaujinus atitinkamų studijų programose naudojamą infrastruktūrą bus užtikrintas švietimo paslaugų prieinamumas ir patrauklumas studentams (iš užsienio šalių) bei kokybė, taip pat bus patenkinti bendradarbiavimo ir bendravimo sociokultūrinėje erdvėje tarp visų tikslinės grupės atstovų ir jų grupių poreikiai.

3. Šiaulių valstybinės kolegijoje dėstytojantys asmenys - dėstytojai, lektoriai, doktrantai, dėstantys tose programose, kurios įtrauktos į investicijų projektą (transporto, automobilių, biomedicinos ir informacinių technologijų studijų srityse) .

gyvendinus projektą bus patenkinti tikslinės grupės įgūdžių tobilinimo, profesinio tobulėjimo, karjeros perspektyvos poreikiai

Investicijų Investicijų projekto **netiesioginės** **tikslinė grupė** yra:

4. Šiaulių valstybinės kolegijos administracija

Įgyvendinus projektą bus patenkinti tikslinės grupės švietimo sistemos dalies optimizavimo, efektyvaus darbinių funkcijų įgyvendinimo, šiuolaikinės įdiegtos technologijos bei jos valdymo žinių poreikiai; );įvairių visuomenės grupių žmogiškųjų išteklių potencialo didinimas pasitelkiant specializuotas profesines studijų programas ir inovatyvią technologinę įrangą; prieinamumą įvairioms socialinėms grupėms (pavyzdžiui, neįgaliems asmenims), bendradarbiavimo ir sociokultūrinių veiklų augimu (tarp įvairių regiono švietimo sistemos atstovų, mokslininkų, verslininkų, neformalių grupių, viešųjų įstaigų ir pačių gyventojų) poreikiai

**Išvada: būtina gerinti švietimo paslaugų bei įrenginių įvairovę, kokybę ir prieinamumą Šiaulių valstybinėje kolegijoje, siekiant patenkinti augančius tikslinių grupių švietimo, saviraiškos, ugdymosi, žingeidumo ir kitus poreikius.**

* 1. **PROJEKTO TIKSLINĖS GRUPĖS**

Investicijų Investicijų projekto **tiesioginės** **tikslinės grupės** yra:

1. Šiaulių valstybinės kolegijos studentai.

Į šios tikslinės grupės apimtis taip pat patenka ir potencialūs/būsimi studentai tose programose, kurios įtrauktos į investicijų projektą (transporto, automobilių, biomedicinos ir informacinių technologijų studijų srityse) .

2. Šiaulių valstybinės kolegijos studentai, atvykę iš užsienio – **80 asmenų per metus** (2015 m. Šiaulių valstybinės kolegijos duomenys).

Į šios tikslinės grupės apimtis taip pat patenka ir potencialūs/būsimi studentai atvykę iš užsienio tose programose, kurios įtrauktos į investicijų projektą (transporto, automobilių, biomedicinos ir informacinių technologijų studijų srityse) .

3. Šiaulių valstybinės kolegijoje dėstytojantys asmenys - dėstytojai, lektoriai, doktrantai, dėstantys tose programose, kurios įtrauktos į investicijų projektą (transporto, automobilių, biomedicinos ir informacinių technologijų studijų srityse) .

Investicijų Investicijų projekto **netiesioginės** **tikslinė grupė** yra:

4. Šiaulių valstybinės kolegijos administracija

1. **PROJEKTO TURINYS**

Šioje dalyje pateikiama informacija apie projektu siekiamus pokyčius, apribojimus ir sąsajas su kitais projektais ar su projekto objektu susijusius vykdomus projektus ir iniciatyvas.

* 1. **PROJEKTO TIKSLAS**

Įvertinus projekto metu siekiamą išspręsti problematiką, galima ją apibendrinti, kaip *kokybiškų profesinių studijų programų trūkumas bei inovatyvių ir realiai rinkoje naudojamų technologinių įrenginių nepakankamumas Šiaulių valstybinėje kolegijoje*, todėl investicijų projekto tikslas:

***modernizuoti biomedicinos ir technologijų mokslų studijų sričių programų praktinio mokymo bazes, biblioteką, tenkinant regiono specialistų rengimo ir visuomenei teikiamų paslaugų poreikį, atnaujinti sporto infrastruktūrą*.**

Investicijų projektas kurs socialinę ekonominę naudą Šiaulių regionui:

* padidės teikiamų švietimo paslaugų kokybė ir prieinamumas, regiono, vietos gyventojams ir svečiams;
* padidės Šiaulių miesto, rajono ir apskrities gyventojų užimtumo ir saviraiškos galimybės;
* pagerės švietimo infrastruktūros būklė;
* padidės investicinės aplinkos patrauklumas vietos, regiono ir užsienio investitoriams.

Projekto tikslas atitinka 2014-2020 metų Europos Sąjungos fondų investicijų veiksmų programos dešimtą teminį tikslą – „Investicijos į švietimą, gebėjimus ir mokymąsi visą gyvenimą“.

Projekto tikslas atitinka 2014-2020 metų Europos Sąjungos fondų investicijų veiksmų programos 9 prioriteto ,,Visuomenės švietimas ir žmogiškųjų išteklių potencialo didinimas“ įgyvendinimo priemonės Nr. 09.1.1-CPVA-V-720 „Studijų aplinkos ir infrastruktūros koncentravimas, tobulinimas ir informacinių sistemų plėtra“ tikslą – modernios, atitinkančios šiuolaikinės visuomenės poreikius švietimo technologinės infrastruktūros atnaujinimas, siekiant aukštesnės švietimo paslaugų kokybės, prieinamumo ir interaktyvumo, didesnės jų pridėtinės vertės ir paklausos kūrimo, skatinant papildomus studentų srautus, formuojant paklausą vietos verslams, didinant patrauklumą investicijoms, verslo plėtrai, naujų darbo vietų kūrimui tikslinėse teritorijose.

* 1. **PROJEKTO SĄSAJOS SU KITAIS PROJEKTAIS**

Per pastaruosius 5 metus Šiaulių valstybinė kolegija nėra vykdžiusi ar vykdo projektus, tiesiogiai susijusius su Šiaulių valstybinės kolegijos technologinės infrastruktūros modernizavimu, atnaujinimu, tvarkymu ir koleginių studijų programų infrastruktūros sąlygų gerinimu. Dėl šios priežasties galima teigti, kad projektas neturi sąsajų su kitais projektais.

Projekto „Šiaulių valstybinės kolegijos biomedicinos ir technologijos mokslų studijų sričių bazės modernizavimas bei sveikatinimo erdvių atnaujinimas“ įgyvendinimo metu pradėjus vykdyti kitus Šiaulių valstybinės kolegijos projektus, Šiaulių valstybinės kolegijos administracija užtikrins, kad investicijos pagal planuojamas iniciatyvas ir šį investicijų projektą nesidubliuotų.

* 1. **PROJEKTO RIBOS**

Investicijų projektą numatoma įgyvendinti kaip vientisą projektą, susidedantį iš tiksliai apibrėžtų kryptingų ekonominių bei techninių darbų, veiklų ir paslaugų. Visi techniniai darbai ir veiklos bus atliekamos Šiaulių valstybinės kolegijos Centriniuose rūmuose (Aušros al. 40) ir Sveikatos priežiūros fakultete (M.K. Čiurlionio 16a).

Patalpų remonto darbus numatyta atlikti 4-iuose objektuose:

* garso ir vaizdo įrašų studijoje (Aušros al. 40);
* kompiuterinių tinklų laboratorijoje (Aušros al. 40);
* sporto salėje (M.K. Čiurlionio 16a);
* sporto salės prieigų, laisvalaikio erdvėse (M.K. Čiurlionio 16a).

Projekto apimtyje numatytus įsigyti baldus planuojama sumontuoti:

* gamybos procesų laboratorijoje (Aušros al. 40);
* garso ir vaizdo įrašų studijoje (Aušros al. 40);
* kompiuterinių tinklų laboratorijoje (Aušros al. 40);
* technologinių procesų automatizavimo laboratorijoje (Aušros al. 40);
* kūno priežiūros procedūrų kabinete (M.K. Čiurlionio 16a);
* kineziterapijos salėje (M.K. Čiurlionio 16a);
* rentgeno kabinete (M.K. Čiurlionio 16a);
* ikiklinikinės burnos priežiūros kabinete (M.K. Čiurlionio 16a);
* intensyviosios slaugos simuliacijos kabinete (M.K. Čiurlionio 16a);
* veido ir kūno priežiūros kabinete (M.K. Čiurlionio 16a);
* multifunkciniame kambaryje (M.K. Čiurlionio 16a);
* burnos priežiūros klinikiniame kabinete (M.K. Čiurlionio 16a);
* bendrosios slaugos kabinete (M.K. Čiurlionio 16a);
* chirurginės slaugos kabinete (M.K. Čiurlionio 16a).

Toliau apibrėžtos geografinės, socialinės, teisinės, finansinės, įgyvendinimo laikotarpio ir parengtumo projekto ribos taikomos visam investicijų projektui.

**Geografinės** projekto ribos nustatytos rengiant 2014–2020 m. Šiaulių regiono plėtros planą[[5]](#footnote-5) ir Valstybinių kolegijų studijų ifrastruktūros tobulinimo veiksmų planą[[6]](#footnote-6). Investicijų projektas bus vykdomas Šiaulių valstybinėje kolegijoje (adresais Aušros al. 40 ir M. K. Čiurlionio g. 16a, Šiauliai), o **socialinės** projekto ribos siekia visą Šiaulių miesto savivaldybę, Šiaulių rajono savivaldybę, Šiaulių regioną ar net šalies ar aplinkinių užsienio valstybių teritoriją, nes į Šiaulių valstybinėje kolegijoje rengiamas profesines studijų programas gali atvykti asmenys iš visos Lietuvos, užsienio.

**Teisinės** projekto ribos: Projekte numatyti įgyvendinimo rėmai (laikotarpis, veiklų ir išlaidų tinkamumas, alternatyvų apimtis bei pan.) turi atitikti 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ Nr. 09.1.1-CPVA-V-720 priemonės „Studijų aplinkos ir infrastruktūros koncentravimas, tobulinimas ir informacinių sistemų plėtra“ aprašo nuostatas[[7]](#footnote-7).

**Finansinės** projekto ribos: nustatytos rengiant Valstybinių kolegijų studijų infrastruktūros tobulinimo veiksmų planą[[8]](#footnote-8), pagal kurią ES struktūrinių fondų parama Šiaulių valstybinės kolegijos investicijų projektui planuojama 1 515 000 EUR lygyje.

**Įgyvendinimo laikotarpio** projekto ribos: projekte numatytos veiklos turėtų būti suplanuotos taip, kad projekto įgyvendinimo laikotarpis nebūtų ilgesnis nei 36 mėn. (remiantis Aprašo 18 punktu). Rodiklių įgyvendinimo galutinis matavimas atliekamas 2023 m. pabaigoje (remiantis portalu www.esinvesticijos.lt).

**Parengtumo** projekto ribos: projekto pareiškėjas neplanuoja vykdyti statybos darbų; neplanuoja ūkinės veiklos, kuri galėtų turėti poveikį aplinkai; neplanuoja veiklos susijusios su įsteigtomis ar potencialiomis „Natura 2000“ teritorijomis ar artima tokių teritorijų aplinka.

* 1. **PROJEKTO TIKSLINĖS GRUPĖS**

Investicijų Investicijų projekto **tiesioginės** **tikslinės grupės** yra:

1. Šiaulių valstybinės kolegijos studentai.

Į šios tikslinės grupės apimtis taip pat patenka ir potencialūs/būsimi studentai tose programose, kurios įtrauktos į investicijų projektą (transporto, automobilių, biomedicinos ir informacinių technologijų studijų srityse) .

2. Šiaulių valstybinės kolegijos studentai, atvykę iš užsienio – **80 asmenų per metus** (2015 m. Šiaulių valstybinės kolegijos duomenys).

Į šios tikslinės grupės apimtis taip pat patenka ir potencialūs/būsimi studentai atvykę iš užsienio tose programose, kurios įtrauktos į investicijų projektą (transporto, automobilių, biomedicinos ir informacinių technologijų studijų srityse) .

3. Šiaulių valstybinės kolegijoje dėstytojantys asmenys - dėstytojai, lektoriai, doktrantai, dėstantys tose programose, kurios įtrauktos į investicijų projektą (transporto, automobilių, biomedicinos ir informacinių technologijų studijų srityse) .

Investicijų Investicijų projekto **netiesioginės** **tikslinė grupė** yra:

4. Šiaulių valstybinės kolegijos administracija

* 1. **PROJEKTO UŽDAVINIAI**

Projekto **tikslui** *pagerinti Šiaulių valstybinės kolegijos teikiamų švietimo paslaugų kokybę ir padidinti jų patrauklumą, taip išlaikant esamus bei skatinant papildomus studentų srautus* pasiekti reikalinga numatyti aiškius uždavinius, kuriems įgyvendinti numatomos atskiros projekto veiklos, o projekto veikloms pasiekti – išmatuojami kiekybiniai projekto rezultatai.

Projekto tikslui pasiekti suformuluotas vienas **uždavinys:** *modernizuoti Šiaulių valstybinės kolegijos infrastruktūrą, siekiant pagerinti koleginių studijų procesą.*

Tikslas ir uždavinys atitinka Veiksmų programos 9 prioriteto ,,Visuomenės švietimas ir žmogiškųjų išteklių potencialo didinimas“ 9.1. investicinio prioriteto „Investicijos į švietimą, profesinį mokymą, skirtos švietimo ir mokymo infrastruktūrai tobulinti, siekiant suteikti įgudžių ir užtikrinti mokymosi visą gyvenimą galimybę“ 9.1.1. uždavinį „Tobulinti ir koncentruoti studijų infrastruktūrą, siekiant aukštesnės studijų kokybės“.

Projekto uždaviniui pasiekti, numatytos šios projekto **veiklos:**

*1.1) Šiaulių valstybinės kolegijos patalpų remontas;*

*1.2) Šiaulių valstybinės kolegijos inovatyvios įrangos įsigijimas (apima ir dėstytojų apmokymus);*

*1.3) Šiaulių valstybinės kolegijos inovatyvios įrangos montavimui reikalingų baldų įsigijimas;*

Numatomos įgyvendinti investicijų projekto veiklos atitinka Veiksmų programos 9.1.1 konkretaus uždavinio veiklas ir leidžia pasiekti išsikeltą uždavinį, o uždavinys užtikrina tikslo pasiekimą ir yra suderinamas su priemone Nr. 09.1.1-CPVA-V-720 ,,Studijų aplinkos ir infrastruktūros koncentravimas, tobulinimas ir informacinių sistemų plėtra“.

Planuojamos investicijų projekto veiklos atitinka Projektų finansavimo sąlygų aprašo, patvirtinto LR švietimo ir mokslo ministro 2016-08-17 įsakymu Nr. Nr. V-700 ,,Dėl 2014–2020 metų europos sąjungos fondų investicijų veiksmų programos 9 prioriteto „visuomenės švietimas ir žmogiškųjų išteklių potencialo didinimas“ 09.1.1-cpva-v-720 priemonės „studijų aplinkos ir infrastruktūros koncentravimas, tobulinimas ir informacinių sistemų plėtra“ projektų finansavimo sąlygų aprašo nr. 1 patvirtinimo“ 9.1 papunktyje nurodytą remiamą veiklą – kolegijų studijų infrastruktūros tobulinimas.

* 1. **PROJEKTO ORGANIZACIJA**


Projekto Projekto organizacija – Šiaulių valstybinė kolegija. Projekto įgyvendinimu rūpinasi Šiaulių valstybinė kolegija, kuri atlieka ir projekto pareiškėjo funkcijas. Šiaulių valstybinė kolegija yra viešoji įstaiga, kurios veikla yra aukštojo koleginio profesinio išsilavinimo suteikimas. Šiaulių valstybinės kolegijos rekvizitai pateikiami 2.3 lentelėje, o Šiaulių valstybinės kolegijos organizacinė struktūra – 2.1 paveiksle.

**2.3 lentelė. Projekto organizacijos rekvizitai**

|  |  |
| --- | --- |
| **Pavadinimas** | **Šiaulių valstybinė kolegija** |
|
| Adresas | Aušros al. 40, LT-76241, Šiauliai |
| Įstaigos kodas | 111968241 |
| Teisinė forma | Viešoji įstaiga |
| Telefonas | 37041523768 |
| Faksas | 37041525091 |
| El. pašto adresas | administracija@svako.lt |
| Interneto svetainės adresas | www.svako.lt |
| Institucijos vadovas | Direktorė Natalija Šedžiuvienė |

*Šaltinis: sudaryta autorių remiantis Šiaulių valstybinės kolegijos duomenimis.*

**2.1 pav. Projekto pareiškėjo organizacijos struktūra**

**

*Šaltinis: Šiaulių valstybinė kolegija.*

Šiaulių valstybinės kolegijos veiklos tikslas yra sudaryti sąlygas Lietuvos gyventojams įgyti aukštajį koleginį profesinį išsilavinimą, profesinio bakalauro laipsnį arba profesinio bakalauro laipsnį ir kvalifikaciją. Svarbiausi Šiaulių valstybinės kolegijos uždaviniai yra užtikrinti Šiaulių regiono regiono poreikių mokslui bei studijoms įgyvendinimą; užtikrinti būtinąsias sąlygas esamų bei būsimų mokslo ir studijų veikloms (perspektyvių, tarptautinių, studijų programų kūrimui); užtikrinti infrastruktūrą, sudarančią tinkamas sąlygas integracijai su verslu bei sudarančiai potencialą verslo-mokslo klasterių formavimui.

Projektą numatoma įgyvendinti be partnerių. Už visas projekto veiklas, rezultatus, pasiekimus, uždavinius ir tikslus bus atsakinga projekto organizacija – Šiaulių valstybinė kolegija.

Šiaulių valstybinė kolegija prisiims atsakomybę už projekto veiklų įgyvendinimą ir veiklos rezultatų sukūrimą, nes kolegija planuoja įgyvendinti projektą pati. Projekto administravimui numatomi Šiaulių valstybinės kolegijos darbuotojai:

* projekto vadovas (Direktoriaus pavaduotojas infrastruktūrai);
* projekto finansininkas (Vyriausias buhalteris).

Projekto vadovas bus atsakingas už projekto planavimą, organizavimą, valdymą, kontrolę, priežiūrą, koordinavimą; projekto finansininkas – už operacijų vykdymą, projekto išlaidų kontrolę, išlaidų pagrįstumo patikrinimą, atliktų buhalterinių operacijų teisingumą, mokėjimo prašymų rengimą ir teikimą.

Už projekto viešųjų pirkimų organizavimą bus atsakingas Šiaulių valstybinės kolegijos Viešųjų pirkimų skyriaus vedėjas.

Įgyvendinamas investicijų projektas yra svarbus Šiaulių valstybinei kolegijai, nes po projekto įgyvendinimo kolegijos teikiamą viešąją paslaugą – gyventojų koleginių studijų organizavimas – pradės teikti didesne apimtimi, inovatyvesnę ir geresnės kokybės. Po projekto įgyvendinimo modernizuota infrastruktūra nuosavybės teise ir toliau priklausys Šiaulių valstybinei kolegijai.

Šiaulių valstybinė kolegija turi tam tikrą patirtį įgyvendinant ir valdant įvairius infrastruktūros modernizavimo ir kūrimo projektus infrastruktūros modernizavimo ir kitose srityse. Įgyvendinant projektą Šiaulių valstybinė kolegija planuoja komunikuoti su kitomis Lietuvoje veikiančiomis aukštosiomis mokyklomis, siekiant pasidalinti su projektu susijusia gerąja praktika.

Iš projekto organizacijos struktūros ir gerosios praktikos aukštosiose mokyklose, galima spręsti, kad projekto organizacija nepritrūks žmogiškųjų išteklių ir žinių projekto „Šiaulių valstybinės kolegijos biomedicinos ir technologijos mokslų studijų sričių bazės modernizavimas bei sveikatinimo erdvių atnaujinimas“ įgyvendinimui.

* 1. **PROJEKTU SIEKIAMI REZULTATAI**

Projekto metu numatoma įrengti Gamybos procesų laboratoriją ir Vaizdo ir garso įrašų studiją bei atnaujinti Kompiuterinių tinklų ir Technologinių procesų automatizavimo laboratorijas.

Įrengta Gamybos procesų laboratorija reikalinga:

1. **Automobilių techninio eksploatavimo** studijų programai:

* ***Metalų technologijos dalykas.*** Studentai turi parinkti detalių remontui reikalingą mechaninio apdirbimo metodą, parinkti metalo pjovimo stakles bei įrankius;
* ***Automobilių įrangos praktika.*** Praktikos metu studentai turi įgyti ne tik šaltkalvystės, automobilių ardymo ir surinkimo, bet ir darbo su technologine įranga, naudojama automobilių remonto darbams, įgūdžių.

1. **Automatikos** studijų programai. ***Technologinių įrenginių eksploatavimo*** ***dalyke*** studentai susipažįsta su technologinių įrenginių priežiūra, gedimų prevencija, eksploatacijos ir remonto tvarka.

Parengti specialistai būtų reikalingi automobilių remonto įmonėms (UAB „Busturas“, UAB „Manukas“, UAB „Autostilsas“ ir t.t.), įmonės, diegiančios, montuojančios gamybos įrenginius (UAB „Elektrosaugos įrangos centras“, UAB „EICautomation“ ir t.t.), gamybos įmonės (UAB „Plienas“, AB Baltik vairas, AB „Elga“, AB „Venta“ ir t.t.).

Projekto metu įrengus gamybos procesų laboratoriją ir atnaujinus technologinių procesų automatizavimo laboratoriją studentai bus supažindinami su šiuolaikinėmis gamybos technologijomis, ne tik teoriškai, bet ir praktiškai atliekant laboratorinius darbus. Įsigyjamos programuojamos (CNC) frezavimo staklės su papildoma programavimo ir simuliavimo įranga bus naudojamos, kol atitiks darbo rinkos lūkesčius ir nepasens morališkai. Be to, staklėse numatytas labai greitas (per 1 min.) valdymo elementų/(pultų) pakeitimas, o tai pratęs tarnavimo laikotarpį.

Studijų programų atnaujinimas yra periodinis procesas. Įsirengus Gamybos procesų laboratoriją, studijų dalykų turinys taip pat būtų koreguojamas, kad kuo geriau išnaudoti laboratorijos teikiamas galimybes.

Kolegija numato parengti ir pradėti vykdyti naujas studijų programas **Gamybos vadyba** ir **Mechatronika**. Tokių kvalifikacijų specialistų labai trūksta Šiaulių regiono įmonėms. Naujos studijų programos užtikrintų regiono darbo rinkos poreikių tenkinimą ir naujus studentų srautus (žiūrėti 2.4 lentelę), kurie naudosis projekto rezultatais.

**2.4 lentelė. Į naujas studijų programas stojančių studentų skaičius**

|  |  |  |  |  |  |
| --- | --- | --- | --- | --- | --- |
| **Studijų programa** | **Studentų skaičius** | | | | |
| **2017** | **2018** | **2019** | **2020** | **2021** |
| Gamybos vadyba | 25 | 25 | 25 | 25 | 25 |
| Mechatronika | – | 25 | 25 | 25 | 25 |

*Šaltinis: sudaryta autorių remiantis Šiaulių valstybinės kolegijos duomenimis.*

Įrengta Vaizdo ir garso įrašų studija reikalinga Multimedijų technologijų studijų programai, nes rengiami specialistai turi gebėti patalpinti pirminę medžiagą serveryje, ją aprašyti, parengti reportažą, kuriame būtų subtitrai, garso takelis, pirmas ir antras planai. Įsigyta įranga atitiktų televizijoje vykdomus procesus. Tai sudarys sąlygas studentams realiai suvokti, kaip realiai vyksta reportažo parengimas, jo montavimas, įgarsinimas ir pan. Taip pat įrengus naują Garso ir vaizdo įrašų studiją, bei atnaujinus kompiuterių tinklų laboratoriją Multimedijos technologijų ir Informacinių sistemų technologijų studijų programų studentams bus sukurta šiuolaikinė IT infrastruktūra, apimanti šiuolaikinius rinkos reikalavimus atitinkančius serverius, duomenų saugyklas ir kt.

Atnaujinta Technologinių procesų automatizavimo laboratorija reikalinga **Automatikos**, **Aplinkos apsaugos** studijų programoms. Atnaujintoje laboratorijoje automatikos studijų programos studentai ugdytų gebėjimus diegti ir eksploatuoti įvairias automatizuotas gamybos linijas, kuriose naudojamos pneumatinės ir hidraulinės pavaros bei robotizuotos sistemos, jas programuoti. Aplinkos apsaugos studijų programos studentai susipažintų su vandenruošos ir vandenvalos technologinių procesų automatizavimu.

Projekto metu įrengus gamybos procesų laboratoriją ir atnaujinus technologinių procesų automatizavimo laboratoriją, Kolegija numato parengti ir pradėti vykdyti naujas studijų programas **Gamybos vadyba** ir **Mechatronika** (žiūrėti 2.4 lentelę). Tokių kvalifikacijų specialistų labai trūksta Šiaulių regiono įmonėms. Naujos studijų programos užtikrintų regiono darbo rinkos poreikių tenkinimą ir naujus studentus, kurie naudosis projekto rezultatais.

Esamose Automatikos ir technologinių procesų bei Elektropneumatikos laboratorijose yra imituojami atskiri technologinio proceso etapai pvz. konvejerio, gręžimo bei nesudėtingų elektropneumatinių sistemų valdymo, bet nėra išbaigtos ir vieningos sistemos, kuri leistų imituoti šiuolaikinę technologinę gamybos liniją nuo sandėliavimo iki gaminių padavimo, paskirstymo, rūšiavimo ir apdirbimo bei robotizuotų procesų, kompiuteriu modeliuoti ir simuliuoti šiuos procesus.

Atnaujinta kompiuterių tinklų laboratorija, kurioje būtų naujausia techninė ir programinė įranga sudarytų sąlygas vykdyti nuotolinį studentų gyvenančių užsienyje mokymą, formuoti naujus mokinių praktinius įgūdžius IT srityje, vykdyti su IT susijusią šviečiamąją veiklą, organizuoti įv. vaizdo konferencijas ir pan.

Studijų procese numatytos įdiegti IT naujovės užtikrintų geresnę teikiamų studijų paslaugų kokybę ir prieinamumą. Įdiegti sprendimai - virtualizacijos, autentifikacijos, komunikavimo aplinkos, šiuolaikinės mokomosios medžiagos pateikimo ir testavimo priemonės - leistų ugdyti studentų profesinius, bendravimo ir bendradarbiavimo įgūdžius, tobulinti dėstytojų kvalifikaciją.

Globalios tendencijos, radikalūs pokyčiai visuomenėje, Lietuvos Respublikos Vyriausybės politika, nukreipta į informacinių technologijų (IT) plėtrą, informacinės visuomenės formavimo uždaviniai keičia verslo pavidalą informacinių technologijų diegimo aspektu bei kelia aukštus reikalavimus darbuotojų profesinės kompetencijos, IT bei bendrųjų gebėjimų lygiui. Informatikos inžinerijos specialistų poreikis auga visose srityse, kadangi sparčiai diegiamos naujausios technologijos. Informatikos inžinerijos specialistų poreikiui ir toliau turės įtakos tokie šalies strateginiai tikslai, kaip ryšių įmonių plėtra bei telekomunikacijų rinkų liberalizavimas, platus kompiuterinės technikos panaudojimas, kompiuterinių tinklų kūrimas, įvairios el. paslaugos, kibernetiniai pavojai ir pan. Informatikos inžinerijos krypties specialistų rengimas ir jų profesinės kompetencijos tiesiogiai susijęs su įvairių rūšių informacinėmis sistemomis, kurios yra viena svarbiausių infrastruktūrų, sudarančių palankias sąlygas verslo ir pramonės plėtrai.

Projekte numatytas technologijos mokslų studijų programų praktinės bazės techninės ir programinės įrangos modernizavimas, siejamas su Lietuvos, Šiaulių regiono ir Šiaulių valstybinės kolegijos strateginiais dokumentais.

Lietuvos pažangos strategijoje „Lietuva 2030“ teigiama, kad Lietuvoje kuriama besimokanti visuomenė, kurios žmonės yra išsilavinę, domisi mokslu ir naujovėmis, lengvai perpranta ir naudoja naujas technologijas. Pažangos strategijoje numatoma sukurti veiksmingą mokymosi sistemą, efektyviai pritaikančią informacinių ryšių technologijų galimybes, užtikrinančią dinamiškai visuomenei būtinų žinių ir gebėjimų įgijimą ir tobulinimą. Numatoma kurti sumanią ekonomiką, pagrįstą moderniausiomis informacinėmis technologijomis ir skaitmenine infrastruktūra, diegiant pažangias, išteklius tausojančias ir aplinkos taršą bei klimato kaitą mažinančias technologijas ir gaminius pramonės, energetikos ir transporto sektoriuose.

Valstybinė švietimo 2013–2022 metų strategija numato užtikrinti švietimo prieinamumą ir lygias galimybes, suteikti studentams ir jaunimui palankias galimybes išskleisti individualius gebėjimus ir tenkinti studijų poreikius, turtinant mokymosi ir praktinio taikymo aplinką mokyklose.

Šiaulių regiono 2014–2020 metų plėtros plane numatyti uždaviniai – modernizuoti švietimo įstaigų infrastruktūrą, mokymosi ir ugdymo aplinkas, pritaikyti ugdymo ir mokymosi priemones atsižvelgus į atnaujinamų mokymo ir ugdymo programų reikalavimus, diegti elektronines informacines verslo sistemas.

Šiaulių valstybinės kolegijos strateginio veiklos plano 2016–2018 metams strateginis tikslas – sudaryti kokybiškas sąlygas asmenims įgyti profesinio bakalauro kvalifikacinį laipsnį ir pasirengti profesinei veiklai. Veiklos prioritetas – studijų sąlygų ir saviraiškos galimybių gerinimas. Siekiant šio prioriteto numatoma modernizuoti studijų bazę ir racionaliai panaudoti Kolegijos materialinius išteklius.

Biomedicinos mokslų sritis. Naujai įsigyta praktinio mokymo auditorijų įranga bei atnaujinta infrastruktūra sudarys sąlygas biomedicinos mokslų srities studijų programoms plėtoti bei panaudoti inovatyvias technologijas, metodikas ir metodus, taikyti modernius mokymo būdus, priartinti mokymo procesą prie realių darbo sąlygų, skatinti inovacinę veiklą bei tenkinti poreikius inovacijoms įvairiose studijų srityse. Inovatyviai įrengtos praktinio mokymo auditorijos sudarys sąlygas vykdyti į studentą orientuotų studijų koncepcijos realizavimą: teikti ypač aukštos kokybės studijų paslaugas, didinti studijų programų patrauklumą, konkurencingumą, parengtų specialistų įsidarbinamumą. Gerai paruošti specialistai reikalingi Šiaulių regiono ligoninėms (didelis slaugytojų poreikis VšĮ Respublikinėje Šiaulių ligoninėje, VšĮ Šiaulių ilgalaikio gydymo ir geriatrijos centre (slaugytojų, kineziterapeutų), Šventosios sveikatos cente ,,Energetikas“; VšĮ Joniškio ligoninėje, privačiose gydymo įstaigose ir kt.). Sveikatos priežiūros įstaigoms svarbu, jog naujai parengtas specialistas gebėtų naudotis naujausiomis technologijomis ir teiktų kokybiškas paslaugas.

**Burnos higienos** studijų programos ekspertų pateiktose rekomendacijose pagal tobulintiną materialiųjų išteklių sritį bei tobulinimo veiksmus nurodyta užtikrinti kokybišką klinikinį burnos priežiūros darbą, įgyti funkcinio burnos priežiūros inventoriaus bei radiografinės įrangos, aprūpintomis darbo vietomis užtikrinti studentų klinikinės patirties standartizavimą, sudaryti sąlygas įsigyti inventoriaus, tinkančio darbui su pacientais kolegijoje. Numatomas įrengti Ikiklinikinis burnos priežiūros kabinetas, rentgeno kabinetas su naujausiomis technologijomis ir baldais, kuriame bus fantominis odontologinis įrenginys, dantų rentgeno aparatas, viziografas, dantų rentgeno priedai.

Konkrečią projekto pridėtinę vertę Burnos higienos studijų programai užtikrins radiografinę ir odontologinę techniką naudojantys būsimieji burnos priežiūros specialistai. Atlikdami klinikinį darbą teikiant burnos priežiūros paslaugas kolegijoje, studentai turės pakankamai darbo vietų, į Šiaulių regiono odontologinės priežiūros įstaigas atlikti profesinės veiklos praktikų atvyks turėdami specialiųjų gebėjimų teikti šias paslaugas, taip užtikrindami priimančių organizacijų teikiamų paslaugų kokybę.

2016 m. rugsėjo mėn. Kineziterapijos studijų programos studentams paskaitas vedė Švietimo ir mokslo ministerijos skelbiamą konkursą dėstytojams užsieniečiams, atvykstantiems dėstyti Lietuvos aukštosiose mokyklose, laimėjęs profesorius iš Tartu universiteto, kuris rekomendavo įsigyti reabilitacijos krypties tyrimams atlikti būtiną įrangą. Numatoma įrengti naują kineziterapijos salę, kurioje bus magnetoterapijos aparatas, išplėstinės raumenų grupių diagnostikos įranga, terapijos prietaisas, išplėstinė raumenų grupių diagnostikos įranga ir kt.

Projekto pridėtinė vertė **Kineziterapijos** studijų programai: nauja sveikatos ir sveikatinimo įranga skatins įvairiapusiškesnę studentų ir dėstytojų tyriminę veiklą reabilitacijos srityje; sudarys sąlygas klinikinėje praktikoje taikyti moksliniais įrodymais pagrįstą reabilitaciją. Taip pat atnaujinta studijų bazės įranga tenkins studentų poreikius testuoti, vertinti, analizuoti asmenį naudojant įvairias kineziterapines priemones ir metodus. Kineziterapijos studijų programos studentams bus atnaujintas vienas specializuotas kabinetas (Multifunkcinis kambarys).

Projekto pridėtinė vertė **Kosmetologijos** studijų programai: moderni kosmetologinė įranga sudarys sąlygas parengti darbo rinkai ypač aukštos profesinės kvalifikacijos specialistus, gebančius darbinėje veikloje taikyti moderniausią įrangą, priemones, metodiką; sudarys sąlygas plėsti baigiamųjų darbų tematiką ir tyriminės veiklos lauką. Kosmetologijos studijų programos studentams bus naujai įrengtas vienas specializuotas Kūno priežiūros procedūrų kabinetas.

**Bendrosios praktikos slaugos** studijų programos moderni įranga, pritaikyta studentų savarankiškam praktinių įgūdžių tobulinimui, įgyti praktiniai darbo įgūdžiai kuria naują pridėtinę vertę. Numatoma įrengti Medicininės simuliacijos auditoriją, kurioje bus žmogaus pagrindinių organizmo būklės rodiklių imitatorius, kompiuterinė įranga ir kt. Tai inovacijos, kai teikiant sveikatos priežiūros paslaugas, naudodamiesi pažangiausiomis technologijomis, moderniausias technologijas įvaldę būsimieji sveikatos priežiūros specialistai, dirbdami su pacientais užtikrina paslaugų kokybę, pacientų saugumą ir pasitikėjimą.

Bendrosios praktikos slaugos ir Burnos higienos studijų programų prioritetai - naujas technologijas panaudoti praktikoje, ne tik rengiant būsimuosius specialistus, įgyjančius kompetencijų, atitinkančių tarptautinius standartus, bet ir darbdavių poreikiams tenkinti teikiant sveikatos priežiūros paslaugas. Sveikatos priežiūros specialistai, gebantys kurti pridėtinę vertę, tenkina darbdavių reikalavimus. Numatoma atnaujinti Burnos priežiūros klinikinį kabinetą (Odontologiniai įrenginiai, odontologiniai baldai, odontologinių antgalių plovimo ir tepimo įrenginys ir kt.), Chirurginės slaugos kabinetą (žaizdų imitacijų rinkinys, muliažai žaizdų siuvimui, įrankių rinkinys irk t.), Bendrosios slaugos kabinetas ( maitinimo pompa, spintos medikamentams, vaiko manekenas reanimacijai, injekcijų muliažai mokomasis defibriliatorius ir kt.).

Sveikatos priežiūros paslaugų kokybės užtikrinimas iš biomedicinos studijų srities specialistų reikalauja naujų praktinių žinių, įgalinančių savarankiškai veikti, atsakyti už savo sprendimus ir jų įgyvendinimą. Kolegijai keliamas atsakingas uždavinys – rengti biomedicinos studijų srities kompetentingus, visapusiškai išsilavinusius, ES reikalavimus atitinkančius specialistus, todėl didžiausia pridėtinė vertė numatoma parengus specialistus, gebančius dirbti su moderniausia įranga ir technologijomis.

Analizuojant aukštojo mokslo tendencijas (https://www.smm.lt.AM\_tendencijos.pdf) nurodoma, jog vienintelė studijų sritis, kurioje 2013-2015 m. studentų skaičius didėjo (16 proc.), buvo biomedicinos mokslai. 2015-2024 m. Šiaulių miesto strateginiame plėtros plane akcentuojama, jog reikalingi biomedicinos mokslų srities specialistai bei būtina tobulinti švietimo įstaigų mokymo aplinką ir infrastruktūrą. Lietuvos sveikatos 2014-2025 m. programoje numatoma plėtoti sveikatos technologijas, kurių efektyvumas pagrįstas mokslo įrodymais, tai rodo, jog svarbu mokymo įstaigose turėti naujausias technologijas. Lietuvos Respublikos Švietimo ir mokslo ministerijos 2014-2016 m. strateginiame veiklos plane akcentuojama studijų kokybė, taip pat 2015-2017 m. strateginiame veiklos plano projekte didelis dėmesys skiriamas studijų plėtrai. Lietuvos Respublikos Švietimo ir mokslo ministro įsakyme 2016-03-09 (Nr. V-177) Dėl valstybinių kolegijų studijų infrastruktūros tobulinimo veiksmų plano patvirtinimo, akcentuojama, jog svarbiausios investicijos planuojamos studijų infrastruktūrai gerinti, biomedicinos mokslų studijų srities laboratorijoms atnaujinti. Naujos specializuotos įrangos įsigijimo bei studijų bazės infrastruktūros atnaujinimo aktualumą nurodė 2014 m. Kosmetologijos studijų programos, 2015 m. Kineziterapijos ir Burnos higienos studijų programų, 2016 m. Bendrosios praktikos slaugos studijų programos tarptautinių ekspertų išvados.

**Biblioteka ir savarankiškų studijų centras**, kaip integrali Šiaulių valstybinės kolegijos visuma, aktyviai dalyvauja visame studijų procese. Bibliotekos teikiamos paslaugos padeda sukurti kokybišką mokymosi aplinką. Kadangi tarp Verslo ir technologijų fakulteto ir Sveikatos priežiūros fakulteto atstumas yra apie 3,0 km, susisiekimas nėra patogus, biblioteka išsidėsčiusi per abu fakultetus, biblioteka nemodernizuota, nesudarytos sąlygos lankytojams laisvai naudotis bibliotekos fondais. Šiuo metu bibliotekos fonduose yra virš

51 000 spausdintinių leidinių, biblioteka prenumeruoja 2 000 elektroninių knygų, apie 21 200 elektroninių žurnalų.

Modernizavus biblioteką bus sudarytos palankesnės sąlygos Kolegijos akademinei bendruomenei naudotis informacijos ištekliais rengiant aukštos kvalifikacijos specialistus, bibliotekoje bus plėtojama vartotojui draugiška aplinka, skatinanti mokytis (individualiai ir grupėmis), kurti, bendrauti, dalytis patirtimi, dalyvauti bibliotekų inicijuojamose ir vykdomose programose bei kokybiškai leisti laisvalaikį.

Pažymėtina, kad savarankiškos studijos technologijos ir biomedicinos mokslų studijų plane sudaro apie 50 proc. studijų apimties. Modernizuota biblioteka leis tobulinti į studentą orientuotas studijas, produktyviai išnaudoti savarankiško darbo laiką. Savarankiškos studijos reikalauja inovatyvių bibliotekos paslaugų, aukšto informacinio raštingumo lygio, laisvos prieigos prie informacijos šaltinių. Šiuo metu studentų savarankiškam darbui nėra sudarytos optimalios darbo sąlygos – bibliotekos patalpos nėra pritaikytos grupiniams savarankiškiems darbams atlikti, yra ribota prieiga prie bibliotekos fondų, nelanksčios informacinių leidinių išdavimo ir grąžinimo sistemos. Atsižvelgiant į tai, bibliotekos modernizavimas yra ir neatskiriama biomedicinos ir technologijos studijų sričių bazės modernizavimo dalis.

Nauja techninė įranga sustiprins fondų apsaugą. Šiuo metu fondai nėra patikimai apsaugoti, o inventorizacijos procesas yra ilgas ir sudėtingas.

Įdiegtos inovatyvios paslaugos padės sukurti aukštesnės kokybės mokymosi aplinką, ugdyti akademinės bendruomenės informacinį raštingumą ir gerinti studijų kokybę, intensyviau ir kokybiškiau vykdyti informacinius mokymus, o vartotojai nebus priklausomi nuo bibliotekininko tiesiogiai teikiamų paslaugų (bibliotekininkai didžiąją darbo dalį praleidžia išdavinėdami knygas, nelieka laiko išsamesniems informacinio raštingumo mokymams bei nukenčia pasiruošimo studijoms kokybė).

**Kolegijos sportinės veiklos infrastruktūros, sporto salės bei joje esančios įrangos atnaujinimas** būtinas kūno kultūros praktinių užsiėmimų vykdymo kokybės užtikrinimui ir galimybe atlikti popaskaitines kūno kultūros ir sporto veiklas studentams, kolegijos dėstytojams, socialiniams partneriams. Kūno kultūros paskaitos/praktiniai užsiėmimai vykdomi visose Kolegijos studijų programose 1-o kurso studentams. Be to kūno kultūros ir sporto bazė išnaudojama vykdant įvairias varžybas ir sporto renginius miesto bei respublikos mastu – vykdant įvairius sveikatinimo projektus su socialiniais partneriais, kitomis aukštosiomis mokyklomis.

Šiaulių valstybinė kolegija pateikdama pirminį prašymą buvo numačiusi įgyvendinti stadiono atnaujinimo darbus. Švietimo ir mokslo ministerija, atsižvelgdama į prašymo turinį, įtraukė stadiono atnaujinimo veiklą į Valstybinių kolegijų studijų infrastruktūros tobulinimo veiksmų planą, patvirtintą Lietuvos Respublikos švietimo ir mokslo ministro 2016 m. kovo 9 d. įsakymu Nr. V-177. Taip pat, buvo sumažintas Šiaulių valstybinės kolegijos modernizavimui numatytas finansavimas iki 1,515 mln. eurų. Šiaulių valstybinės kolegijos atstovai, įvertinę planuotų veiklų svarbą, prioritetiškumą bei rizikas, nusprendė, kad šiame etape Šiaulių valstybinės kolegijos stadionas nebus atnaujinamas. Dėl šios priežasties, pateiktame investiciniame projekte ir projektinėje paraiškoje nėra numatyta veiklų ir finansavimo, susijusių su Kolegijos stadiono atnaujinimu.

**Sveikatinimo ir laisvalaikio erdvių sukūrimas** būtinasterapinių zonų įrengimui: fitoterapijai; aromoterapijai, refleksoterapijai. Aromatiniams augalams studijuoti aktualu susipažinti su gyvų augalų aromatais, išmokti juos atskirti, kadangi gyvų kvapai yra daug stipresni ir įsimintinesni negu džiovintos žaliavos. Bus sudaryta galimybė plačiau apie augalus papasakoti regėjimo negalią turintiems žmonėms, atskiriant augalus pagal jų kvapus, pagal jų formas bei tekstūrą. Estetiška ir edukacinė (šalia augalų turėtų būti etiketės su jų pavadinimais) aplinka įpareigoja ir studentus adekvačiai elgtis, ugdo pagarbą savo aukštajai mokyklai, kuri puoselėja savo aplinką. Refleksoterapijai bus skirti plotai procedūroms su šaltu vandeniu organizmo grūdinimui, imuninės sistemos stiprinimui. Sveikatinimo edvės bus panaudotos ir studentų turiningo laisvalaikio praleidimui, pažintinių renginių organizavimui.

Projektu **siekiami rezultatai,** kurie tiesiogiai prisideda prie Apraše numatytų produktų ir rezultato rodiklių pasiekimo pateikiami žemiau:

* studentų išklausiusių atnaujintų koleginių studijų programų modulius skaičius – 400 vnt/m.

Projekto **kiekybiniai rezultatai,** kurie tiesiogiai prisideda prie Apraše numatytų produktų ir rezultato rodiklių pasiekimo pateikiami žemiau:

* sutvarkytos Šiaulių valstybinės kolegijos erdvės – 4 objektai;
* įsigyta inovatyvi įranga – 3 komplektai;
* įsigyti baldai – 2 komplektai.

Be aiškiai išmatuojamų rezultatų, papildomai bus pasiekta ir sudėtingai išmatuojama socialinė ekonominė **nauda Šiaulių miesto ir regiono gyventojams bei verslo subjektams**:

* pagerės Šiaulių miesto ir apskrities gyventojų intelektinis potencialas (tobulės specifiniai įgūdžiai);
* padidės studijų atitiktis darbo rinkai ir visuomenės poreikiams;
* įkurti technologijų srities klasteriai galimai padidintų regiono investicinį patrauklumą;
* mažės regiono emigracijos rodikliai;
* gerės bibliotekose saugomų fondų apsauga;
* augs studentų fizinio aktyvumo lygis;
* augs pragyvenimo lygis.

1. **GALIMYBĖS IR ALTERNATYVOS**
   1. **ESAMA SITUACIJA**

Jei Šiaulių valstybinė kolegija neįgyvendintų Šiaulių valstybinės kolegijos studijų infrastruktūros modernizavimo investicijų projekto, Šiaulių valstybinėje kolegijoje ir toliau būtų teikiamos švietimo paslaugos – kolegijoje organizuojamos ir vykdomos koleginės studijos; vykdomas neformalus švietimas; plėtojami taikomieji moksliniai tyrimai, mokslo taikomoji veikla ir profesionalusis menas.

Tačiau, su laiku Šiaulių valstybinėje kolegijoje pradėtų mažėti studentų srautai, o ilgainiui ir visai nebevyktų atitinkamos studijų programos (jau šiuo metu, pasak Šiaulių valstybinės kolegijos darbuotojų, kai kurios studijų programose surenkamų studentų skaičius pradėjo mažėti dėl prastos studijų infrastruktūros būklės); Šiaulių miesto savivaldybės gyventojams sumažėtų galimybė savivaldybės, kurioje gyvena, teritorijoje įgyti norimą aukštąjį neuniversitetinį išsilavinimą (sumažėtų studijų programų pasiūla Šiaulių apskrityje); Šiaulių miesto ir rajono gyventojai neturėtų galimybės susiburti plėtojant Šiaulių laisvojoje ekonominėje zonoje besikuriančius verslus. Vadinasi, Šiaulių valstybinė kolegija ne tik nepritrauktų naujų, bet ir neišlaikytų esamų studentų srautų, dėl ribotos švietimo paslaugų kokybės būtų sudėtinga palaikyti bendravimo ir bendradarbiavimo santykius su užsienyje esančiomis švietimo institucijomis, vietiniais verslo ūkio subjektais, kas neigiamai atsilieptų ir Šiaulių apskrities rinkai. Tai neigiamai veiktų ir viso Šiaulių regiono socialinius ekonominius rodiklius.

Apibendrinant galima teigti, kad neinvestuojant į Šiaulių valstybinės kolegijos studijų infrastruktūros modernizavimą:

1. nukentėtų teikiamų švietimo paslaugų kokybė ir įvairovė;
2. nebūtų užtikrinamas švietimo paslaugų prieinamumas socialiai pažeidžiamoms grupėms (neįgaliems asmenims);
3. mažėtų studentų stojančių į studijų programas skaičius, o tokios koleginės studijų programos, kurioms svarbios infrastruktūros techninės galimybės atlikti programą, iš viso nebūtų atnaujintos ir nebevyktų Šiaulių valstybinėje kolegijoje;
4. mažėjant stojančių studentų skaičiui, mažėtų ir Šiaulių valstybinės kolegijos pajamos, o kolegijos išlaikymo išlaidos taip ženkliai nemažėtų, kas generuotų Šiaulių valstybinės kolegijos veiklos nuostolį.

Finansiniai Šiaulių valstybinės kolegijos veiklos srautai pateikiami 3.1 lentelėje.

**3.1 lentelė. Šiaulių valstybinės kolegijos finansiniai veiklos srautai**

|  |  |  |  |
| --- | --- | --- | --- |
| **Straipsniai** | **2013 m.** | **2014 m.** | **2015 m.** |
| **PAGRINDINĖS VEIKLOS PAJAMOS** | **3 994 100,02** | **3 998 820,54** | **3 845 302,13** |
| FINANSAVIMO PAJAMOS | 2 949 182,13 | 2 843 155,83 | 2 709 688,12 |
| Iš valstybės biudžeto | 2 558 283,78 | 2 452 906,26 | 2 370 918,83 |
| Iš savivaldybių biudžeto | 1448,10 | 1 754,10 | 1 077,20 |
| Iš ES, užsienio valstybių ir tarptautinių organizacijų lėšų | 385 392,94 | 385 719,50 | 334 705,48 |
| Iš kitų finansavimo šaltinių | 4 057,30 | 2 775,97 | 2 986,61 |
| PAGRINDINĖS VEIKLOS KITOS PAJAMOS | 1 044 917,89 | 1 155 664,71 | 1 135 614,01 |
| Pagrindinės veiklos kitos pajamos | 1 044 917,89 | 1 155 664,71 | 1 135 614,01 |
| **PAGRINDINĖS VEIKLOS SĄNAUDOS** | **3 774 180,68** | **3 673 824,34** | **3 647 002,81** |
| DARBO UŽMOKESČIO IR SOCIALINIO DRAUDIMO | 2 378 679,60 | 2 316 969,53 | 2 295 270,37 |
| NUSIDĖVĖJIMO IR AMORTIZACIJOS | 522 435,41 | 572 018,53 | 364 209,79 |
| KOMUNALINIŲ PASLAUGŲ IR RYŠIŲ | 323 748,36 | 192 649,36 | 230 666,22 |
| KOMANDIRUOČIŲ | 25 157,08 | 22 465,09 | 45 808,92 |
| TRANSPORTO | 3 944,67 | 2 698,42 | 4 455,69 |
| KVALIFIKACIJOS KĖLIMO | 1 113,24 | 628,59 | 1 351,83 |
| PAPRASTOJO REMONTO IR EKSPLOATAVIMO | 25 247,69 | 17416,93 | 68 183,48 |
| NUVERTĖJIMO IR NURAŠYTŲ SUMŲ | 165,16 | 367,65 | 2 542,90 |
| SUNAUDOTŲ IR PARDUOTŲ ATSARGŲ SAVIKAINA | 115 877,69 | 129 792,62 | 192 625,10 |
| SOCIALINIŲ IŠMOKŲ | 253 346,51 | 287 307,66 | 317 014,20 |
| FINANSAVIMO | 77,84 | 6,26 | 4,16 |
| KITŲ PASLAUGŲ | 123 348,47 | 129 680,58 | 123 859,95 |
| KITOS | 1038,96 | 1 823,14 | 1 010,20 |
| **PAGRINDINĖS VEIKLOS PERVITŠIS AR DEFICITAS** | **219 919,34** | **324 996,20** | **198 299,32** |
| **KITOS VEIKLOS REZULTATAS** | **5 613,93** | **5 530,05** | **6 395,47** |
| KITOS VEIKLOS PAJAMOS | 5 613,93 | 5 530,05 | 6 395,47 |
| **FINANSINĖS IR INVESTICINĖS VEIKLOS REZULTATAS** | **-1598,79** | **-61,34** | **146,68** |
| **GRYNAS PERVIRŠIS AR DEFICITAS** | **223 934,48** | **330 464,91** | **204 841,47** |

*Šaltinis: Šiaulių valstybinė kolegija*

Vertinant 2013-2015 m. suminio pajamų ir išlaidų rodiklio reikšmę, įplaukų dalis apie 204 tūkst. Eur viršijo išlaidų dalį. 2014 m. grynasis perviršis buvo beveik 130 tūkst. Eur didesnis lyginant su 2015 m. 2015 m. Rodikliai aiškiai identifikuoja, kad didžioji dalis veiklos sąnaudų išaugo komunalinių paslaugų, komandiruočių ir paprastojo remonto bei eksploatacijos kategorijose. Todėl jaučiamas grynojo perviršio sumažėjimas.

29,53 proc. visų įplaukų sudaro mokyklos pagrindinės veiklos kitos pajamos – tai pajamos, gautos iš įstojusių studentų (mokančių už kolegines studijas) bei už tyrimų, kvalifikacijos kėlimo kursų, konferencijų organizavimą, patalpų nuomą.

Išlaidų struktūroje 2015 m., kaip ir daugumos viešųjų įstaigų atveju, didžiausią dalį (62,94 proc.) sudaro išlaidos darbo užmokesčiui ir susijusioms socialinio draudimo ir pan. išmokoms. Komunaliniam patarnavimams per metus išleidžiama apie 231 tūkst. Eur. Nemažą išlaidų dalį sudaro studentų užimtumo programos (išlaidos papildomoms paslaugoms, transportui ir pan.).

Atsižvelgiant į patiektus duomenis, galima teigti, kad įstaigai veikiant kaip įprastai, nebūtų atliekama pakankamai būtinos investicijų į infrastruktūros esminį atnaujinimą, dėl ko ilguoju laikotarpiu nukentėtų paslaugų gavėjai. Negaudami prieinamos ir kokybiškos paslaugos, mažėtų studentų ir suinteresuotų šalių įtrauktis į profesinį švietimą.

Šios išlaidos bus investicijų projektų atskaitos taškas. Neįgyvendinus projekto ir Šiaulių valstybinės kolegijos studijų infrastruktūros būklei blogėjant dėl riboto Šiaulių valstybinės kolegijos biudžeto, kaštai reikalingi infrastruktūros modernizavimui tik didėtų, o studentų srautai Šiaulių valstybinės kolegijoje (tuo pačiu ir pajamos) – pradėtų mažėti.

* 1. **GALIMOS PROJEKTO VEIKLOS**

Remiantis „Investicijų projektų, kuriems siekiama gauti finansavimą iš Europos Sąjungos struktūrinės paramos ir valstybės biudžeto lėšų, rengimo metodika“, kadangi rengiamo investicijų projekto vertė ne mažesnė nei 300 tūkst. EUR, bet neviršija 3 mln. EUR, vertinamų alternatyvų skaičius ir turinys iš karto gali būti pasirenkamas pagal „Optimalios projekto įgyvendinimo alternatyvos pasirinkimo kokybės vertinimo metodiką“ atsižvelgiant į projekto tipą. Taigi, galimų projekto veiklų sąrašas nebus sudaromas, ir iš karto pereinama prie trumpojo veiklų sąrašo.

* 1. **VEIKLŲ VERTINIMO KRITERIJAI**

Kadangi pagal skyrelyje 3.2 pateiktą informaciją galimų projektų veiklų sąrašas nebuvo sudaromas, tai nebus išskiriami ir veiklų vertinimo kriterijai.

* 1. **TRUMPASIS VEIKLŲ SĄRAŠAS IR PROJEKTO ĮGYVENDINIMO ALTERNATYVOS**

Investicijų projektas susijęs su esamos studijų programų infrastruktūros modernizavimu ir atnaujinimu, taigi investicijų pagrindinis objektas – įsigyjami įrenginiai. Šiaulių valstybinėje kolegijoje esančių patalpų būklė yra per prasta modernios infrastruktūros įrengimui, todėl investicijų objektą papildo esamų patalpų atnaujinimas (remontavimas), pritaikant patalpas infrastruktūros įrengimui, didžioji dalis projekto investicijų (apie 81,95 proc., žr. 4.1 lentelėje) tenka Šiaulių valstybinės kolegijos inovatyvios infrastruktūros įrengimų įsigijimui, todėl vadovaujantis „Optimalios alternatyvos pasirinkimo projekte kokybės vertinimo metodika“ [[9]](#footnote-9) projekto investavimo tipas – naujų įrenginių įsigijimas arba esamų įrenginių pakeitimas, todėl turi būti išnagrinėtos šios alternatyvos:

* Naujų įrenginių įsigijimas ar esamų įrenginių pakeitimas;
* Įrenginių nuoma;
* Kooperacija;
* Technologijos A įrenginių įsigijimas;
* Technologijos B įrenginių įsigijimas.

Projekto problematikai išspręsti būtina atlikti šiuos darbus, todėl vertinant alternatyvų galimumą, į tai bus atsižvelgta:

* Šiaulių valstybinės kolegijos patalpų remontavimas;
* Šiaulių valstybinės kolegijos inovatyvios infrastruktūros įsigijimas (apima dėstytojų apmokymus);
* Baldų, reikalingų Šiaulių valstybinės kolegijos įsigytos inovatyvios infrastruktūros tinkamam funkcionavimui, įsigijimas;
* Inovatyvios infrastruktūros ir baldų montavimo darbai.

Būtina pažymėti, kad inovatyvios infrastruktūros įrengimo atveju siekiamas rodiklis negalėtų būti „įrengtų inovatyvių laboratorijų skaičius, vienetais“, kadangi alternatyvų pagrindas – įrenginių kompleksiškumas ir funkcionalumas. Alternatyvose pateiktos įrangos kaina skiriasi dėl įrangos funkcionalumo, integralumo ir kitų aspektų, t. y. iš esmės nepriklausomai nuo įrengimo vietos ar sąlygų pirmojoje alternatyvoje numatoma įranga bus brangesnė. Dėl šios priežasties aktualu naudoti kitokį rodiklį, apsprendžiantį pačios technologijos panaudojimo efektyvumą. Investicijų projekto rengėjai, atsižvelgiant į naudojamų technologijų specifiką, rekomenduoja taikyti rodiklį, susijusį su atnaujintų studijų programų aktualumu rinkai – pvz., studentų išklausiusių atnaujintų koleginių studijų programų modulius skaičius. Siūloma naudoti Šiaulių valstybinės kolegijos planuojamas rodiklio reikšmes. Taigi, rekomenduojamas rodiklis – „studentų išklausiusių atnaujintų koleginių studijų programų modulius skaičius“.

Remiantis sudarytu nagrinėtinu alternatyvų sąrašu, pateikiamas alternatyvų įgyvendinimo galimumo vertinimas, konkrečiu ,,Šiaulių valstybinės kolegijos biomedicinos ir technologijos mokslų studijų sričių bazės modernizavimas bei sveikatinimo erdvių atnaujinimas“ investicijų projekto atveju (žr. 3.2 lentelę).

**3.2 lentelė. Projekto įgyvendinimo alternatyvos**

|  |  |  |  |
| --- | --- | --- | --- |
| **Alternatyvos pavadinimas** | **Alternatyvos aprašymas, apibūdinimas ar pan.** | **Rodiklio reikšmė ir paaiškinimas** | **Kita informacija** |
| Alternatyva Nr. 1: naujų įrenginių įsigijimas | Alternatyvos įgyvendinimo atveju numatoma modernizuoti biomedicinos ir technologijos mokslo studijų sričių bazes bei atnaujinti sveikatinimo erdves, didinant studijų programų aktualumą ir atitiktį augantiems visuomenės švietimo poreikiams. Įsigyjamos įrangos pobūdis pilnai atitinka atnaujinamų ir planuojamų naujų studijų programų akreditavimo reikalavimus. Alternatyvos įgyvendinimui reikalingi ištekliai: | Studentų išklausiusių atnaujintų koleginių studijų programų modulius skaičius. Įgyvendinus alternatyvą numatoma, kad atnaujintų studijų programų modulius išklausys 400 studentų. | Tikslinga nagrinėti |
| - Inovatyvios infrastruktūros įrengimų įsigijimas bei dėstytojų apmokymas; |
| - Kompiuterinio tinklo įrengimas; |
| - Baldų reikalingų įrangos sumontavimui įsigijimas; |
| - Patalpų, skirtų įrengimų montavimui remontas ir įrengimas; |
| Socialiniu ir ekonominiu požiūriu įgyvendintas projektas leis pagerinti Šiaulių valstybinės kolegijos studijų programų kokybę. Įgyvendintas projektas turės įtakos į Šiaulių valstybinę kolegiją stojančių studentų srautų augimui. |
| Teisiniu požiūriu alternatyvos įgyvendinimas neturi jokių apribojimų. |
|  |
| **Apibendrintai vertintina, kad alternatyva galima.** |
| Alternatyva Nr. 2: įrenginių nuoma | Alternatyvos įgyvendinimo atveju būtų numatoma inovatyvią įrangą nuomotis. | - | Netikslinga nagrinėti |
| Didžioji dalis reikalingos įrangos yra labai inovatyvi ir nuomos paslaugų šiuo metu Šiaulių apskrityje niekas neteikia. Likusią dalį įrangos būtų galima išsinuomoti, tačiau susiduriama su keliomis problemomis. Visų pirma - nuomojamą įrangą reikės integruoti į vietinę infrastruktūrą. Integravus įrengimus į vietinę infrastruktūrą ir nutraukus nuomos sutartis tektų visą infrastruktūrą išardyti ir likę įrengimai dalinai ir/arba visiškai prarastu funkcionalumą. Antrą – siekiant grąžinti nuomojamą įrangą būtų taip pat išardoma vietinė infrastruktūra. Dėl infrastruktūros komponentų atskirimo gali būti pažeisti kiti Šiaulių valstybinei kolegijai priklausantys įrengimai. |
|  |
| **Apibendrintai vertintina, kad alternatyvą nagrinėti netikslinga.** |
| Alternatyva Nr. 3: kooperacija | Alternatyvos įgyvendinimo atveju būtų numatoma atitinkamų švietimo institucijų kooperacija. Siekiant pasinaudoti planuojama studijų programų kokybei užtikrinti reikalinga inovatyvi įranga, Šiaulių valstybinės kolegijos studentai būtų siunčiami praktikos atlikimui/intensyviam studijavimui (kelių savaičių apimtyje) į kitas švietimo paslaugas teikiančias institucijas. | - | Netikslinga nagrinėti |
| Tokios veiklos vykdymo kaštai neproporcingai išaugtų, kadangi Šiaulių valstybinei kolegijai reikėtų padengti studentų keliavimo, bei apgyvendinimo išlaidas. Taip pat su kooperacijos principu sutikusios institucijos neleis studentams atlikti sudėtingų eksperimentų, dėl kurių kiltų grėsmė įrangos veikimui. |
| Dalį numatytos infrastruktūros būtų galima rasti aplinkinėse institucijose bei įmonėse, tačiau būtų stipriai apribojamos studentų veiklos susijusios su įrangos naudojimusi bei susidarytų "butelio kakliukas" studentams siekiant pasinaudoti norima įranga. |
|  |
| **Apibendrintai vertintina, kad alternatyvą nagrinėti netikslinga.** |
| Alternatyva Nr. 4: technologijos A įrenginių įsigijimas | Alternatyvos įgyvendinimo atveju įrengiama minimaliai studijų akreditavimo reikalavimus atitinkanti įranga. Įsigyjama įranga atliktų visas numatytas pagrindines funkcijas. Tačiau, būtų neįmanoma įgyvendinti naujų numatytų studijų programų (Gamybos vadyba ir Mechatronika), nes įranga neatitiktų numatytų programų akreditacijos reikalavimų.  Taip pat pigesnė įranga yra truputį mažiau ekonomiška suvartojamos elektros energijos atžvilgiu. Todėl, išauga ir Šiaulių valstybinės kolegijos komunalinių paslaugų išlaidos. | Studentų išklausiusių atnaujintų koleginių studijų programų modulius skaičius. Įgyvendinus alternatyvą numatoma, kad atnaujintų studijų programų modulius išklausys 400 studentų. | Tikslinga nagrinėti. |
|  |
| **Apibendrintai vertintina, kad alternatyva galima.** |
| Alternatyva Nr. 5: technologijos B įrenginių įsigijimas | Alternatyvos įgyvendinimo atveju įrengiama dalinai studentų poreikius ir studijų akreditavimo reikalavimus atitinkanti įranga. Pigiausios įrangos įsigijimo alternatyva neatitinka esamų ir planuojamų studijų programų akreditavimo reikalavimų. Todėl įsigytos įrangos funkcionalumo ir charakteristikų nepakaktų, kad būtų užtikrintas aukščiausios kokybės švietimo paslaugų suteikimas. | - | Netikslinga nagrinėti. |
|  |
| **Apibendrintai vertintina, kad elternatyva nagrinėti netikslinga.** |

*Šaltinis: sudaryta darbo autorių.*

Įvertinus projekto tikslų ir uždavinių pasiekimo alternatyvas, nustatyta, kad projektui „Šiaulių valstybinės kolegijos biomedicinos ir technologijos mokslų studijų sričių bazės modernizavimas bei sveikatinimo erdvių atnaujinimas“ artimiausiu metu galimos tik dvi alternatyvos: Alternatyva nr. 1 ir Alternatyva nr. 4.

Projekto įgyvendinimo alternatyvų vertinimas ir palyginimas atliekamas remiantis sąnaudų ir naudos analizės (toliau – SNA) metodu apskaičiuotais rezultatais, nes pagal „Optimalios projekto įyvendinimo alternatyvos pasirinkimo kokybės vertinimo metodiką“ [[10]](#footnote-10) projektas priskiriamas prie naujų įrenginių įsigijimo arba esamų įrenginių pakeitimo objekto tipo.

1. **FINANSINĖ ANALIZĖ**
   1. **PROJEKTO ATASKAITINIS LAIKOTARPIS**

Projekto ataskaitinis laikotarpis – metų, kuriems pateikiamos projekto investicijų, investicijų likutinės vertės, veiklos pajamų, veiklos išlaidų, mokesčių, finansavimo bei socialinės-ekonominės naudos (žalos) prognozės, skaičius.

Remiantis „Investicijų projektų, kuriems siekiama gauti finansavimą iš Europos Sąjungos struktūrinės paramos ir valstybės biudžeto lėšų, rengimo metodika“, rengiamas investicijų projektas priskiriamas prie „švietimo ir mokslo“ srities projektų. Tačiau 25 metų investicijų projekto analizės laikotarpis nebus taikomas. Atsižvelgiant į rinkoje vykstančius pokyčius ir mokslo bei inovacijų pažangą būtų neadekvatu taikyti 25 metų laikotarpį, kadangi po tokio laikotarpio įsigyta įranga nebeatitiks rinkos paklausos (studentų įgyjami įgūdžiai bus sunkiai praktiškai pritaikomi) ir studijų programų akreditacijos reikalavimų. Todėl projekto ataskaitiniu laikotarpiu pasirinkta – 15 metų.

Projekto veiklų pradžios metai (kai pasirašoma finansavimo sutartis) laikomi nuliniais metais. Projekto atveju nuliniai metai bus 2017 m., pirmieji projekto įgyvendinimo metai – 2018 m., paskutiniai projekto įgyvendinimo metai – 2032 m.

* 1. **FINANSINĖ DISKONTO NORMA**

Remiantis Europos Komisijos kaštų-naudos rengimo rekomendacijomis (Guide to Cost-Benefit Analysis of Investment Projects), Lietuvoje įgyvendinamiems investicijų projektams finansinė diskonto norma (FDN) turi būti nustatyta atskiru Finansų ministerijos priimtu teisės aktu. Tokiu atveju, atliekant finansinę analizę, reikėtų taikyti Finansų ministerijos nustatytą FDN. Tol, kol valstybės lygmeniu FDN nenustatyta, finansinėje analizėje taikytina 4 proc. FDN.

* 1. **PROJEKTO ALTERNATYVŲ LĖŠŲ SRAUTAI**
     1. **Projekto alternatyvų lėšų srautai**

Projekto investicijos – tai visos projekto veikloms įgyvendinti reikalingos išlaidos, kurias planuojama patirti sukuriant apibrėžtus projekto rezultatus. Šioje investicijų projekto dalyje yra realiai įvertintas investicijų lėšų poreikis ir suplanuota reali investicijų išlaidų patyrimo eiga, dalis ir proporcijos. Visos, projektui reikalingos išlaidos buvo nustatytos remiantis patikimais šaltiniais ir organizacijos vykdomų projektų patirtimi.

**Pirmoji alternatyva.** Skaičiuojant projekto biudžetą, patalpų remonto paslaugų kaina nustatyta remiantis sąmatomis (žiūrėti 4 priede), kurios detalizuotos remiantis remonto ir įrangos montavimo paslaugas teikiančios įmonės pateiktomis rekomendacijomis bei inovatyvios įrangos tiekėjų rekomendacijomis (kadangi dalis patalpų remonto darbų priklauso nuo įsigyjamos įrangos integracijos galimybių).

Įvertinus pirmojoje alternatyvoje numatytos inovatyvios įrangos integravimo galimybes ir charakteristikas buvo nustatyta, kad patalpų remontui bus reikalinga 298 500 Eur (17,87 proc. visų projekto investicijų).

Inovatyvios įrangos reikalingos projektui įgyvendinti kaina nustatyta remiantis apklaustų įmonių komerciniais pasiūlymais (žiūrėti 1, 2 ir 3 priedus). Inovatyvios įrangos komplektai ir pagrindiniai jų sudėtiniai įrenginiai pateikiami žemiau:

Technologijų mokslo sritis:

1. Gamybos procesų laboratorijos įrengimas:
   * Programuojamos (CNC)frezavimo staklės CM105(su mašinine licencija);
   * Metalo apdirbimui skirta papildoma programavimo ir simuliavimo įranga (12 darbo vietų klasė);
   * Programinė įranga SOLIDOWORKS/ SOLIDOWORKS Elektrical EDU Edition 2015-2016 NETWORK-Classroom-60users su techniniu palaikymu 1 metams.
2. Garso ir vaizdo laboratorijos įrengimas:
   * Profesionali studijos apšvietimo įranga su nuotoliniu valdymu;
   * Studijos motorizuotu fonu sistema su Chromakey ir LumaKey fonais ;
   * Profesionalios studijinės vaizdo kameros komplektas;
   * profesionalus studijinis sufleris;
   * Studijos aparatinės vaizdo mikseris;
   * Studijos aparatinės garso mikseris;
   * Profesionalių radijo mikrofonų sistema;
   * Studijos aparatinės kompiuterinės grafikos darbo stotis;
   * Studijos aparatinės ryšio įranga;
   * Studijos signalų komutacijos įranga;
   * Medžiagos suvedimo ir priežiūros darbo stotis;
   * Studijos programos įrašymo įranga;
   * Netiesinio vaizdo montažo aparatinės įranga;
   * Garso įrašų studijos įranga;
   * Garso įrašų studijos aparatinės įranga;
   * Išleidimo aparatinės įranga;
   * Laidai ir instaliacija;
   * Duomenų centro programinė įranga.
3. Kompiuterinių tinklų laboratorijos įrengimas:
   * Kompiuterinių tinklų laboratorijoje atnaujinimas;
   * Spintos serveriams;
   * Optinio paskirstymo dėžutės;
   * Optinio spinduliavimo galios matuoklis;
   * Mikroskopas;
   * Optiniai dalikliai;
   * Tinklo serveris;
   * Prieglobos serveris;
   * Optinio kabelio suvirinimo aparatas;
   * Optinių jungčių valymo įtaisas;
   * BackUP (NAS) serveris.
4. Technologinių procesų automatizavimo laboratorijos įrengimas:
   * MPS ®210-mechatronikos komplektas , sudarytas iš 8 modulių.

Biomedicinos mokslų sritis:

1. Burnos higienos studijų programos įranga:
   * Dantų rentgeno aparatas „CS 2200“;
   * Viziografas;
   * Dantų rentgeno priedai;
   * Odontologinis įrenginys;
   * Odontologinė kėdutė (balninė);
   * Odontologinė kėdutė;
   * Turbininis antgalis;
   * Antgalis mikrovarikliui;
   * Ultragarsinio skalerio instrumentai –antgaliukai;
   * Aparatas kapų gamybai;
   * Dantų valymo modelis;
   * Odontologinių antgalių plovimo ir tepimo įrenginys;
   * Derma LiteCheck Box;
   * Fantominis odontologinis įrenginys.
2. Bendrosios praktikos slaugos studijų programos įranga:
   * Standartinis skubios pagalbos rinkinys;
   * Laringoskopai;
   * Maitinimo pompa;
   * Daugiafunkcinis vežimėlis gulinčiam pacientui transportuoti;
   * Vežimėlis sėdinčiam pacientui transportuoti;
   * Spintos medikamentams;
   * Lentyna manekenams ir muliažams;
   * Stalelis;
   * Pusiniai manekenai reanimacijai;
   * Suaugusio žmogaus manekenas su monitoriumi reanimacijai;
   * Intraveninių injekcijų muliažas;
   * Vaiko manekenas reanimacijai;
   * Manekenas laringoksopijai ir intubavimui su garsais;
   * Vaiko manekenas laringoskopijai ir intubavimui;
   * Žaizdų imitacijų rinkinys;
   * Muliažai žaizdų siuvimui ir siūlų išėmimui;
   * Daugiaparametrinis monitorius gyvybiniams rodikliams vertinti su stovu ir manžete;
   * Injekcijų į poodį, raumenis muliažai;
   * Stomos stimuliatoriai;
   * Mokomasis defibriliatorius;
   * Venų funkcijos muliažas;
   * Naujagimio muliažas;
   * Žmogaus pagrindinių organizmo būklės rodiklių imitatorius;
   * Mokomieji filmai;
   * Ligonio keltuvas su pakėlimo diržais sėdinčiam ir gulinčiam ligoniui;
   * Ligonio apiplovimo vežimėlis;
   * Ligonio kėdė-tuoletas;
   * Ligonių vartymui, pernešimui naudojamos specialios paklodės.
   * Funkcinės lovos ;
   * Galūnių imobilizavimo įtvarai ir tvarsčių komplektai;
   * Infusomatas;
   * Chirurginių įrankių rinkinys ;
   * Kraujo spaudimo simuliatorius su įgarsinimu;
   * Slaugos manekenas;
   * Modernus rankos modelis vaistų įšvirkštimui;
   * Poodinio švirkštimo stimuliatorius;
   * Sėdmenų injekcijos simuliatorius;
   * Injekcijų modeliavimo treniruoklis;
   * Mikroskopas;
   * Termostatas su priverstine oro konvekcija;
   * Termostatas INB 200;
   * Mikroskopas MOTIC BA310;
   * Super žmogaus skeleto modelis „Sam” ;
   * Svarstyklės suaugusiam;
   * Mokomasis defibriliatorius;
   * Trauma HAL® S3040.100 manikenas;
   * Automatinis išorinis defibriliatorius (AID) Powerheart AED G3;
   * Pusiniai manekenai reanimacijai;
   * Suaugusio žmogaus manekenas su monitoriumi reanimacijai;
   * Manekenas laringoksopijai ir intubavimui su garsais;
   * Muliažai žaizdų siuvimui ir siūlų išėmimui;
   * Atsiurbėjai;
   * Švirkštinė pompa;
   * Medicininės kilnojamos sienelės (širmos);
   * Injekcijų į poodį, raumenis muliažai;
   * Muliažas kateterizavimui.
3. Kosmetologijos studijų programos įranga:
   * Sauna;
   * Dušo kabina (vonios sienelė, padėklas, maišytuvas);
   * Kušetės su voleliais, kėdės;
   * SPA masažo stalas ;
   * Kosmetiniai staliukai, širmos;
   * Karštų akmenų rinkinys, šildytuvas ;
   * Mobili įranga (kosmetinis lagaminas);
   * Kosmetologiniaikombainai 8 in1;
   * Veido odos diagnozės sistema;
   * Mikrodermabrazijos ir korundinės dermoabrazijos sistema;
   * IPL (Intensive pulse light) įrenginys;
   * Šviesos diodų fototerapijos aparatas;
   * Limfodrenažo aparatas ;
   * Slim lift;
   * Vacuum system;
   * Vakuuminio masažo aparatas;
   * Elektrostimuliacijos aparatas kūnui.
4. Kineziterapijos studijų programos įranga:

* Multisensorinis kambarys;
* Limfodrenažo aparatas;
* Magnetoterapijos aparatas MG Wave Evo ;
* ZIMMER Ultragarso terapijos aparatas SoleoSono;
* Šviesos terapijos lempa LED MEDIC-4 ;
* Pilnas raumenų modelis;
* Rankų - kojų treniruoklis Deluxe III aktyvių judesių skatinimui;
* Elektrokardiografas ;
* Kūno kompozicijos analizatorius + programinė įranga GMON;
* Stabilaizeris - diagnostikos prietaisas ;
* Skaitmeninis inklinometras „Baseline“;
* Magnetoterapijos aparatas MAGNETO BOX;
* Polar S610i širdies dažnio monitorius;
* Terapijos prietaisas IONOSON-IF-Expert;
* Kombinuotosios terapijos apratas Chattanooga Intelect Advanced Combo ;
* Aktyvių-pasyvių judesių kojų treniruoklis MOTOmed VIVA 2 Parkinson ;
* Maisto įrankiai sergantiems Parkinsono liga;
* Mankštos kilimėlis, kamuoliai, svarmenys ;
* Inklinometras ;
* Skoliometras ;
* Išplėstinė raumenų grupių diagnostika įranga „Back – Check“ ;
* Stuburo ir laikysenos diagnostikos sistema STATICO 3D;
* Kūno spaudimo įvertinimo sistema Xsensor X3 medical;
* Neuroraumeninės reabilitacijos ir vertinimo įrenginys CHATTANOOGA HUBER 360.

Bibliotekos įranga:

* RFID praėjimo knygų apsaugos sistemos komplektas (KAS);
* RFID personalo darbo vietos įrangos komplektas (PDV);
* RFID savitarnos knygų išdavimo/grąžinimo įrenginys (SIG);
* savitarnos knygų grąžinimo komplektas 7x24(SGK);
* RFID belaidis inventorizavimo prietaisas (BIP);
* Sistemos valdymo, monitoringo ir diagnostikos programinė įranga (SPI);
* Incidentų analizės sistema (IAS);
* Informacinės sistemos licenzijos (ISL);
* Vežimėlis knygų transportavimui (VKT);
* Montažinių medžiagų komplektas (MK);
* Apsaugos ir identifikavimo elementai;
* Sistemos montavimo darbai;
* Kompiuteriai.

Bendra visos inovatyvios įrangos kaina apima įrangos montavimo darbus bei dėstytojų apmokymus. Tiekėjai, tiekiantys inovatyvią įrangą, kartu prideda vartotojų instrukcijas bei, esant poreikiui, praveda specialius mokymus, skirtus vartotojo supažindinimui su įrangos funkcijomis (įsigyjant sudėtingą įrangą mokymai privalomi). Šie apmokymai, turintys finansinę vertę, nėra priskiriami papildomoms išlaidoms ir įeina į įsigytos įrangos komplektaciją, todėl nereikia išskirti papildomo finansavimo.

Inovatyvios įrangos kaina siekia 1 305 500 Eur. (78,17 proc. visų projekto investicijų).

Įsigytos įrangos pilnam funkcionavimui reikalingų baldų kaina – 66 000 Eur (3,95 proc. visų projekto investicijų). Numatoma įsigyti baldus, kuriuose būtų galima įmontuoti inovatyvią įrangą, siekiant užtikrinti jos funkcionavimui keliamų reikalavimų įgyvendinimą bei apsaugoti nuo potencialių rizikų.

Bendras pirmos alternatyvos biudžetas siekia **1 670 000 EUR**. Pirmosios alternatyvos investicijų pasiskirstymas pagal veiklas pateikiamas 4.1 lentelėje.

**4.1 lentelė. Projekto alternatyvos Nr. 1 investicijų pasiskirstymas pagal veiklas.**

|  |  |  |  |  |
| --- | --- | --- | --- | --- |
| **Eil. Nr.** | **Biudžeto eilutė** | **Mato vnt.** | **Vnt. sk.** | **Suma su PVM, Eur** |
| 1. | Patalpų remontas | objekt. | 4 | 298.500,00 |
| 2. | Įrangos įsigijimas (dėstytojų apmokymas) | kompl. | 3 | 1.305.500,00 |
| 3. | Baldų įsigijimas | kompl. | 2 | 66.000,00 |
|  | **VISO** |  |  | **1.670.000,00** |

*Šaltinis: sudaryta autorių remiantis prieduose pateiktais komerciniais pasiūlymais ir sąmatomis.*

**Antros alternatyvos** atveju taipogi bus remontuojamos Šiaulių valstybinės kolegijos patalpos (patalpos, kuriose bus montuojama naujai įsigyta inovatyvi įranga). Tačiau antros alternatyvos atveju bus įsigyjama pigesnė įranga, todėl:

1. Pagrindinių inovatyvios įrangos įrenginių funkcionalumas sumažėtų. Numatoma, kad įsigyjant pigesnę įrangą nebus galima organizuoti naujų studijų programų (Gamybos vadyba ir Mechatronika). Kadangi perkant pigesnę įrangą kyla grėsmė, kad įsigyta įranga tik dalinai atitiks specialiuosius atitinkamų koleginių studijų programų akreditacijos reikalavimus.
2. Remiantis techninėmis specifikacijomis pigesnė įranga gali sunaudoti daugiau elektros energijos, ko pasekoje padidėja komunalinių išlaidų sąnaudos.

Įvertinus antroje alternatyvoje numatytos inovatyvios įrangos integravimo galimybes ir charakteristikas buvo nustatyta, kad patalpų remontui bus reikalinga 298 500 Eur (18,60 proc. visų projekto investicijų).

Bendra inovatyvios įrangos kaina siekia 1 240 500 Eur. (77,29 proc. visų projekto investicijų).

Reikalingų baldų kaina nesiskiria nuo pirmosios alternatyvos – 66 000 Eur (4,11 proc. visų projekto investicijų).

Viešinimo išlaidos nenumatomos, nes privalomus stendus (aiškinamąjį ir nuolatinį) pakabins ir savo interneto svetainėje nemokamai projektą viešins Šiaulių valstybinė kolegija.

Bendras alternatyvos nr. 4 biudžetas siekia **1 605 000,00 EUR**. Alternatyvos nr. 4 investicijų pasiskirstymas pagal veiklas pateikiamas 4.2 lentelėje.

**4.2 lentelė. Projekto alternatyvos Nr. 4 investicijų pasiskirstymas pagal veiklas.**

|  |  |  |  |  |
| --- | --- | --- | --- | --- |
| **Eil. Nr.** | **Biudžeto eilutė** | **Mato vnt.** | **Vnt. sk.** | **Suma su PVM, Eur** |
| 1. | Patalpų remontas | objekt. | 4 | 298.500,00 |
| 2. | Įrangos įsigijimas (dėstytojų apmokymas) | kompl. | 3 | 1.240.500,00 |
| 3. | Baldų įsigijimas | kompl. | 2 | 66.000,00 |
|  | **VISO** |  |  | **1.605.000,00** |

*Šaltinis: sudaryta autorių remiantis prieduose pateiktais komerciniais pasiūlymais ir sąmatomis.*

Projekto investicijos abiejų alternatyvų atveju nurodytos sąnaudų ir naudos analizės (toliau – SNA) A eilutėse: patalpų remonto paslaugų sąnaudos nurodytos A.3 eilutėje; įrenginių ir baldų įsigijimo bei montavimo išlaidos – A.4 eilutėje. SNA eilutėse A.1, A.2, A.5, A.6, A.7 yra įrašomi 0, nes šių kategorijų investicijos neplanuojamos.

*Reinvesticijos* abiejų alternatyvų atveju planuojamos praėjus 7 metų po alternatyvos veiklų pabaigos, t.y. 2024 m. Reinvesticijos planuojamos pakeisti per 5m. nusidėvėjusius (2m. skiriami paieškai ir vertinimui) kompiuterius reikalingus inovatyvios įrangos funkcionavimui palaikyti ir abiejų alternatyvų atveju lygios apie 65 tūkst. EUR. Reinvesticijų suma nurodoma SNA A.8 eilutėje.

* + 1. **Investicijų likutinė vertė**

Projekto investicijų likutinė vertė – tai ilgalaikio turto vertė, pasibaigus projekto atskaitiniam laikotarpiui.

Nustatant investicijų likutinę vertę, atsižvelgiama į projekto investicijų sumą ir ekonomiškai pagrįstą ilgalaikio turto naudojimo trukmę. Pagal „Investicijų projektų, kuriems siekiama gauti finansavimą iš Europos Sąjungos struktūrinės paramos ir valstybės biudžeto lėšų, rengimo metodiką“, įrenginių ir baldų nusidėvėjimo normatyvas siekia 15 metų.

Kadangi turto naudingumo tarnavimo laikotarpis yra trumpesnis už projekto ataskaitinį laikotarpį, todėl abiejų alternatyvų atveju turto nusidėvėjimas nebus apskaičiuojamas.

* + 1. **Veiklos pajamos**

Projekto veiklos pajamassudaro pajamos, kurios yra tiesiogiai gaunamos iš vartotojų už prekes ir (arba) paslaugas, kurios sukuriamos įgyvendinant projektą.

Pirmosios alternatyvos atveju įgyvendinus projektą planuojama sukurti Gamybos vadybos (2017 m.) ir Mechatronikos (2018 m.) studijų programas. Planuojama, kad nuo 2017 m. kas metus į Gamybos vadybos studijų programą įstos po 25 studentus. Mechatronikos studijų programos studentų srautai prognozuojami tokiu pačiu principu, todėl ir numatomas studentų skaičius išlieka toks pat. Abiejose studijų programose planuojamų studentų skaičius pateiktas 4.3 lentelėje.

**4.3 lentelė. Prognozuojami studentų stojančių į Gamybos vadybos ir Mechatronikos studijų programas srautai.**

|  |  |  |  |  |  |
| --- | --- | --- | --- | --- | --- |
| **Studijų programa** | **Studentų skaičius** | | | | |
| **2017** | **2018** | **2019** | **2020** | **2021** |
| Gamybos vadyba | 25 | 25 | 25 | 25 | 25 |
| Mechatronika | – | 25 | 25 | 25 | 25 |

*Šaltinis: sudaryta autorių remiantis Šiaulių valstybinės kolegijos duomenimis.*

Vienas studentas už 3 m. studijavimo sumoka 4 560 Eur. Prognozuojant studentų srautus vertinami tik naujai įstoję studentai ir prie pajamų įtraukiama visų 3 m. bendra studijų kaina.

Veiklos pajamų apskaičiavimas pirmosios alternatyvos atveju 2017 m.: 25studentai\*4560Eur=114 000 Eur/m.

Projekto pajamos pirmosios alternatyvos atveju nurodomos: C.2 eilutėje. Eilutėse C.1, C.3 bus rašomi nuliai, nes šių kategorijų pajamos nėra planuojamos.

Antrosios alternatyvos atveju veiklos pajamos nebus generuojamos. Įgyvendinus projektą remiantis antrąja alternatyva nesukuriamas naujas produktas ir/arba paslauga, kurią būtų galima pasiūlyti rinkai. Taigi, įgyvendinus projektą pasirenkant antrąja alternatyva nebus generuojamos papildomos veiklos pajamos.

* + 1. **Veiklos išlaidos**

Projekto veiklos išlaidassudaro sąnaudos, kurios patiriamos eksploatuojant projekto įgyvendinimo metu sukurtą turtą viešajai paslaugai teikti.

Esamų studijų programų išlaidos augs dėl komunalinių sąnaudų padidėjimo. Padidėjęs naudojamos įrangos skaičius Šiaulių valstybinėje kolegijoje įtakos augančias elektros energijos sąnaudos.

Pirmosios alternatyvos komunalinių sąnaudų prieaugis apskaičiuotas įvertinus įsigyjamų įrenginių charakteristikose nurodytą elektros energijos sunaudojimą per valandą ir padauginus iš planuojamų naudojimo valandų, dienų, mėnesių ir kilovatvalandės kainos. Kartu sudėjus visų įrenginių maksimaliai naudojamą elektros energijos kiekį buvo apskaičiuota, kad per valandą papildoma įranga maksimaliai sunaudos 54,12 kW. Prognozuojama, kad per dieną įrangos veikimo trukmė nebus ilgesnė nei 8 valandos ir įranga bus naudojamasi vidutiniškai 22 dienas per mėnesį (savaitgaliais įranga bus nesinaudojama) visus 12 mėnesių. Šiai dienai 1 kW/h kaina siekia 0,12 Eur (remiantis [www.eso.lt](http://www.eso.lt) duomenimis).

Elektros energijos išlaidų apskaičiavimas pirmosios alternatyvos atveju: 54,12kW/h\*8val.\*22d.\*12mėn.\*0,12Eur=13 716,17 Eur/m.

Antrosios alternatyvos atveju įsigyjama įranga per valandą suvartoja didesnį kiekį elektros energijos dėl mažiau ekonomiškų įrenginių charakteristikų. Sudėjus visų įrenginių maksimalų galimai sunaudojamą elektros energijos kiekį nustatyta, kad per valandą tokios komplektacijos įranga sunaudoja 66,08 kW.

Elektros energijos išlaidų apskaičiavimas antrosios alternatyvos atveju: 66,08kW/h\*8val.\*22d.\*12mėn.\*0,12Eur=16 747,31 Eur/m.

Dėstytojų atlyginimas apskaičiuojamas vertinant atitinkamų koleginių studijų kreditų skaičių ir priskiriant visiems dėstytojams vienodą fiksuotą atlygį už 1 kreditą (230,60 Eur). Įgyvendinus projektą atnaujintų studijų programų kreditų skaičius nepasikeis, o naujų studijų programų kreditų skaičius per 3 m. siekia 180 kreditų. Vienerių metų kreditų skaičius – 60 kreditų. Įgyvendinus projektą būtų sukurtos dvi naujos studijų programos (Gamybos vadyba ir Mechatronika) ir prie išlaidų skirtų dėstytojų darbo užmokesčiui prisidėtų 13 836 Eur per metus.

Dėstytojų atlyginimo išlaidų apskaičiavimas pirmosios alternatyvos atveju 2017 m.: 1studijų programa\*60 kreditų\*230,6Eur=13 836 Eur/m.

Dėstytojų atlyginimo išlaidų apskaičiavimas pirmosios alternatyvos atveju 2018-2032 m.: 2studijų programos\*60 kreditų\*230,6Eur=27 672 Eur/m.

Antrosios alternatyvos atveju Gamybos vadybos ir Mechatronikos studijų programos nebūtų sukurtos. Todėl ir išlaidos skirtos dėstytojų atlyginimams išmokėti liktų nepakitusios.

Projekto išlaidos abiejų alternatyvų atveju nurodomos: D.1.3 eilutėje. Eilutėse D.1.1, D.1.2, D.1.4, D.1.5, D.1.6 ir D.2 bus rašomi nuliai, nes šių kategorijų išlaidos nėra planuojamos.

* + 1. **Mokesčiai**

Projekto mokesčiai – tai piniginiai srautai, kurie atsiranda dėl investicijų projekto veiklų įgyvendinimo. Projekto investicijų PVM išlaidos yra tinkamos finansuoti ES struktūrinių fondų lėšomis, nes projekte numatyti darbai ir paslaugos skirtos viešiesiems poreikiams tenkinti. Šiaulių valstybinė kolegija (projektų rezultatų naudotoja) neturės galimybės susigrąžinti sumokėto PVM (negali traukti į atskaitą), todėl projekto investicijos, išlaidos, reinvesticijos vertinamos su PVM. Projekto paslaugų pajamos yra neapmokestinamos PVM.

SNA E eilutė bus nulinė, nes projekto atveju nėra planuojama bendra kitų mokėtinų netiesioginių mokesčių suma.

* + 1. **Finansavimas**

Pagal 2014–2020 m. Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ įgyvendinimo priemonės Nr. 09.1.1-CPVA-V-720 „Studijų aplinkos ir infrastruktūros koncentravimas, tobulinimas ir informacinių sistemų plėtra“ projektų finansavimo sąlygų aprašą, aukštųjų mokyklų infrastruktūros modernizavimo projektams yra skirtos ES struktūrinių fondų lėšos, kurios intensyvumas siektų 100 proc. projekto tinkamų išlaidų.

Šiaulių valstybinei kolegijai planuojama ES parama siekia 1 515 000 EUR. Pirmos ir antros alternatyvos atveju ketinama pasinaudoti 100 proc. ES paramos ir nukreipti visų tinkamų finansuoti projekto išlaidų padengimui.

Taipogi Šiaulių valstybinė kolegija savo lėšomis dengs visas veiklos išlaidas, kurių nepadengs veiklos pajamos, ir 2024 m. patirtas reinvesticijų išlaidas abiejų alternatyvų atveju. Pirmosios alternatyvos atveju iš nuosavų lėšų Šiaulių valstybinė kolegija prie investicijų projekto prisidės 155 000 Eur. Antrosios alternatyvos atveju – 90 000 Eur.

SNA ES struktūrinės paramos lėšos įrašytos į G.1.1 eilutę, o nuosavos Šiaulių valstybinės kolegijos lėšos – G.2.2 eilutę. Eilutėse G.1.3-G.1.4, G.2.1 ir G.3 bus rašomi nuliai, nes šių kategorijų finansavimas neplanuojamas.

* 1. **FINANSINIAI RODIKLIAI**
     1. **Investicijų finansiniai rodikliai**

Investicijų finansinė grynoji dabartinė vertė skaičiuojama siekiant įvertinti planuojamų investicijų naudą šiandien, t. y. grynoji dabartinė vertė parodo, ar verta investuoti į projektą. Iš viso atliekant sąnaudų ir naudos analizę, vertinamos trys grynosios dabartinės vertės reikšmės, ir pirmoji iš jų – investicijų finansinė grynoji dabartinė vertė (FGDV (I)). FGDV(I) parodo, kokią finansinę naudą padeda gauti projekto investicijos per ataskaitinį laikotarpį ir kiek ši nauda verta šiandien. Jei FGDV(I) < 0, tai reiškia, kad diskontuoti projekto grynųjų pajamų srautai nepadengia diskontuotų investicijų ir projektas per ataskaitinį laikotarpį finansiškai neatsiperka. Kai FGDV(I) < 0, įgyvendinant projektą finansinė nauda nebus gauta. Esant teigiamai FGDV(I) reikšmei, diskontuoti grynųjų pajamų srautai padengia diskontuotas investicijas, todėl projektas yra finansiškai patrauklus investuotojams. Kitaip sakant, jeigu FGDV(I) teigiama, vadinasi, investicija atsipirks, projekto finansinė nauda padengs investuotų lėšų sumą. Skaičiuojant FGDV(I) gautas pinigų srautas yra diskontuojamas 4 proc. diskonto norma.

Investicijų finansinė vidinė grąžos norma (FVGN(I)) yra antrasis finansinės analizės rodiklis, vertinamas kartu su FGDV(I). Esant labai neigiamai FGDV(I), ji dažniausiai neskaičiuojama. Jeigu apskaičiuota FVGN(I) didesnė už rinkoje esančią vidutinę palūkanų normą, vadinasi, projekto sukuriama finansinė nauda didesnė už lėšų projektui įgyvendinti skolinimosi išlaidas.

Jei iš projekto gaunama pajamų, turi būti paskaičiuotas finansinis naudos ir išlaidų santykis (FNIS).

Atlikus skaičiavimus, paaiškėjo, kad įgyvendinamas investicijų projektas pirmosios alternatyvos atveju turi neigiamą finansinę grynąją dabartinę vertę investicijoms, kuri pirmos alternatyvos atveju lygi -811 902 EUR, antros alternatyvos atveju yra taip pat neigiama ir lygi -1 840 594 EUR. Tai reiškia, kad finansinė nauda pirmosios ir antrosios alternatyvos atveju nebus gauta. Pirmosios alternatyvos finansinė vidinė grąžos norma investicijoms tai pat neigiama ir lygi -4,87 proc., o antrosios - -100 proc. FNIS rodiklis pirmosios alternatyvos yra 0,63 proc., antrosios alternatyvos atveju lygus 0.

* + 1. **Išvada dėl finansinio gyvybingumo**

Projekto finansinis gyvybingumas vertinamas nagrinėjant projekto pajamas bei visas su projektu susijusias veiklos išlaidas. Siekiant, kad projektas būtų gyvybingas, per visą projekto ataskaitinį laikotarpį sukauptas grynųjų pinigų srautas turi būti ne neigiamas. Projekto sukauptasis grynųjų pinigų srautas parodo, kaip projekto ataskaitiniu laikotarpiu numatomos įplaukos padengs išlaidas atitinkamu laikotarpiu. Kaupiant pinigų srautus kiekvienų metų pinigų likučiai perkeliami į paskesnius metus. Pagal sukauptąjį grynųjų pinigų srautą sprendžiama, ar įgyvendinant projektą pajėgiama užtikrinti reikalingus pinigų srautus per visą ataskaitinį laikotarpį. Esant situacijai, kai kuriuo nors momentu sukauptas grynųjų pinigų srautas taps neigiamas, Šiaulių valstybinė kolegija privalės surasti papildomų lėšų projekto išlaidoms padengti.

Atlikus skaičiavimus matome, kad įgyvendinamas investicijų projektas pirmosios alternatyvos atveju yra gyvybingas ir priimtinesnis, o antrosios – priešingai. Tai reiškia, kad Šiaulių valstybinė kolegija pasirinkdama antroąją alternatyvą privalėtų skirti papildomai nuosavų lėšų, kad būtų padengtos papildomos projekto įgyvendinimo metu atsirandančios išlaidos.

* + 1. **Kapitalo finansiniai rodikliai**

Kapitalo finansinė grynoji dabartinė vertė (FGDV(K)) atskleidžia, kokią finansinę naudą per ataskaitinį laikotarpį sukuria jo savininko investuotas kapitalas. Kai investicijų projektą planuojama įgyvendinti viešajame sektoriuje ir projekto organizaciją sudaro viešojo sektoriaus subjektai, projekto savininkas yra Lietuvos valstybė, kadangi prie projekto įgyvendinimo prisidedama biudžeto lėšomis. Jei FGDV(K) < 0, projekto savininkui finansiškai nėra naudinga vykdyti projektą, nes projekto generuojami diskontuoti pinigų srautai nepadengia savininko įnašo. Esant teigiamai FGDV(K) reikšmei, projekto savininkui naudinga įgyvendinti projektą, nes projekto pinigų srautai padengia į projektą investuotą kapitalą. FVGN(K) skaičiuojama kaip antrasis rodiklis. Jeigu FVGN(K) didesnė už rinkoje esančią palūkanų normą, vadinasi, projektas duos didesnę naudą už kapitalo skolinimosi išlaidas.

Skaičiuojant kapitalo rodiklius valstybės, privatūs ir nuosavo privataus kapitalo įnašai suprantami kaip valstybės arba projekto savininko patiriamos projekto vykdymo sąnaudos, todėl įtraukiami su neigiamu ženklu (skirtingai nei skaičiuojant projekto finansavimo šaltinius ir projekto gyvybingumą).

Šiame projekte kapitalu yra laikomos ES struktūrinės paramos lėšos. Pirmos alternatyvos atveju FGDV(K) rodiklis yra teigiamas (734 549 EUR), antros alternatyvos atveju –neigiamas (-312 868 EUR).

* + 1. **Rodiklių palyginimas**

Finansinės analizės rezultatai pateikiami SNA, o finansinių rodiklių palyginimas – 4.3 lentelėje, iš kur matome, kad pagal daugumą finansinių rodiklių geresnė investicijų projekto įgyvendinimo alternatyva yra „Technologijos A įsigyjimas“ (pirma alternatyva), nors jos FGDV (I) yra neigiamas ir ženkliai mažesnis už antros alternatyvos FGDV(I) rodiklį bei pirmosios alternatyvos FGDV (K) yra teigiamas ir 1 047 417 EUR didesnis už antrosios alternatyvos FGDV (K) rodiklį.

4.3 lentelė. Alternatyvų finansinių rodiklių palyginimas.

|  |  |  |  |
| --- | --- | --- | --- |
| **Finansinės analizės rodiklis** | **Pirma** | **Antra** | **Išvados** |
| **alternatyva** | **alternatyva** |
| 1. FGDV (I) | -811 902 EUR | -1 840 594 EUR | Priimtiniausia investicijų projekto įgyvendinimo alternatyva pirma alternatyva, nes jos FGDV (I) yra neigiamas ir ženkliai mažesnis už antros alternatyvos FGDV(I) rodiklį bei pirmosios alternatyvos FGDV (K) yra teigiamas ir 1 047 417 EUR didesnis už antrosios alternatyvos FGDV (K) rodiklį. |
| 2. FVGN (I) | -4,87 % | -100 % |
| 3. FNIS | 0,63 | 0 |
| 4. Išvada dėl finansinio gyvybingumo | Taip | Ne |
| 5. FGDV (K) | 734 549 EUR | -312 868 EUR |
| 6. FVGN (K) | 132,26 % | - |

*Šaltinis: sudaryta autorių.*

1. **EKONOMINĖ ANALIZĖ**

Socialinė ekonominė nauda švietimo paslaugų infrastruktūros modernizavimo atveju yra pagrindinė investicijų projekto nauda. Atsižvelgiant į socialinės ekonominės naudos vertinimo rodiklius, bus įvertintos projekto alternatyvos ir nurodyti rodikliai, kuriais remiantis bus nustatyta, kuri projekto alternatyva sukurs didesnę naudą nei patiriami kaštai.

* 1. **RINKOS KAINŲ PERSKAIČIAVIMAS Į EKONOMINES**

Finansinėje analizėje apskaičiuotų pinigų srautų vertę paprastai veikia netobula konkurencinė, mokestinė aplinka ir kiti veiksniai, dėl kurių pasireiškimo finansinėje analizėje įvertinti pinigų srautai neatspindi tikrosios pinigų vertės. Todėl ekonominėje analizėje naudojami ne finansiniai, o ekonominiai pinigų srautai, kurie gaunami pakoregavus finansinės analizės pinigų srautus pagal atitinkamus konversijos koeficientus.

Šis veiksmas vadinamas konvertavimu. Jo tikslas – projekto finansinius pinigų srautus paversti ekonominiais. Konvertavimui taikomi koeficientai nustatomi įvertinus šiuos įtaką finansinių srautų vertei darančius veiksnius:

1. Finansinių pinigų srautų dydžių iškraipymus atsirandančius dėl netobulos rinkos egzistavimo: muitai, kvotos, kiti prekybos apribojimai, monopolinė galia, valstybės turto nuoma mažesnėmis nei rinkos kainomis ir pan. sąlygoja kainų iškraipymus;

2. Faktą, jog darbo užmokesčio išlaidos tiesiogiai neišreiškia sukuriamos pridėtinės vertės: subsidijos, darbo biržos mokėjimai, įsipareigojimai išsaugoti darbo vietas ir pan. sąlygoja tai, jog darbo užmokesčio išlaidos nesutampa su kuriama pridėtine verte. Šie atlyginimų nuokrypiai galimi ir dėl šių priežasčių:

2.1. biudžetinių įstaigų darbuotojų, ypač aukštesnės kvalifikacijos, atlyginimai už panašų darbą paprastai mažesni nei privataus sektoriaus darbuotojų;

2.2. teisės aktų reglamentuojamas minimalus darbo užmokestis daro įtaką nustatomo darbo užmokesčio dydžiui.

Atliekant konvertavimą, naudojami tie patys finansiniai pinigų srautai, kurie jau buvo naudoti apskaičiuojant FGDV(I) ir FVGN(I). Konvertavimui konversijos koeficientai taikomi tokiu būdu:

a. išskaičiuojamas PVM, jeigu jis buvo įtrauktas į investicijų, prekių ir paslaugų savikainą, taip pat muitus, akcizus bei veiklos subsidijas;

b. taikomos konversijos koeficientų reikšmės atskirai kiekvienai prekių ir paslaugų grupei pagal ekonominės veiklos sektorius.

Projekto atveju investicijos bus nukreiptos į „Švietimo ir mokslo“ ekonominės veiklos sektorių. Žemiau esančioje lentelėje pateikti minėtos srities konversijos faktoriai ir jų kiekybinis įvertinimas. Šie konversijos koeficientai SNA įvertinami automatiškai.

5.1 lentelė. Konversijos koeficientai\*.

|  |  |  |  |
| --- | --- | --- | --- |
|  | **Konversijos faktoriai** | | **Konversijos faktoriaus kiekybinis įvertinimas** |
| **Švietimas ir mokslas** |
| **Prekiniai elementai** | KK6 | Medžiagos ir žaliavos | 0,977 |
|  | Energija |  |
| *KK7.1* | Elektra | 0,989 |
| *KK7.2* | Bešvinis benzinas (variklių degalai) | 0,577 |
| *KK7.3* | Dyzelinis kuras | 0,666 |
| *KK7.4* | Gamtinės dujos (šildymui) | 0,883 |
| **Neprekiniai elementai** | KK4 | Projekto rengimas, darbų priežiūra ir testavimas (= Kvalifikuotam darbui taikytinas konversijos koeficientas) | 0,978 |
| KK8 | Atliekų šalinimas (= Standartinis konversijos koeficientas) | 0,998 |
| KK11 | Rangos darbai | 0,902 |
| KK12 | Periodinė ir planinė priežiūra | 0,904 |
| KK13 | Susidėvėjusių dalių pakeitimas ir atnaujinimas | 0,914 |
| **Prekinių ir neprekinių elementų derinys** | KK9 | Kitos paslaugos (= Standartinis konversijos koeficientas) | 0,998 |
| KK10 | Įrengimai | 0,925 |
| KK1 | Standartinis konversijos koeficientas | 0,998 |
| **Kvalifikuotas darbas** | KK3 | Kvalifikuotam darbui taikytinas konversijos koeficientas | 0,978 |
| **Nekvalifikuotas darbas** | KK2 | Nekvalifikuotam darbui taikytinas konversijos koeficientas | 0,867 |
| **Žemės įsigijimas** | KK5 | Žemės įsigijimui taikytinas konversijos koeficientas | 1 |
| **Atlikti mokėjimai** | KK14 | Kaip nurodyta EK 2008 m. gairėse, atlikti mokėjimai (angl. transfers) į ekonominę analizę nėra įtraukiami. Vis dėlto, jeigu tam tikri atlikti mokėjimai galėtų būti traktuojami kaip pajamos ekonominėje analizėje, tokia nauda (jeigu bus identifikuota kaip tipinė) turėtų būti vertinama remiantis socialinio-ekonominio poveikio įverčiais | 0 |

\* galioja nuo 2016 m. sausio 1 d.

*Šaltinis:* [*http://www.ppplietuva.lt/teisine-metodine-informacija/metodiniai-dokumentai/*](http://www.ppplietuva.lt/teisine-metodine-informacija/metodiniai-dokumentai/)

* 1. **SOCIALINĖ DISKONTO NORMA**

Socialiniams - ekonominiams rodikliams apskaičiuoti naudojama socialinė diskonto norma (SDN). SDN atskleidžia visuomenės požiūrį į ateities naudą ir išlaidas, parodo visuomenės pasiryžimą atidėti vartojimą šiandien dėl vartojimo rytoj (ateityje).

Didelė SDN reiškia, kad visuomenė (arba valdžia) nenori investuoti reikšmingų išteklių (pavyzdžiui, kapitalo), kurie sukurtų didesnę gerovę ateitiems kartoms, todėl didelė SDN rodo polinkį į dabartinį vartojimą ir trumpalaikes investicijas (projektus), o maža SDN – atvirkščiai, reiškia, kad pirmenybė teikiama ilgalaikėms investicijoms.

Socialinės ekonominės naudos vertinimo metu naudojama socialinė diskonto norma skiriasi nuo finansinėje analizėje naudojamos diskonto normos ir lygi 5,0 proc. Naudojamas investicijų atsipirkimo laikotarpis – 15 metų, kaip ir finansinėje analizėje.

* 1. **IŠORINIO POREIKIO ĮVERTINIMAS**

Išorinio poveikio įvertinimas – projekto sukuriamų rezultatų (naudos ir žalos) nustatymas. Siekiant tinkamai įvertinti pasirinktą projekto alternatyvą, numatomi poveikio komponentai, jų tikėtinas mastas ir galima socialinė-ekonominė vertė. Poveikio komponentai nustatomi vadovaujantis „Metodikos ir modelio, skirto įvertinti investicijų, finansuojamų Europos Sąjungos struktūrinių fondų ir Lietuvos nacionalinio biudžeto lėšomis, socialinį - ekonominį poveikį, sukūrimas“ galutinės ataskaitos rekomendacijomis (konversijos koeficientų, socialinės-ekonominės naudos (žalos) įverčių apskaičiavimo metodika).

* + 1. **Poveikio komponentai**

Vertinant investicijų projekto socialinio-ekonominio poveikio naudos ir žalos komponentus, bus atsižvelgta į investicijų projekto veiklos sektorių, projekto pobūdį ir specifiką.

Investicijų projektas yra skirtas švietimo ir mokslo sektoriui, investicijų į švietimo infrastruktūrą projektų tipui. Investicijų projektu „Šiaulių valstybinės kolegijos biomedicinos ir technologijos mokslų studijų sričių bazės modernizavimas bei sveikatinimo erdvių atnaujinimas“ būtų pasiekta tokia socialinė-ekonominė nauda:

Pagerintų įgūdžių dėka pasiektas darbo užmokesčio padidėjimas, kuris apskaičiuojamas vertinant papildomą bruto darbo užmokestį, gaunamą žmonių, kurių įgūdžiai dėl švietimo ir mokslo sistemos pagerėjo.

Skaičiuojant investicijų socialinę-ekonominę naudą, bus remiamasi konversijos koeficientų bei socialinės-ekonominės naudos (žalos) komponentų įverčių reikšmėmis, kai poveikio komponentas – pagerintų įgūdžių dėka pasiektas darbo užmokesčio padidėjimas 2018-2032 m. laikotarpiu (žr. 5.2 lentelę).

5.2 lentelė. Švietimo ir mokslo sektoriaus pagerintų įgudžių dėka pasiekto darbo užmokesčio padidėjimo naudos komponento įverčių reikšmės.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Sektorius | Poveikio komponentas | Vienetai (iš kurių daugintinas įvertis) | 2018 | 2019 | 2020 | 2021 | 2022 | 2023 | 2024 |
| Švietimas ir mokslas | 4.2. Pagerintų įgūdžių dėka pasiektas darbo užmokesčio padidėjimas (mokslo daktaro laipsnis; Vidurkis; Vyrai ir moterys) | Asmuo / metai | 7 406,68 | 7 700,44 | 8 017,13 | 8 314,79 | 8 623,51 | 8 943,70 | 9 275,77 |
| Švietimas ir mokslas | 4.2.1.2. Pagerintų įgūdžių dėka pasiektas darbo užmokesčio padidėjimas (mokslo daktaro laipsnis; Vidurkis; Vyrai) | Asmuo / metai | 8 449,40 | 8 784,52 | 9 145,78 | 9 485,36 | 9 837,54 | 10 202,80 | 10 581,62 |
| Švietimas ir mokslas | 4.2.1.3. Pagerintų įgūdžių dėka pasiektas darbo užmokesčio padidėjimas (mokslo daktaro laipsnis; Vidurkis; Moterys) | Asmuo / metai | 6 705,40 | 6 971,34 | 7 258,04 | 7 527,53 | 7 807,02 | 8 096,89 | 8 397,52 |
| Švietimas ir mokslas | 4.2.1.1. Pagerintų įgūdžių dėka pasiektas darbo užmokesčio padidėjimas (mokslo daktaro laipsnis; Inžinerija ir technologijos mokslai; Vyrai ir moterys) | Asmuo / metai | 7 161,61 | 7 445,64 | 7 751,85 | 8 039,67 | 8 338,18 | 8 647,76 | 8 968,85 |
| Švietimas ir mokslas | 4.2.1.2. Pagerintų įgūdžių dėka pasiektas darbo užmokesčio padidėjimas (mokslo daktaro laipsnis; Inžinerija ir technologijos mokslai; Vyrai) | Asmuo / metai | 8 169,82 | 8 493,85 | 8 843,16 | 9 171,50 | 9 512,03 | 9 865,20 | 10 231,49 |
| Švietimas ir mokslas | 4.2.1.3. Pagerintų įgūdžių dėka pasiektas darbo užmokesčio padidėjimas (mokslo daktaro laipsnis; Inžinerija ir technologijos mokslai; Moterys) | Asmuo / metai | 6 483,53 | 6 740,67 | 7 017,89 | 7 278,45 | 7 548,70 | 7 828,97 | 8 119,66 |
| Švietimas ir mokslas | 4.2.1.1. Pagerintų įgūdžių dėka pasiektas darbo užmokesčio padidėjimas (mokslo daktaro laipsnis; Žemės ūkio mokslai; Vyrai ir moterys) | Asmuo / metai | 5 119,32 | 5 322,36 | 5 541,25 | 5 746,99 | 5 960,37 | 6 181,67 | 6 411,19 |
| Švietimas ir mokslas | 4.2.1.2. Pagerintų įgūdžių dėka pasiektas darbo užmokesčio padidėjimas (mokslo daktaro laipsnis; Žemės ūkio mokslai; Vyrai) | Asmuo / metai | 5 840,03 | 6 071,65 | 6 321,35 | 6 556,05 | 6 799,47 | 7 051,93 | 7 313,76 |
| Švietimas ir mokslas | 4.2.1.3. Pagerintų įgūdžių dėka pasiektas darbo užmokesčio padidėjimas (mokslo daktaro laipsnis; Žemės ūkio mokslai; Moterys) | Asmuo / metai | 4 634,61 | 4 818,43 | 5 016,59 | 5 202,85 | 5 396,03 | 5 596,38 | 5 804,16 |

*5.2 lentelės tęsinys*.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Sektorius | Poveikio komponentas | 2025 | 2026 | 2027 | 2028 | 2029 | 2030 | 2031 | 2032 |
| Švietimas ir mokslas | 4.2. Pagerintų įgūdžių dėka pasiektas darbo užmokesčio padidėjimas (mokslo daktaro laipsnis; specifines reikšmes žr. prie įverčio) | 9 620,17 | 9 977,36 | 10 347,81 | 10 732,01 | 11 130,48 | 11 543,75 | 11 972,36 | 12 416,88 |
| Švietimas ir mokslas | 4.2.1.2. Pagerintų įgūdžių dėka pasiektas darbo užmokesčio padidėjimas (mokslo daktaro laipsnis; Vidurkis; Vyrai) | 10 974,51 | 11 381,98 | 11 804,58 | 12 242,88 | 12 697,44 | 13 168,89 | 13 657,84 | 14 164,94 |
| Švietimas ir mokslas | 4.2.1.3. Pagerintų įgūdžių dėka pasiektas darbo užmokesčio padidėjimas (mokslo daktaro laipsnis; Vidurkis; Moterys) | 8 709,31 | 9 032,68 | 9 368,05 | 9 715,88 | 10 076,62 | 10 450,76 | 10 838,78 | 11 241,22 |
| Švietimas ir mokslas | 4.2.1.1. Pagerintų įgūdžių dėka pasiektas darbo užmokesčio padidėjimas (mokslo daktaro laipsnis; Inžinerija ir technologijos mokslai; Vyrai ir moterys) | 9 301,85 | 9 647,22 | 10 005,41 | 10 376,91 | 10 762,19 | 11 161,78 | 11 576,21 | 12 006,02 |
| Švietimas ir mokslas | 4.2.1.2. Pagerintų įgūdžių dėka pasiektas darbo užmokesčio padidėjimas (mokslo daktaro laipsnis; Inžinerija ir technologijos mokslai; Vyrai) | 10 611,38 | 11 005,37 | 11 413,99 | 11 837,78 | 12 277,30 | 12 733,15 | 13 205,92 | 13 696,24 |
| Švietimas ir mokslas | 4.2.1.3. Pagerintų įgūdžių dėka pasiektas darbo užmokesčio padidėjimas (mokslo daktaro laipsnis; Inžinerija ir technologijos mokslai; Moterys) | 8 421,13 | 8 733,80 | 9 058,08 | 9 394,40 | 9 743,20 | 10 104,96 | 10 480,14 | 10 869,26 |
| Švietimas ir mokslas | 4.2.1.1. Pagerintų įgūdžių dėka pasiektas darbo užmokesčio padidėjimas (mokslo daktaro laipsnis; Žemės ūkio mokslai; Vyrai ir moterys) | 6 649,23 | 6 896,11 | 7 152,16 | 7 417,71 | 7 693,13 | 7 978,76 | 8 275,01 | 8 582,25 |
| Švietimas ir mokslas | 4.2.1.2. Pagerintų įgūdžių dėka pasiektas darbo užmokesčio padidėjimas (mokslo daktaro laipsnis; Žemės ūkio mokslai; Vyrai) | 7 585,32 | 7 866,95 | 8 159,05 | 8 461,98 | 8 776,17 | 9 102,02 | 9 439,97 | 9 790,47 |
| Švietimas ir mokslas | 4.2.1.3. Pagerintų įgūdžių dėka pasiektas darbo užmokesčio padidėjimas (mokslo daktaro laipsnis; Žemės ūkio mokslai; Moterys) | 6 019,67 | 6 243,17 | 6 474,98 | 6 715,39 | 6 964,72 | 7 223,31 | 7 491,51 | 7 769,66 |

\* galioja nuo 2016 m. sausio 1 d.

*Šaltinis:* [*http://www.ppplietuva.lt/teisine-metodine-informacija/metodiniai-dokumentai/*](http://www.ppplietuva.lt/teisine-metodine-informacija/metodiniai-dokumentai/)

* + 1. **Poveikio mastas**

Remiantis 1.1 poskyryje pateikiamu Šiaulių valstybinės kolegijos studentų bei regiono gyventojų geografiniu suskirstymu ir tendencijomis nuo 2018 m. Prognozuojama, kad Šiaulių valstybinės kolegijos stojančių studentų skaičius išsilaikys vidutiniškai toks pat, 5.3 lentelėje pateikiama studentų skaičiaus prognozė po projekto įgyvendinimo pirmosios alternatyvos atveju įvertinant įtakojamas studijų programas.

5.3 lentelė. Stojančių studentų skaičiaus prognozė po projekto įgyvendinimo pagal įtakojamas studijų programas.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2017 m.** | **2018 m.** | **2019 m.** | **2020 m.** | **2021 m.** | **2022 m.** | **2023 m.** | **2024 m.** |
| **Studentų skaičius** | 726 | 751 | 776 | 776 | 776 | 776 | 776 | 776 |

*5.3 lentelės tęsinys.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2025 m.** | **2026 m.** | **2027 m.** | **2028 m.** | **2029 m.** | **2030 m.** | **2031 m.** | **2032 m.** |
| **Studentų skaičius** | 776 | 776 | 776 | 776 | 776 | 776 | 776 | 776 |

*Šaltinis: sudaryta autorių remiantis Šiaulių valstybinės kolegijos duomenimis.*

* 1. lentelėje pateikiama studentų kuriama socialinė ekonominė nauda, studentų skaičių dauginant iš koeficientų pateikiamų 5.2 lentelėje (detalesnis apskaičiavimas SNA skaičiuoklėje).

5.4 lentelė. Studijuojančių studentų kuriama socialinė – ekonominė nauda.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2017 m.** | **2018 m.** | **2019 m.** | **2020 m.** | **2021 m.** | **2022 m.** | **2023 m.** | **2024 m.** |
| **Socialinė-ekonominė nauda** | 5142346,2 | 5562416,7 | 5975541,4 | 6221292,9 | 6452277 | 6691843,8 | 6940311,2 | 7197997,5 |

5.4 lentelės tęsinys.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2025 m.** | **2026 m.** | **2027 m.** | **2028 m.** | **2029 m.** | **2030 m.** | **2031 m.** | **2032 m.** |
| **Socialinė-ekonominė nauda** | 7465251,9 | 7742431,4 | 8029900,6 | 8328039,8 | 8637252,5 | 8957950 | 9290551,4 | 9635498,9 |

*Šaltinis: sudaryta autorių remiantis Šiaulių valstybinės kolegijos duomenimis.*

Vadovaujantis „Konversijos koeficientų bei socialinės-ekonominės naudos (žalos) apskaičiavimo metodika“, siekiant įvertinti šiuo komponentu naudą bakalauro (magistro) studijų studentams, nustatytos įverčių reikšmės, nustatytos doktorantūros studijas baigusiems asmenims, turi būti papildomai sumažintos 70 proc., t. y. koreguojamos koeficientu 0,3. Socialinė-ekonominė nauda bus 5.4 lentelėje pateikiamos socialinės-ekonominės naudos, papildomo koregavimo koeficiento 0,3 ir studijų programų įvertinimo koeficiento sandauga (kuri apskaičiuojama įtakojamų studijų programų skaičių padalinus iš visų Šiaulių valstybinėje kolegijoje organizuojamų studijų programų skaičiaus 9/26=0.35) (žr. 5.5 lentelę). Socialinė-ekonominė nauda antrosios alternatyvos atveju bus mažesnė, kadangi nebus pradėtos organizuoti naujos studijų programos (Gamybos vadyba ir Mechatronika). Todėl įstojančių studentų skaičius bus mažesnis, atitinkamai sumažės ir generuojama socialinė – ekonominė nauda.

5.5 lentelė. Socialinė – ekonominė nauda pirmosios alternatyvos atveju.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2017 m.** | **2018 m.** | **2019 m.** | **2020 m.** | **2021 m.** | **2022 m.** | **2023 m.** | **2024 m.** |
| **Socialinė-ekonominė nauda** | 539946,35 | 584053,75 | 627431,85 | 653235,75 | 677489,09 | 702643,59 | 728732,68 | 755789,74 |

5.5 lentelės tęsinys.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2025 m.** | **2026 m.** | **2027 m.** | **2028 m.** | **2029 m.** | **2030 m.** | **2031 m.** | **2032 m.** |
| **Socialinė-ekonominė nauda** | 783851,45 | 812955,29 | 843139,56 | 874444,17 | 906911,51 | 940584,75 | 975507,89 | 1011727,4 |

*Šaltinis: sudaryta autorių remiantis Šiaulių valstybinės kolegijos duomenimis.*

Antrosios alternatyvos atveju 5.6 lentelėje pateikiama stojančių studentų skaičiaus prognozė po projekto įgyvendinimo antrosios alternatyvos atveju įvertinant įtakojamas studijų programas.

5.6 lentelė. Stojančių studentų skaičiaus prognozė po projekto įgyvendinimo pagal įtakojamas studijų programas.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2017 m.** | **2018 m.** | **2019 m.** | **2020 m.** | **2021 m.** | **2022 m.** | **2023 m.** | **2024 m.** |
| **Studentų skaičius** | 726 | 726 | 726 | 726 | 726 | 726 | 726 | 726 |

*5.6 lentelės tęsinys.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2025 m.** | **2026 m.** | **2027 m.** | **2028 m.** | **2029 m.** | **2030 m.** | **2031 m.** | **2032 m.** |
| **Studentų skaičius** | 726 | 726 | 726 | 726 | 726 | 726 | 726 | 726 |

*Šaltinis: sudaryta autorių remiantis Šiaulių valstybinės kolegijos duomenimis.*

5.7 lentelėje pateikiama studentų kuriama socialinė ekonominė nauda, studentų skaičių dauginant iš koeficientų pateikiamų 5.2 lentelėje (detalesnis apskaičiavimas SNA skaičiuoklėje).

5.7 lentelė. Studijuojančių studentų kuriama socialinė – ekonominė nauda.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2017 m.** | **2018 m.** | **2019 m.** | **2020 m.** | **2021 m.** | **2022 m.** | **2023 m.** | **2024 m.** |
| **Socialinė-ekonominė nauda** | 5142346,2 | 5377249,7 | 5590519,4 | 5820436,4 | 6036537,5 | 6260668,3 | 6493126,2 | 6734209 |

5.7 lentelės tęsinys.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2025 m.** | **2026 m.** | **2027 m.** | **2028 m.** | **2029 m.** | **2030 m.** | **2031 m.** | **2032 m.** |
| **Socialinė-ekonominė nauda** | 6984243,4 | 7243563,4 | 7512510,1 | 7791439,3 | 8080728,5 | 8380762,5 | 8691933,4 | 9014654,9 |

*Šaltinis: sudaryta autorių remiantis Šiaulių valstybinės kolegijos duomenimis.*

Socialinė-ekonominė nauda antrosios alternatyvos atveju yra mažesnė, kadangi nebus pradėtos organizuoti naujos studijų programos (Gamybos vadyba ir Mechatronika). Todėl prognozuojamas įstojančių studentų skaičius yra mažesnis, atitinkamai sumažės ir generuojama socialinė – ekonominė nauda.

5.8 lentelė. Socialinė – ekonominė nauda antrosios alternatyvos atveju.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2017 m.** | **2018 m.** | **2019 m.** | **2020 m.** | **2021 m.** | **2022 m.** | **2023 m.** | **2024 m.** |
| **Socialinė-ekonominė nauda** | 539946,35 | 564611,22 | 587004,54 | 611145,82 | 633836,44 | 657370,17 | 681778,25 | 707091,95 |

5.8 lentelės tęsinys.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2025 m.** | **2026 m.** | **2027 m.** | **2028 m.** | **2029 m.** | **2030 m.** | **2031 m.** | **2032 m.** |
| **Socialinė-ekonominė nauda** | 733345,56 | 760574,15 | 788813,56 | 818101,12 | 848476,49 | 879980,06 | 912653 | 946538,76 |

*Šaltinis: sudaryta autorių remiantis Šiaulių valstybinės kolegijos duomenimis.*

SNA socialinė-ekonominė nauda bus rašoma į H.1 eilutę atitinkamais metais, H.2 eilutėje bus rašomi nuliai, nes socialinės-ekonominės žalos projekto atveju nenustatyta.

* 1. **EKONOMINIAI RODIKLIAI**
     1. **EGDV rodiklis**

Ekonominė grynoji dabartinė vertė (EGDV) parodo, kokia socialinė ekonominė nauda projektu bus sukurta išorinėje projekto aplinkoje. Jei EDGV < 0, projekto sukuriama diskontuota nauda nepadengia diskontuotų sąnaudų, todėl toks projektas neturėtų būti įgyvendinamas. Esant EGDV > 0, projektu kuriama pridėtinė vertė visuomenei ir jo įgyvendinimo galimybės turi būti nagrinėjamos ir lyginamos su projekto įgyvendinimo išlaidomis. Taigi, socialiniu ekonominiu požiūriu investicijų projektas yra pagrįstas, jei jo EGDV yra teigiama.

Apskaičiuota EGDV pirmos alternatyvos atveju yra teigiama ir lygi 1 305 873 EUR, o antros alternatyvos EGDV taip pat yra teigiama, tačiau mažesnė (1 256 183 EUR) taigi, investicijų projekto sukuriama diskontuota nauda padengia diskontuotas sąnaudas.

* + 1. **EVGN rodiklis**

Ekonominė vidinė grąžos norma (EVGN) – tai diskonto norma, kuriai esant EGDV yra lygi nuliui. Kadangi skaičiuojant EGDV grynųjų pinigų srautai yra taip pat diskontuojami, apskaičiuotoji EVGN lyginama su SDN, pritaikyta EGDV apskaičiuoti. Žymią socialinę ekonominę naudą duodančio investicijų projekto EVGN turėtų būti didesnė nei pritaikyta socialinė diskonto norma.

Apskaičiuota EVGN pirmos alternatyvos atveju yra didesnė nei pritaikyta socialinė diskonto norma (5 proc.) ir lygi 78,88 proc., antros alternatyvos atveju – taip pat didesnė nei socialinė diskonto norma ir didesnė nei pirmos alternatyvos atveju (84,78 proc.).

* + 1. **ENIS rodiklis**

Ekonominis naudos ir sąnaudų santykis (ENIS) – svarbiausiasis socialinės ekonominės analizės rodiklis, atskleidžiantis, kiek kartų projekto sukuriama nauda viršija jam įgyvendinti reikalingas išlaidas. Apskaičiuojamas dalijant suminės ekonominės naudos grynąją dabartinę vertę iš suminės ekonominių išlaidų grynosios dabartinės vertės. Viešųjų investicijų projektų naudos ir sąnaudų santykis visais atvejais privalo būti didesnis už 1.

Pirmos alternatyvos atveju ENIS rodiklis yra didesnis už 1 ir lygus 4,87, antros alternatyvos atveju ENIS rodiklis taipogi didesnis už 1 bei didesnis nei pirmos alternatyvos (5,60).

* 1. **PROJEKTO ALTERNATYVŲ EKONOMINIŲ RODIKLIŲ ĮVERTINIMAS**

Ekonominės analizės rezultatai ir ekonominių rodiklių palyginimas (žr. 5.9 lentelę) rodo, kad pagal ekonominius rodiklius nežymiai geresnė yra antroji alternatyva, kurios metu planuojamas Šiaulių valstybinės kolegijos infrastruktūros modernizavimas.

5.9 lentelė. Alternatyvų finansinių rodiklių palyginimas.

|  |  |  |  |
| --- | --- | --- | --- |
| **Ekonominės analizės rodiklis** | **Projekto alternatyva** | **Antra alternatyva** | **Išvados** |
| 1. EGDV | 1 305 873 EUR | 1 256 183 EUR | Pagal EGDV rodiklį pirma alternatyva yra priimtinesnė, bet jos EVGN ir ENIS rodikliai yra mažesni už antros alternatyvos tų pačių rodiklių reikšmes |
| 2. EVGN | 78,88 proc. | 84,78 proc. |
| 3. ENIS | 4,87 | 5,60 |

*Šaltinis: sudaryta autorių remiantis Šiaulių valstybinės kolegijos duomenimis.*

***IŠVADA: Pagal EGDV rodiklį pirma alternatyva yra priimtinesnė, bet jos EVGN ir ENIS rodikliai yra mažesni už antros alternatyvos tų pačių rodiklių reikšmes.***

1. **JAUTRUMAS IR RIZIKOS**

Projektai planuojami remiantis pagrindinių projektus apibūdinančių parametrų prognozėmis, todėl tai nėra tik subjektyvios nuomonės apie projektą formavimas. Kadangi projekto planavimas ir rengimas yra veikla, kuria siekiama sudaryti finansinių srautų ateities projekcijas, galimos atitinkamos prognozavimo klaidos ir netikslumai. Dažna prognozavimo klaidų ir netikslumų priežastis yra istorinių duomenų trūkumas, kuris ypač būdingas inovatyviems projektams. Taip pat galimas subjektyvių, neplanuotų ir objektyviai neidentifikuojamų veiksnių pasireiškimas.

Visos šios tikimybės, kad tam tikri įvykiai neigiamai paveiks investicijų projekto įgyvendinimą, vadinamos rizika. Dar kitaip rizika apibrėžiama kaip bet kuris veiksnys, įvykis ar poveikis, kuris turi neigiamos įtakos sėkmingam projekto įgyvendinimui nustatytu laiku, patiriant iš anksto apibrėžtą išlaidų sumą ir užtikrinant reikalingą kokybę.

Investicijų projekte yra išanalizuoti ir įvertinti projektui darantys įtaką rizikos veiksniai ir parengtas jų valdymo planas.

Remiantis „Investicijų projektų, kuriems siekiama gauti finansavimą iš Europos Sąjungos struktūrinės paramos ir valstybės biudžeto lėšų, rengimo metodika“, kadangi rengiamo investicijų projekto vertė neviršija 3 mln. EUR, tai jautrumo analizė tokiam investicijų projektui neatliekama. Investicijų projektui, kurio vertė neviršija 3 mln. EUR bus sudaromas tik rizikų valdymo planas.

* 1. **RIZIKŲ VALDYMO PLANAS**

Investicijų projektuose, remiantis „Investicijų projektų, kuriems siekiama gauti finansavimą iš Europos Sąjungos struktūrinės paramos ir/ ar valstybės biudžeto, lėšų rengimo metodika“, išskiriamos 8 rizikų grupės. Investicijų projekto „Inovatyvaus technologijų centro kūrimas“ atveju, rizikos įvertintos nagrinėjant visas 8 rizikų grupes:

1. Projektavimo (planavimo) kokybės rizikų grupė.
2. Įsigyjamų (atliekamų) rangos darbų kokybės rizikų grupė.
3. Įsigyjamų (atliekamų) paslaugų kokybės rizikų grupė.
4. Įsigyjamų (pagaminamų) įrangos, įrenginių ir sukuriamų produktų ar kito turto kokybės rizika.
5. Nepakankamo finansavimo rizikų grupė.
6. Rinkai pateikiamų produktų (paslaugų, prekių) tinkamumo rizikų grupė.
7. Paklausos rinkai pateikiamiems produktams (paslaugoms, prekėms) rizikų grupė.
8. Turto likutinės vertės projekto ataskaitinio laikotarpio pabaigoje rizikų grupė.

Rizikų valdymo planas pagal išskirtas rizikų grupes pateikiamas 6.1 lentelėje.

Kiekvienai projekto rizikai suvaldyti reikalinga pasirinkti efektyviausią valdymo būdą. Pagrindiniai galimi rizikos valdymo būdai:

1. Rizikos išvengimas – pašalinamas rizikos sukėlėjas (-ai);

2. Rizikos prevencija – mažinama rizikos pasireiškimo tikimybė, vykdant prevencines veiklas ar investuojant daugiau lėšų į infrastruktūros sukūrimą;

3. Rizikos draudimas – įsigyjamas draudimas nuo rizikų, nuo kurių įmanoma apsidrausti (*force majeure* rizikos, statybos (rangos darbų) rizikos, civilinės atsakomybės rizikos ir pan.);

4. Rizikos perdavimas – rizika perduodama tai šaliai, kuri pajėgesnė ją valdyti (pavyzdžiui, projektas įgyvendinamas pasitelkus partnerį, kuris yra įgijęs atitinkamos rizikos valdymo patirties);

5. Rizikos išlaikymas – riziką nusprendžiama valdyti patiems, sudarant atitinkamą organizacinę struktūrą, paskirstant atsakomybes už visas galimas rizikas projekto organizacijos viduje ir pan.

**6.1 lentelė. Projekto rizikos ir jų valdymas.**

|  |  |  |
| --- | --- | --- |
| **Rizikų grupė / rizikų veiksniai** | **Paaiškinimas (detalizavimas)** | **Valdymo būdai** |
| **Projekto valdymo rizikos veiksniai** | | |
| Užsitęsę viešieji pirkimai | Projekto veiklos gali vėluoti dėl užsitęsusių viešųjų pirkimų procedūrų. Rizikos atsiradimą gali įtakoti užsitęsusios sudėtingos pasiūlymų vertinimo procedūros (jei pasiūlymai vertinami remiantis ekonomiškai naudingiausio pasiūlymo kriterijumi) ir teisminiai procesai. Gavus skundų dėl pirkimo procedūrų, gali būti sustabdytos tolimesnės pirkimo procedūros, kol teismas priims sprendimą. | Projekto įgyvendinimo metu skiriamas ypatingas dėmesys pirkimo dokumentų kokybei. |
| Projekto veiklų vėlavimas ir įgyvendinimo grafiko nesilaikymas | Dažniausiai projekto veiklos vėluoja dėl užsitęsusių viešųjų pirkimų procedūrų, tačiau projekto veiklų vėlavimą gali įtakoti ir nepakankama komunikacija tarp perkančiosios organizacijos ir darbų rangovų bei paslaugų, prekių tiekėjų atstovų, nesavalaikis problemų sprendimas, atitinkamas veiklas vykdančių darbuotojų žinių bei įgūdžių trūkumas. | Planuojant projekto veiklas, įvertintas laiko rezervas nenumatytiems atvejams. |
| Pasirašytų sutarčių įgyvendinimo plano sudarymas ir valdymas bei kontrolė, siekiant, jog paslaugos būtų suteiktos iki numatytos projekto įgyvendinimo pabaigos. |
| Jei įmanoma, sutarčių įgyvendinimo terminai numatyti 1-2 mėn. trumpesni nei projekto veiklų įgyvendinimo pabaiga. |
| Susitikimų organizavimas su darbų rangovais ir paslaugų teikėjais. Nuolatinė komunikacija bei bendradarbiavimas prisidės prie sėkmingo sutarties įgyvendinimo. |
| Nuolatinė darbų rangovų ir paslaugų teikėjų darbo ir pasiektų rezultatų priežiūra, problemų identifikavimas, pvz. pažangos ataskaitų pildymas ir jų pristatymas. |
| Savalaikis reikalingos informacijos ir duomenų pateikimas darbų rangovams, paslaugų teikėjams ir prekių tiekėjams. |
| Įrengimų ir paslaugų kainų išaugimas | Vykdant viešuosius pirkimus, dalyviai pasiūlymuose gali nurodyti per dideles ir perkančiajai organizacijai nepriimtinas kainas. Darbų / prekių/ paslaugų kainos gali išaugti ir įgyvendinant projektą, jei bus priimti atitinkami sprendimai. | Projekto biudžetas planuojamas atsižvelgiant į rinkoje vyraujančias vidutines kainas, darbų bei paslaugų įkainiai paskaičiuoti pagal atsakingų institucijų rekomendacijas. |
| **Inovatyvių įrenginių rizikų veiksniai** | | |
| Specifikacijos klaidos | Įrenginių specifikacijoje klaidos gali būti pastebėtos pradėjus juos įrenginėti, įrengus arba tik baigus įgyvendinti projektą. Klaidų žala skiriasi priklausomai nuo etapo. Įrengimo metu klaidos gali pasireikšti rangos darbų proceso sutrikdymu, o projekto įgyvendinimo pabaigoje – viešosios švietimo paslaugos sutrikdymu. | Profesionali inovatyvios įrangos patikra reikiamu laiku. |
|
| Kokybiškai parengta inovatyvios įrangos specifikacija. |
| Vėlavimas pristatant inovatyvius įrenginius | Dėl didelės įrangos specifikacijos ir inovatyvumo gali būti, kad tiekėjui bus sunku laiku pristatyti numatytą įrangą | Sankcijų už vėlavimą suplanavimas ir numatymas pirkimo sutartyje. |
|
| **Tinkamumo rizikų veiksniai** | | |
| Teikiamų paslaugų ir/arba įrenginių neatitikimas saugumo ar kitiems privalomiems reikalavimams | Rizikos veiksnys dažnai pasireiškia ne iš karto pradėjus eksploatuoti sutvarkytą infrastruktūrą, bet per projekto ataskaitinį laikotarpį, kai modernizuota infrastruktūra bus naudojama. | Darbų rangovui taikomi įsipareigojimai laikytis ir darbus atlikti, įvertinus taikomus saugumo reikalavimus su konkrečiomis fizinės apsaugos priemonėmis. |
| Projekto pareiškėjo įsipareigojimas vykdyti nuolatinę modernizuotos infrastruktūros priežiūrą, atsiradus trūkumams, gedimams, nedelsiant užtikrinti jų šalinimą. |
| Už modernizuotos infrastruktūros sugadinimą naudotojams numatyta atsakomybė Lietuvos Respublikos civilinio kodekso ir kitų teisės aktųnustatyta tvarka. |
| **Projekto tęstinumo rizikų veiksniai** | | |
| Projekto gyvybingumas per visą ataskaitinį laikotarpį | Finansiniai ištekliai būtini ne tik projekto rezultatams pasiekti, bet ir pasiektų rezultatų naudojimui užtikrinti. | Projekto gyvybingumą užtikrins pareiškėjas – Šiaulių valstybinė kolegija. Ji skirs lėšas, reikalingas projekto gyvybingumui užtikrinti. |
| Sukurtų projekto rezultatų tinkamas naudojimas | Projekto rezultatai privalo būti naudojami pagal paskirtį visą projekto ataskaitinį laikotarpį. Minimalus projekto rezultatų tinkamo naudojimo laikotarpis – metų skaičius, per kurį projekto sukuriama socialinė ekonominė nauda padengia projekto investicijas ir veiklos išlaidas. | Už sukurtos infrastruktūros tinkamą naudojimą bus atsakinga Šiaulių valstybinė kolegija. Ji vykdys nuolatinę modernizuotos infrastruktūros priežiūrą, užtikrins jos naudojimą pagal paskirtį. |
| **Projekto rezultatų pasiekimo rizikų veiksniai** | | |
| Numatytų projekto finansinių ir ekonominių rezultatų pasiekimas | Projekto rezultatų, ypatingai finansinių sutaupymų, pasiekimo rizikos susijusios su preliminarių vertinimų paklaidų tikimybėmis ir paklaidų nuo prognozinių rezultatų nuokrypiais. | Minimalių ribinių projekto rezultatų nustatymas ir įvertinimas, pritaikant didesnes nei įprasta paklaidos tikimybes. Įvertinama, ar esant didelėms prielaidų paklaidoms projekto įgyvendinimas pasiektų teigiamus finansinius ir ekonominius rodiklius. |
| **Kiti rizikų veiksniai** | | |
| Nenugalimos jėgos *(force majeure)* rizika | Ši rizika gali kilti dėl nenugalimos jėgos aplinkybių (pvz., gaisro, potvynio, streiko, stichinės nelaimės ir pan.). Ši rizika yra visiškai neapibrėžta ir gali kilti bet kada. | Apibrėžti sutartyse rangos darbų vykdytojų, paslaugų teikėjų atsakomybę, susijusią su šios rizikos pasireiškimu, įvardinant atvejus ir aplinkybes, kai šalys gali būti atleidžiamos nuo atsakomybės, pasireiškus šiai rizikai. Tokiu būdu bus išvengiama situacijų, kai teikėjai ir rangovai gali manipuliuoti nenugalimos jėgos aplinkybėmis, siekdami išvengti sutartinių įsipareigojimų vykdymo. |

Šaltinis: sudaryta darbo autorių.

1. **PROJEKTO VYKDYMO PLANAS**

* 1. **PROJEKTO TRUKMĖ IR ETAPAI**

Projekto vykdymo veiklos truks apie 24 mėnesius (nuo 2017 m. kovo mėn. iki 2018 m. gruodžio mėn. imtinai) (žr. 7.1 lentelę). Prognozuojama, kad projekto įgyvendinimo pradžia bus 2017 m. vasario mėn. (pasirašoma paramos finansavimo ir administravimo sutartis). Negavus reikalingo finansavimo projekto įgyvendinimo pradžia atitinkamai gali koreguotis, tačiau bendras projekto įgyvendinimo terminas/ laikotarpis neturėtų kisti. Šis laikotarpis yra realus visiems numatytiems infrastruktūros įsigiimo ir rangos darbams, įrangai ir baldams sumontuoti. Projekto parengiamosios veiklos (investicijų projekto parengimas, projektinio pasiūlymo parengimas, paraiškos rengimas ir vertinimas) buvo ir bus atliktos 2016 m. Projektas į etapus nebus skirstomas.

**7.1 lentelė. Projekto veiklų grafikas**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Veiklos pavadinimas** | **Trukmė, mėn.** | **2016 m.** | | **2017 m.** | | | | **2018 m.** | | | |
| **III** | **IV** | **I** | **II** | **III** | **IV** | **I** | **II** | **III** | **IV** |
| **Parengiamosios veiklos** | **9** |  |  |  |  |  |  |  |  |  |  |
| Investicijų projekto parengimas | 1 |  |  |  |  |  |  |  |  |  |  |
| Projektinio pasiūlymo parengimas | 1 |  |  |  |  |  |  |  |  |  |  |
| Paraiškos parengimas ir vertinimas | 7 |  |  |  |  |  |  |  |  |  |  |
| **Paramos finansavimo ir administravimo sutarties pasirašymas (2017 m. kovo mėn.)** | **1** |  |  |  |  |  |  |  |  |  |  |
| **Projekto vykdymo veiklos** | **24** |  |  |  |  |  |  |  |  |  |  |
| Patalpų remonto darbų vykdymas | **24** |  |  |  |  |  |  |  |  |  |  |
| Įrangos ir baldų įsigyjimas | **24** |  |  |  |  |  |  |  |  |  |  |
| Įrangos ir baldų rangos darbų vykdymas | **24** |  |  |  |  |  |  |  |  |  |  |
| Rangos darbų vykdymo techninė priežiūra | **24** |  |  |  |  |  |  |  |  |  |  |
| **Projekto vystymas, valdymas, administravimas ir viešinimas** | **24** |  |  |  |  |  |  |  |  |  |  |
| Projekto administravimas | **24** |  |  |  |  |  |  |  |  |  |  |
| Projekto viešinimas | **24** |  |  |  |  |  |  |  |  |  |  |

*Šaltinis: sudaryta autorių*

* 1. **PROJEKTO VIETA**

Numatoma projekto įgyvendinimo vieta – Šiaulių miesto savivaldybė, Šiaulių m., Aušros al. 40 ir M.K.Čiurlionio 16a, Šiaulių valstybinė kolegija.

* 1. **PROJEKTO KOMANDA**

Atsižvelgiant į projekto metu atliekamų darbų pobūdį bei apimtį, Šiaulių valstybinė kolegija planuoja projektą administruoti pati. Projekto administravimui numatomi Šiaulių valstybinės kolegijos darbuotojai: projekto vadovas (Direktoriaus pavaduotojas infrastruktūrai) ir projekto finansininkas (Vyriausias buhalteris). Projekto vadovas bus atsakingas už projekto planavimą, organizavimą, valdymą, kontrolę, priežiūrą, koordinavimą; projekto finansininkas – už operacijų vykdymą, projekto išlaidų kontrolę, išlaidų pagrįstumo patikrinimą, atliktų buhalterinių operacijų teisingumą, mokėjimo prašymų rengimą ir teikimą. Už projekto viešųjų pirkimų organizavimą bus atsakingas Šiaulių valstybinės kolegijos Viešųjų pirkimų skyriaus vedėjas.

* 1. **PROJEKTO PRIELAIDOS IR TĘSTINUMAS**

Inicijuojant projektą „Šiaulių valstybinės kolegijos biomedicinos ir technologijos mokslų studijų sričių bazės modernizavimas bei sveikatinimo erdvių atnaujinimas“ yra numatomos šios **pagrindinės prielaidos, kurias išpildžius projekto įgyvendinimas bus sėkmingas:**

* projektas išspręs dabartinę problematiką – kokybiškų švietimo srities paslaugų trūkumas bei naujų švietimo studijų programų ir jų prieinamumo nepakankamas užtikrinimas Šiaulių apskrities gyventojams;
* švietimo paslaugų gerinimo poreikis Šiaulių mieste ir rajone bei apskrityje išliks nuolatinis ir augantis;
* projektas neturės jokio neigiamo poveikio įgyvendinant lyčių lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės ar religijos principų, nes projekto metu modernizuota vieša studijų infrastruktūra galės naudotis visi Šiaulių miesto ir rajono bei apskrities gyventojai bei studentai iš užsienio;
* projekto įgyvendinimui bus optimaliai panaudotos ES struktūrinių fondų lėšos.

Inicijuojamo projekto „Šiaulių valstybinės kolegijos biomedicinos ir technologijos mokslų studijų sričių bazės modernizavimas bei sveikatinimo erdvių atnaujinimas“ **tęstinumas bus užtikrintas šiais lygmenimis:**

* *instituciniu (teisiniu)* – numatyta sukurti Gamybos vadybos ir Mechatronikos studijų programas.
* *finansiniu* – projekto metu įsigytai ir įrengtai infrastruktūrai bus užtikrintas reikalingas finansavimas. Inovatyvios įrangos priežiūra ir eksploatacija rūpinsis Šiaulių valstybinė kolegija, kuri kasmet skirs reikalingas lėšas modernizuotos infrastruktūros priežiūrai ir tinkamai būklei užtikrinti;
* *technologiniu* – prognozuojama, kad modernizavus Šiaulių valstybinės kolegijos studijų infrastruktūrą, jokie didesni pirkimai (naujos įrangos ar papildomos) nukreipti į atnaujintas studijų programas nebus reikalingi bent 15 metų, o reinvesticijos į sumontuotą įrangą ir baldus – numatomos po 5 metų laikotarpio;
* *aplinkosauginiu* – projekto metu bus naudojamos sertifikuotos ir visus aplinkosauginius reikalavimus atitinkančios medžiagos, todėl aplinkosauginiu požiūriu nebus jokio neigiamo poveikio aplinkai.
  1. **KITOS IŠVADOS**

Investicijų projektu nustatyta problematika sprendžiama kompleksiškai modernizuojant biomedicinos ir technologijų mokslų studijų sričių programų praktinio mokymo bazes, biblioteką bei atnaujinant sporto infrastruktūrą. Problemos susidarymą lemia: prasta dabartinė esamų studijų programų infrastruktūros būklė; Kolegijos prioritetinėse studijų programose nėra arba trūksta realiai rinkoje naudojamų arba jiems analogiškų įrenginių; naujų rinkos paklausą atitinkančių studijų programų stoka. Šiaulių valstybinė kolegija teikia profesinio bakalauro studijų programas ir neturi galimybės išplėsti teikiamų švietimo paslaugų spektro ir pasiūlos Šiaulių rajono savivaldybės teritorijos ribose, nes neturi tam pritaikytos infrastruktūros. Todėl, projekto problematikai spręsti geriausiai tinka naujos infrastruktūros įsigijimo veiklos.

Įgyvendinus pasirinktą alternatyvą (Alternatyva 1 „Naujų įrenginių įsigijimas“) bus užtikrintas nustatyto projekto tikslo ir uždavinių pasiekimas. Projekto tikslui - *modernizuoti biomedicinos ir technologijų mokslų studijų sričių programų praktinio mokymo bazes, biblioteką, tenkinant regiono specialistų rengimo ir visuomenei teikiamų paslaugų poreikį, atnaujinti sporto infrastruktūrą* –pasiekti bus reikalinga atlikti Šiaulių valstybinės kolegijos patalpų remontą, įsigyti naują inovatyvią įrangą, įsigyti ir sumontuoti naujos įnovatyvios įrangos pritaikymui reikalingus baldus. Kadangi projekto pareiškėjas – Šiaulių valstybinė kolegija – yra perkančioji organizacija, visi darbai ir paslaugos bus įsigyjami vykdant viešuosius pirkimus. Viešiesiems pirkimams įvykdyti projekto apimtyje yra nustatyti tinkami terminai, vadovaujantis Šiaulių valstybinės kolegijos viešųjų pirkimų patirtimi.

Įgyvendinus pasirinktą projekto alternatyvą, bus pasiekti šie 2014-2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ įgyvendinimo priemonės Nr. 09.1.1-CPVA-V-720 „Studijų aplinkos ir infrastruktūros koncentravimas, tobulinimas ir informacinių sistemų plėtra“ priemonės projektų finansavimo sąlygų apraše numatyti rodikliai:

* Investicijas gavusios vaikų priežiūros arba švietimo infrastruktūros pajėgumas (rodiklio kodas P.B. 235) – 400 studentų per metus;
* Aukštosios mokyklos, kuriose pagal veiksmų programą atnaujinta infrastruktūra (rodiklio kodas P.N. 720) – 1 objektas.

Projekto loginis pagrindimas pateikiamas 7.2 lentelėje**.**

**7.1 lentelė. Projekto veiklų grafikas**

|  |  |  |  |
| --- | --- | --- | --- |
| **Projekto tikslas:** | **Modernizuoti biomedicinos ir technologijų mokslų studijų sričių programų praktinio mokymo bazes, biblioteką, tenkinant regiono specialistų rengimo ir visuomenei teikiamų paslaugų poreikį, atnaujinti sporto infrastruktūrą.** | | |
| **Uždavinys** | **Projekto veikla** | **Fizinio rodiklio pavadinimas ir matavimo vienetas** | **Fizinio rodiklio siekiama reikšmė** |
| 1. Modernizuoti Šiaulių valstybinės kolegijos infrastruktūrą, siekiant pagerinti koleginių studijų procesą | 1.1) Šiaulių valstybinės kolegijos patalpų remontas; | Objektai, vnt.; | Objektai - 4 vnt.; |
| 1.2) Šiaulių valstybinės kolegijos inovatyvios įrangos įsigijimas (apima ir dėstytojų apmokymus); | Inovatyvi įranga, kompl.; | Inovatyvi įranga - 3 kompl.; |
| 1.3) Šiaulių valstybinės kolegijos inovatyvios įrangos montavimui reikalingų baldų įsigijimas | Įsigyti baldai, kompl. | Įsigyti baldai - 2 kompl. |

*Šaltinis: sudaryta autorių*

# IŠVADOS

* Šiaulių valstybinės kolegijos studijų infrastruktūros modernizavimo investicijų projektas inicijuotas vadovaujantis nustatytomis tokiomis problemomis Šiaulių mieste ir Šiaulių rajono savivaldybėje bei apskrityje – kokybiškų švietimo srities paslaugų trūkumas bei naujų paslaugų ir jų prieinamumo neužtikrinimas Šiaulių valstybinėje kolegijoje dėl esamos infrastruktūros būklės, kuri neatitinka dabartinių visuomenės poreikių;
* Valstybinių kolegijų studijų infrastruktūros tobulinimo veiksmų plane pasirinktas investicijų projekto objektas – Šiaulių valstybinės kolegijos „Šiaulių valstybinės kolegijos biomedicinos ir technologijos mokslų studijų sričių bazės modernizavimas bei sveikatinimo erdvių atnaujinimas“;
* Susidariusiai situacijai spręsti inicijuojamas investicijų projektas, kurio **tikslas** yra *modernizuoti biomedicinos ir technologijų mokslų studijų sričių programų praktinio mokymo bazes, biblioteką, tenkinant regiono specialistų rengimo ir visuomenei teikiamų paslaugų poreikį, atnaujinti sporto infrastruktūrą;*
* Projekto tikslui pasiekti numatomas **uždavinys** – *modernizuoti Šiaulių valstybinės kolegijos infrastruktūrą, siekiant pagerinti koleginių studijų procesą;*
* Projekto uždaviniui pasiekti, numatytos šios **veiklos:** *1.1) Šiaulių valstybinės kolegijos patalpų remontas; 1.2) Šiaulių valstybinės kolegijos inovatyvios įrangos įsigijimas (apima ir dėstytojų apmokymus); 1.3) Šiaulių valstybinės kolegijos inovatyvios įrangos montavimui reikalingų baldų įsigijimas;*
* Įgyvendinus projekto veiklas, bus pasiektas šie kiekybiniai rezultatai: sutvarkytos Šiaulių valstybinės kolegijos patalpos – 4 objektai; įsigyta inovatyvi įranga – 3 komplektai; parengtas investicijų projektas – 1 vnt; įsigyti baldai – 2 komplektai.
* Investicijų projekto įgyvendinimui vertintos dvi projekto alternatyvos: 1) Technologijos A pilnai atitinkančios studijų akreditavimo reikalavimus įsigijimas; 2) Technologijos B, minimaliai atitinkančios studijų akreditavimo reikalavimus įsigijimas;
* Bendra pasirinktos alternatyvos investicijų vertė siekia apie 1 670 000 EUR.Investicijų finansavimas numatomas dviejų finansavimo šaltinių:
  + Viešoji parama (ES struktūrinių fondų parama) – 1 515 000 EUR (100 proc. intensyvumas);
  + Nuosavos Šiaulių valstybinės kolegijos lėšos – 155 000 EUR.
* Atliktų pasirinktos alternatyvos finansinė analizė parodė, kad projekto įgyvendinimas sukurs finansinę naudą tik pirmosios alternatyvos atveju, todėl jis bus finansiškai atsiperkantis. Projekto finansiniai rodikliai: FGDV investicijoms – -811 902 EUR; FVGN investicijoms – -4,87 proc.; FNIS – 0,63; Antrosios alternatyvos atveju finansinis gyvybingumas yra neigiamas.
* Atlikta pasirinktos alternatyvos ekonominė analizė parodė, kad projekto įgyvendinimas socialiniu-ekonominiu požiūriu yra naudingas ir projekto įgyvendinimo kaštai yra mažesni nei projekto metu sukuriama ekonominė nauda, nes EGDV – 1 305 873; EVGN – 78,88 proc. (didesnis už socialinę diskonto normą, bet mažesnis už kitą nagrinėtą alternatyvą); ekonominis naudos ir kaštų santykis – 4,87 (didesnis už 1, bet mažesnis už kitą nagrinėtą alternatyvą);
* Apibendrintai Šiaulių valstybinės kolegijos modernizavimo investicijų projektas laikytinas kaip tinkamas įgyvendinti bei kuriantis socialinę ekonominę naudą ir prisidedantis prie esamų problemų šalinimo, atitikimo LR normatyviniams teisės aktų reikalavimams bei Šiaulių miesto savivaldybės socialinės aplinkos patrauklumo gerinimo, savivaldybės ir LR strateginių tikslų įgyvendinimo.

# PRIEDAI

1. Patvirtinta 2016 m. rugpjūčio 17 d. Nr. V-700 [↑](#footnote-ref-1)
2. Patvirtinta VšĮ Centrinės projektų valdymo agentūros direktoriaus 2014 m. gruodžio 31 d. įsakymu Nr. 2014/8-337 [↑](#footnote-ref-2)
3. Patvirtinta 2014 m. birželio 27 d. 2014–2020 metų Europos Sąjungos struktūrinės paramos administravimo darbo grupės, sudarytos Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“, posėdžio protokolu [↑](#footnote-ref-3)
4. Patvirtintas 2015 m. spalio 15 d. Šiaulių regiono plėtros tarybos sprendimas Nr. 51/5S-76, Šiauliai [↑](#footnote-ref-4)
5. Patvirtintas 2015 m. spalio 15 d. Šiaulių regiono plėtros tarybos sprendimas Nr. 51/5S-76, Šiauliai [↑](#footnote-ref-5)
6. Patvirtinta 2016 m. kovo 09 d. Nr. V-177 [↑](#footnote-ref-6)
7. Patvirtinta 2016 m. rugpjūčio 17 d. Nr. V-700 [↑](#footnote-ref-7)
8. Patvirtinta 2016 m. kovo 09 d. Nr. V-177 [↑](#footnote-ref-8)
9. Patvirtinta 2014 m. birželio 27 d. 2014–2020 metų Europos Sąjungos struktūrinės paramos administravimo darbo grupės, sudarytos Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“, posėdžio protokolu [↑](#footnote-ref-9)
10. Patvirtinta 2014 m. birželio 27 d. 2014–2020 metų Europos Sąjungos struktūrinės paramos administravimo darbo grupės, sudarytos Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“, posėdžio protokolu [↑](#footnote-ref-10)